ދަތުރުފަތުރު ކުރުމުގައި ދެފަރާތުގެ ޒިންމާ.. | Jazeera\tދަތުރުފަތުރު ކުރުމުގައި ދެފަރާތުގެ ޒިންމާ.. - Jazeera\nދަތުރުފަތުރު ކުރުމުގައި ދެފަރާތުގެ ޒިންމާ..\nޙުސެއިން ޝާހް December 22, 2018 50 views0\nދަތުރު ފަތުރު ކުރުމަކީ ކޮންމެހެން ކުރަން މަޖުބޫރު ކަމެއްކަމުގައިވީ ހިނދު، މިކަމަށް ދިވެހިން ކުރާ ހަރަދުވެސް މިވަނީ ބޮޑު ހަރަދެއް ކަމުގައިވެފައެވެ. ކޮންމެދުވަހެއްގައި އެތައް ހާސް ދަތުރެއް ކުރަންޖެހޭކަމީ ހަގީގަތެކެވެ. ކަނޑު މަގުންނާއި ވައިގެ މަގުގެ އިތުރުން އެއްގަމުމަގައިވެސް އަބަދުމެ މިފެންނަނީ ދަތުރު ފަތުރު މުހިންމުވެފައިވާ މިންވަރެވެ.\nމިދުވަސްވަރަކީ ސުކޫލު ބަންދުވެފައިވާ ދުވަސްވަރުކަމުން ދަތުރު ފަތުރު އެހެން ދުވަސްވަރުތަކާއި އަޅާބަލާއިރު އެތައް ގުނައެއް އިތުރުވަމުންދެއެވެ. ރަށްފުށުގަ ދިރިއުޅޭ މީހުން މާލެއަށް ދިއުމަކީ އާންމުކަމެކެވެ. އަދި ހަމަ މިއާއި އެކު މާލޭގައި ދިރިއުޅޭ ރައްޔިތުން ރަށްފުށައް ޒިތާރަތް ކުރާކުރުން އާންމު މިދުވަސްވަރުގައި ރާއްޖެއިން ބޭރު އެހެން ގައުމުތަކަށް ދިޔުމަކީ ފޯރުންތެރިކަން ހުރި މިންވަރަކުން ކުރަމުންދާ ކަންކަމެވެ. މިދަތުރު ތަކުގެ ތެރެއިން ޒަރޫރީ ބޭނުންތައް ފުއްދުމުގެ ގޮތުން ކުރާ ދަތުރު ތަކަކީ އެންމެ މުހިންމު ދަތުރުތަކެވެ.\nއެތައް ދުވަހެއް ކުރިން ޓިކެޓް ނަގާ، ދަަތުރަށް ތައްޔާރުވުމަކީ އާދަވެގެން ކޮށްއުޅޭ ކަމެކެވެ. ސަބަބުބުތަކެއް ނެތިއެއްވެސްނޫނެވެ. މިވެނި އެވެނީ ދުވަހަކަށް ޓިކެޓް ނުލިބިދާނެ ކަމަށް އަޅާ ފިޔަވަޅެއްގެ ގޮތުގައި މިކަން މިގޮތައް ކުރަން މަޖުބޫރުވަނީއެވެ. މިކަމަކީ ކަންމަތީ 'ފިހާރަތަކުން ދަރަންޏަށް' ކުރާ އުސޫލުން ކުރެވޭ ކަމެއް ނޫނެވެ. ވިކުރާގައި ނޯޓުކޮށް ކުރާކަމެއް ކަމުގައި ޓިކެޓް ވިއްކުން ނުވެއެވެ. ދަތުރު ކުރަން ބޭނުންނަމަ ޖެހެނީ ބުނި ކޮންމެ އަގެއް ދީގެން ނަމަވެސް ޓިކެޓް ނަގާށެވެ.\nދަތުރުކޮށްދޭ ފަރާތަށް ފައިސާ މުހިންމުވާގޮތަށް ދަތުރުކުރަން ޓިކެޓް ނަގާފަރާތަށް ވަގުތު މުހިންމުވެއެވެ. ނަމަވެސް މަދުން ނަމަވެސް ފެންނަމުންދާ ހަގީގަތަކީ ގަޑިޔަށް ދަތުރު ނުކުރެވޭ ގޮތްވުމެވެ. ފުރަން ހަމަޖައްސާފައިވާ ގަޑިއަށް ނުފުރޭތަން އާދެއެވެ. ވަގުތު ކޮޅެއް ލަސްވެ ހިނގައިދާނެއެވެ. ނަމަވެސް ދުވަހެއް ލަސްވުމަކީ ނުވަތަ ދަތުރު ކުރެވޭގޮތް ނުވުމަކީ ދަތުރަށް ތައްޔާރުވެ ހުންނަ ފަރުދަކަށް ވަރަށްވެސް ބޮޑު ގެއްލުމެއް ކަމުގައި ވެގެންދާނެ ކަމެކެވެ. މިކަމުގެ ޒިންމާ ނަގާނެ ފަރާތެއް މިޖެހެނީ 'އިއުލާނެއް ކޮށްގެން' ހޯދާށެވެ. މާނައަކީ ނިކަމެތި މީހާ ނިކަމެތިވީއެވެ. ޒިންމާނަގާނެ ފަރާތެއް ނެތި އަތްދަބަސް ހިފައިގެން ޖެހޭނީ އައިތަނަކަށް އެނބުރި ދާށެވެ.\nދެންއޮތީ މިކަމުގެ އިދިކޮޅެވެ. ސަބަބެއް ދިމާވެގެން ނަމަވެސް އާންމު ފަރުދަކަށް ގަޑިއަށް ހާޒިރު ނުވެވިއްޖެނަމަ އަސްތާ އެޖެހުނީ ބޮޑުތާނގައެވެ. މިފަދަ ހާލަތެއް ދިމާވެއްޖެނަމަ، ދޮގުހަދާ މީހަކު ނަމަ ބުނާނީ ދަތުރު ކޮށްދެފަރާތުން ދަތުރުވެރިޔާގެ 'ލޮލަށް ލޭއަރުވަލާނެ' ކަމުގައެވެ. މިހާލަތުގައި ދެއްކޭނެ އުޒުރެއް ނޯވެއެވެ. ޓިކެޓް ނެގުމަށްފަހު ޓިކެޓް ކެންސަލް ކޮށްލަން ބޭނުންވެއްޖެ ނަމަ ވަކި ވަގުތެއްގައި އެކަން ކޮށްދިންނަމަވެސް ޓިކެޓް ނަގަން ހޭދަކުރި ލާރިން ވަކިވަރެއް ދަތުރުކޮށްދޭ ފަރަތުން ނަގައެވެ. މިހެން މިކަން ކުރާނަމަ ދަތުރު ކޮށްދޭ ފަރާތުން ދަތުރު ލަސްވުން ނުވަތަ ކެންސަލް ވުމުގެ ޒިންމާ ނުނެގެންވި ސަބަބަކީ ކޮބައިތޯއެވެ!! މިކަމުގައި ހައްލެއް ނުވަނީތޯއެވެ؟\nޒިންމާއަކީ އެއްފަރާތުން އުފުލަން ޖެހޭކަމެއް ނަމަ، އެއީ ގޯހެކެވެ. ދަތުރު ކުރުމުގައި ދަތުރުގެ ރައްކާތެރިކަން ކަށަވަރުކުރާ އުސޫލުން މިފަދަ ކަންކަމަށްވެސް ދެފަރާތުންވެސް މުހިންމު ސަމާލުކަމެއްދިނުމަކީ ދެފަރާތުގެ ރުހުމާއިއެކު ދަތުރެއް ފުރިހަމަ ކުރެވޭނެ އެންމެ މުހިންމު އެއްކަންތަކެވެ.


Thundin dhimaavi kujjaa\nތުނޑިން ދިމާވި ކުއްޖާ\n03 ޖެނުއަރީ 2021 - 08:27:23\nރޭގަނޑަކީ ހަމަ ހިމޭން އަދި އަނދިރިކަމުން ފުރިގެންވާ ވަގުތެކެވެ. ރޭގަނޑު މަގުމަތީގައި އިންސީންގެ އަދަދު މަދުވެ އެހެން ރޫހާނީ މަހުލޫގުން ގިނަވާ ވާހަކަޔަކީ ކުޑައިރުން ފެށިގެންވެސް އަބަދު އަޑުއިވޭ ވާހަކަތަކެކެވެ. ނަމަވެސް މި ވާހަކަތައް ގަބޫލުކުރެވޭނީ އަތުން ހިފި ލޮލުން ފެނުނީމައެވެ.\nއަހަރެންނަށް ވެސް ގަބޫލުކުރެވުނީ އަހަރެންގެ ހަމަ ލޮލަށް އެ މަންޒަރު ފެނުނީމައެވެ.\nއެއީ މީގެ އަހަރެއް ކުރީގެ ވާހަކަ އެކެވެ. އަހަރެންގެ އުމުރުން އޭރު 20 އަހަރެވެ. ޒުވާން ކަމުގެ ޖާދުވީ ދުނިޔޭގައި އަހަރެން ދިޔައީ އެއް ތަރިން އަނެއް ތަރިން އުދުހެމުންނެވެ. އެހެން ދަނިކޮށް އަހަރެންގެ ފިޔަގަނޑު ބިންދައިގެން ދިޔައީ ނުވެސް އެނގި ހުއްޓާ ވަރަށް ހިތި ގޮތަކަށެވެ.\nއެރޭގެ ހުރިހާ ކަމެއް ވެސް އަހަރެން ވަރަށް ސާފުކޮށް އަދިވެސް ހަނދާން އެބަ ހުއްޓެވެ.\nއެރެޔަކީ ސާދަވިލޭރޭގެ ހަނދު އުޑުގައި އޭގެ އެންމެ ފުރިހަމަކަމާއެކު ބަބުޅަމުން ދިޔަ ރެއެކެވެ. އަހަރެން ދިޔައީ އަހަރެންގެ ލޯބިވެރިޔާ އާލާ އާ ބައްދަލު ކުރުމަށް ތުނޑިޔަށެވެ.\nއަހަރުމެން ލޯބީގެ ގޮތުން ގުޅިގެން އުޅޭތޯ މިހާރު ފަސް މަސް ދުވަސް ވެދާނެ އެވެ. ކޮންމެ ރެޔަކުވެސް ބައްދަލު ކުރަން އަހަރުމެން ދަނީ ތުނޑީގައި އެލުވާފައި އިންނަ ބޮޑު އުނދޯއްޔަށެވެ. މީހުން ދިރިއުޅޭ ސަރަހައްދާ ދުރުގައިވާ ހަމަހިމޭން މާހައުލަށެވެ.\nއަހަރެން ތައްޔާރުވެގެން އާލާގެ ގެ ކައިރިޔަށް ދިޔައިރު އޭނާ އިނީ އަހަރެންގެ އިންތިޒާރުގައި ގޭގެ ދޮރާށި ކައިރީގައި މަޑުކޮށްގެންނެވެ. އަހަރެން ފެނުމާއެކު ދުވަމުން އައިސް އަހަރެންގެ ގައިގައި އޮޅުލައިގަތެވެ. މީހާ ފަހަތަށް ނުވެއްޓުނީ ކިރިޔާއެވެ. މާ ބޮޑަށް ހަނދާން ވީހޭ ބުނެ އަހަރެން އޭނާއަށް ޖެއްސުން ކޮށްލީމެވެ.\nއަތާއި އަތް ޖޯޑު ކޮށްލައިގެން ވަލުތެރެއިން ގޮސް ތުނޑީގައި އިން އުނދޯލީގައި އަހަރެން އިށީނީމެވެ. ދެ މީހުން ދިޔައީ އެކި ފޮނި ވައުދުތައް ވަމުން އެތައް ސަކަރާތެއް ޖަހަމުންނެވެ.\nހިން ދެމިލަން ވެގެން އަހަރެން ބޯމައްޗަށް ބަލާލީމެވެ. އަހަރެންގެ ހިތް މޭގެ ތެރެއިން އަތަށް ނައީ ކިރިޔާއެވެ. މުޅި މީހާ ފިނިވެގެން ދިޔައެވެ. އަހަރެންގެ ބޯމަތީގައި އުނދޯލީގެ ފަޑިމަތީގައި އަހަރެންނާ ދިމާލަށް ހެވި ދިލިފައި އާލާ ބަލަން އިނެވެ. އަހަރެންނަށް ހުރެވުނު ތަންވެސް އޮޅުނެވެ. އަހަރެންގެ ކައިރީއި ވެސް އިނީ އާލާ އެވެ. ބޯމަތީގައި ވެސް އިނީ އާލާ އެވެ.\nއިރުކޮޅަކުން އަހަރެންނަށް ހޭވެރިކަން ލިބުނެވެ. ކައިރީގައި އިން އާލާއާ ދިމާލަށް ބަލާލުމަށް ފަހު މައްޗަށް ދެން ބަލާލިއުރު އޭނާއެއް މަތީގައެއް ނެތެވެ. އަވަސް އަވަހަށް ގެޔަށް ދާން ހިނގާށޭ ބުނެ ގޮނޑުދޮށް ފަރާތުން އަހަރެން އާލާ ގޮވައިގެން ދިޔައީމެވެ. އޭރު އޭނާ އަހަރެންނަށް ކިހިނެތް ވީތޯ ވަރަށް ސުވާލު ކުރަމުން ދިޔައެވެ. ނަމަވެސް އަހަރެން އޭނާގެ އަތުގައި ހިފަހައްޓައިގެން މީހުން އުޅޭ ހިސާބަށް ދިޔައީމެވެ. އޭނާގެ ގެޔަށް ދެމީހުން ގޮސް ހަމަ ޖެހިލައިގެން އަހަރެން ދެންމެ ވީ ގޮތުގެ ވާހަކަ ބުނީމެވެ. އާލާ ވެސް ބިރުގަތެވެ.\nއެރޭ ދެމީހުން ތިބީ ފަތިސް ވަންދެން ހޭލައެވެ. ނަސީބަކުން ފަހުން އެއްވެސް ބިރުވެރިކަމަކާ ކުރިމައްޗެއް ނުވެއެވެ. ނަމަވެސް އެރޭގެ ފަހުން އަހަރެން ތުނޑިޔަކަށް ރޭގަނޑު ގަޑިޔަކު ނުދަމެވެ.


TT team ah Raees hiyvaru dhehvaifi\nރާއްޖޭގެ ޓޭބަލް ޓެނިސް އަންހެން އަދި ފިރިހެން ޓީމާއި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިއަދު ބައްދަލުކުރައްވައި ހިތްވަރު ދެއްވުން ---\n"ސައުތު އޭޝިއަން ޖޫނިއާ އެންޑް ކެޑޭޓް ޓޭބަލް ޓެނިސް ޗެމްޕިއަން ޝިޕް 2022"ގައި ބައިވެރިވާ ރާއްޖޭގެ ޓޭބަލް ޓެނިސް އަންހެން އަދި ފިރިހެން ޓީމާއި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިއަދު ބައްދަލުކުރައްވައި ކުޅުންތެރިންނަށް ހިތްވަރު ދެއްވައިފި އެވެ.\nރައީސުލްޖުމްހޫރިއްޔާ ވަނީ މި މުބާރާތުގައި ބައިވެރިވާ ރާއްޖޭގެ އަންހެން ޓީޓީ ޓީމާއި ފިރިހެން ޓީމަށް މަރުހަބާ ވިދާޅުވެ މުބާރާތުގައި ކާމިޔާބީއަށް އެދިވަޑައިގެންފައެވެ. އަދި ޓީޓީ އަކީ ރާއްޖޭގައި އިތުރަށް ކުރިއެރުވިދާނެ ކުޅިވަރެއްކަން ފާހަގަކުރައްވައި އެމަނިކުފާނު ވަނީ ޓީޓީ ކުރިއެރުވުމަށް ބޭނުންވާ ފުރިހަމަ އެއްބާރުލުން ސަރުކާރުން ލިބިގެންދާނެ ކަމުގެ ޔަގީންކަން ދެއްވާފައެވެ.\nމި ބައްދަލުކުރެއްވުމުގައި މިނިސްޓަރު އޮފް ޔޫތު ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަހްމަދު މަހްލޫފާއި ޓޭބަލް ޓެނިސް އެސޯސިއޭޝަން އޮފް މޯލްޑިވްސްގެ އިސްވެރިން ބައިވެރިވެވަޑައިގެންނެވިއެވެ.\nދެކުނު އޭޝިއާ ސަރަހައްދުގެ ހަތް ގައުމެއްގެ ޖޫނިއާ އެތުލީޓުން ބައިވެރިވާ މި މުބާރާތް ކުރިޔަށްދާނީ މެއި މަހުގެ9އިން 12 އަށް ރާއްޖޭގައެވެ. މުބާރާތުގައި އެތުލީޓުން ބައިވެރިވާ ގައުމުތަކުގެ ތެރޭގައި ރާއްޖޭގެ އިތުރުން ސްރީލަންކާ އާއި ބޫޓާން އާއި ނޭޕާލް އާއި ބަންގްލަދޭޝްގެ އިތުރުން އިންޑިއާ އަދި ޕާކިސްތާން ހިމެނެއެވެ.\nރައީސް އިބްރާހިމް މުހައްމަދު ސޯލިހު އަހުމަދު މަހްލޫފު ޔޫތު މިނިސްޓްރީ


Border aa eku hulhuvaanee 30 resort\nރާއްޖޭގެ ރިސޯޓެއްގެ ބީޗެއް: ބޯޑަރާއެކު ރިސޯޓުތައްވެސް އަލުން ހުޅުވާލަން އަންނަނީ ތައްޔާރުވަމުން. -- ފޮޓޯ: އަޑޯރޭ މޯލްޑިވްސް\nކޮވިޑް-19 އާ ގުޅިގެން ދެ މަސް ވަންދެން ބަންދު ކޮށްފައި އޮތުމަށްފަހު ރާއްޖޭގެ ބޯޑަރު މި މަހުގެ 15 ވަނަ ދުވަހު ހުޅުވާލާއިރު، އޮޕަރޭޝަން ހުއްޓާލާފައިވާ ރިސޯޓުތަކުގެ ތެރެއިން އަލުން އޮޕަރޭޝަން ފަށާނީ 30 ރިސޯޓުން ކަމަށް ޓޫރިޒަމް މިނިސްޓްރީން ބުނެފި އެވެ.\nރިސޯޓުތައް ހުޅުވާލުމަށް ހަމަޖެހިފައިވާ ލިސްޓެއް މިއަދު ޓޫރިޒަމް މިނިސްޓްރީން އާއްމުކޮށްފައިވާއިރު، ބޯޑަރު ބަންދު ކުރުމުން އޮޕަރޭޝަން ހުއްޓާލާފައިނުވާ ރިސޯޓުތަކާއެކު، މި މަހުގެ 15 ވަނަ ދުވަހުން ފެށިގެން ޖުމްލަ 38 ރިސޯޓެއްގެ އޮޕަރޭޝަން ފަށާނެކަމަށް ބުނެފައިވެ އެވެ.\nއެގޮތުން، އެ ރިސޯޓުތަކުން ޖުމްލަ 7،655 އެނދު އޮޕަރޭޝަނަށް އަންނާނެކަމަށް އެ ލިސްޓުގައި ބުނެފައިވެ އެވެ.\nޖުމްލަ 157 ރިސޯޓެއް ހިމެނޭ އެ ލިސްޓުގައި، ބޯޑަރު ހުޅުވާލުމަށްފަހު، މި ހިނގާ ޖުލައި މަސް ނިމުމުގެ ކުރިން އިތުރު ހަތަރު ރިސޯޓެއް ހުޅުވާލާއިރު، އަންނަ އޯގަސްޓު މަހު އިތުރު 25 ރިސޯޓެއް ހުޅުވާލުމަށް ހަމަޖެހިފައިވާކަމަށް ޓޫރިޒަމް މިނިސްޓްރީން ބުންޏެވެ.\nބާކީ ހުރި ރިސޯޓުތަކުގެ ތެރެއިން ގިނަ ރިސޯޓުތައް އޮކްޓޯބަރު މަހު އޮޕަރޭޝަނަށް ގެނެވޭނެކަމަށް އެ ލިސްޓުގައި ބުނެފައިވެ އެވެ.\nކޮވިޑް-19 އަށްފަހު، މި މަހު 15 ގައި ބޯޑަރު ހުޅުވާލުމާއެކު، ރާއްޖެ އަންނަން 11 އެއާލައިނުގެ ފްލައިޓް ޝެޑިއުލް އާއި ޓިކެޓުގެ އަގު ވަނީ އާއްމުކޮށްފަ އެވެ.\nބޯޑަރު ހުޅުވުމަށްފަހު މިމަހު ރާއްޖެއަށް 10،595 ޓޫރިސްޓުން އަންނާނެ ކަމަށް ގައުމީ ޔުނިވާސިޓީގެ ދިރާސާއެއްގައި ވަނީ އަންދާޒާކޮށްފަ އެވެ.\nގައުމީ ޔުނިވާސިޓީ ކޮވިޑުގެ ސަބަބުން ޓޫރިޒަމް ސިނާއަތަށް ކޮށްފައިވާ އަސަރުގެ މައްޗަށް ބަލައި ހެދި ދިރާސާ އިން ދެއްކި ގޮތުގައި ވޯސް ކޭސް ސިނާރިއޯގައި ކޮންބައިކޮށް ބަލާނަމަ މިމަހު ރާއްޖެއަށް 10،595 ޓޫރިސްޓުން އަންނާނެ އެވެ. އަދި އަންނަ މަހު 11،172 މީހުން އަންނައިރު، ސެޕްޓެމްބަރު މަހު އަންނާނީ 9،430 މީހުންނެވެ. މީގެ އިތުރުން އޮކްޓޫބަރު މަހު 11،373 މީހުން އަންނައިރު، ނޮވެމްބަރު މަހު 11،058 މީހުން އަންނާނެ އެވެ. އަދި ޑިސެމްބަރު 13،738 އަށް އިތުރުވާނެ އެވެ.\nރާއްޖޭގެ ބޯޑަރު ބަންދުކޮށްފައިވަނީ 27 މާޗު ގަ އެވެ. މި އަހަރު ޖެނުއަރީން އެޕްރީލް މަހުގެ ނިޔަލަށް ރާއްޖެ އެތެރެވެފައިވާ ޓޫރިސްޓުންގެ ޖުމްލަ އަދަދަކީ 382،760 އެވެ. މިއީ މިދިޔަ އަހަރުގެ މި މުއްދަތުގައި އައި 646،092 މީހުންނާ އަޅާ ބަލާއިރު 40.8 ޕަސެންޓް ދަށްވުމެކެވެ.\nރާއްޖޭގެ ބޯޑަރު ދެ މަހެއްހާ ދުވަހަށް ފަހު ހުޅުވާލަން ނިންމިއިރު، ބޭރުން އަންނަ ޓޫރިސްޓުނަށް ހިދުމަތް ދޭން ތައްޔާރަށް އޮތް ކަމަށް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ވެސް އިން ބުނެފަ އެވެ. ޓޫރިޒަމް ހުޅުވާލި ނަމަވެސް ރާއްޖެ އަށް ލިބޭ އާމްދަނީ ދެ ދެބައިކުޅަ އެއްބައި ނުލިބޭނެ ކަމަށް ފިނޭންސް މިނިސްޓްރީން ވަނީ ބުނެފަ އެވެ. ފިނޭންސުން ބުނެފައިވާ ގޮތުގައި މި އަހަރު ޓޫރިޒަމް 50 ޕަސެންޓް ދަށްވެ، ދައުލަތަށް އާމްދަނީގެ ގޮތުގައި ކުރިން އަންދާޒާކުރި 30 ބިލިއަން ރުފިޔާގެ ބަދަލުގައި ލިބޭނީ 15 ބިލިއަން ރުފިޔާ އެވެ.\nޓޫރިޒަމް ޓޫރިސްޓް އެރައިވަލް ދައުލަތުގެ އާމްދަނީ + މިނިސްޓްރީ އޮފް ޓޫރިޒަމް އިގްތިސޯދު ކޮވިޑް-19 ދިވެހި ރާއްޖެ އަލުން ހުޅުވާލުން


Maumoon Aai Dhe Fadiyaarunah Hukum Ihvy Bey Insaafun - America Safeeru - Vaguthu\nމައުމޫނާއި ދެ ފަނޑިޔާރުންނަށް ހުކުމް އިއްވީ ބޭއިންސާފުން - އެމެރިކާ ސަފީރު\nރާއްޖެ އަށް ކަނޑައަޅުއްވާފައި ހުންނަވާ ސަފީރު އަތުލް ކެޝަޕް\nގާނޫނާއި ހިލާފަށް ވެރިކަން ބަދަލު ކުރަން އުޅުނު ކަމުގެ ތުހުމަތުގައި ބަންދުކޮށްފައި ހުންނެވި ކުރީގެ ރައީސް މައުމޫން އަދި އުއްތަމަ ފަނޑިޔާރު އަލްއުސްތާޛް އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލްއުސްތާޛް އަލީ ހަމީދު ގެ މައްޗަށް، ހުކުމް އިއްވީ ބޭއިންސާފުން ކަމަށް، އެމެރިކާއިން ރާއްޖެއަށް ކަނަޑައަޅާފައި ހުންނަވާ ސަފީރު އަތުލް ކެޝަޕް ވިދާޅުވެއްޖެ އެވެ.\nމައުމޫނާއި ދެ ފަނޑިޔާރުންގެ މައްޗަށް ކުށް ސާބިތުވާ ކަމަށް ކަނޑައަޅައި، އެ ތިންބޭފުޅުން 1 އަހަރާ7މަހާއި6ދުވަހަށް ޖަލަށް ލުމަށް ކުރިމިނަލް ކޯޓުން ހުކުމް ކުރުމާ ގުޅިގެން އިއްޔެ ކުރެއްވި ޓުވީޓެއްގައި އެމެރިކާ ސަފީރު ވިދާޅުވީ ދިފާއީ ހެކިންނާ ދިފާއީ ވަކީލުންގެ ފުރުސަތު ނުލިބޭ ގޮތަށް ބާއްވާ ޝަރިޔަތެއްގައި އިއްވާ ހުކުމަކީ އިންސާފުން ބޭރުން އިއްވާ ހުކުމެއް" ކަމަށެވެ.\n— Atul Keshap?? (@USAmbKeshap) June 13, 2018\nކުރީގެ ރައީސް މައުމޫން އަދި އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދުގެ މައްޗަށް ހުކުމް އިއްވާފައިވަނީ ފުލުހުންގެ ތަހުގީގަށް އެ ތިން ބޭފުޅުން ފޯނު ދީފައި ނުވާތީ ކޮށްފައިވާ އަދުލު އިންސާފު ގާއިމު ކުރުމަށް ހުރަސް އެޅުމުގެ ދައުވާ ސާބިތުވުމުންނެވެ.\nމިއީ ފެބުރުއަރީ މަހުގެ އެއްވަނަ ދުވަހު ސްޕްރީމް ކޯޓުން ނެރުނު އަމުރާއި ގުޅިގެން ސަރުކާރު ވައްޓާލަން އުޅުނު ކަމުގެ ތުހުމަތުގައި ހައްޔަރުކޮށްފައިވާ އެ ތިން ބޭފުޅުންގެ ތެރެއިން ރައީސް މައުމޫންގެ މައްޗަށް އިއްވި ފުރަތަމަ ހުކުމެވެ. އުއްތަމަ ފަނޑިޔާރަށް މީގެ ކުރިން ދެ ހުކުމް އިއްވާފައިވާ އިރު މިއީ އަލީ ހަމީދަށް އިއްވި ދެ ވަނަ ހުކުމެވެ.\nއުއްތަމަ ފަނޑިޔާރުގެ މައްޗަށް ފުރަތަމަ ހުކުމް އިއްވާފައިވަނީ ޖެމްސް ހުއްޓުވި މައްސަލާގައި ކުރި ދައުލަތުގެ މަސައްކަތަށް ހުރަސް އެޅުމުގެ ދައުވާއެވެ. އެ މައްސަލާގައި ދައުވާ ކުރަނީ ސްޕްރީމް ކޯޓުން ޖެމްސްގެ ހިދުމަތް ކަނޑާލަން އުއްތަމަ ފަނޑިޔާރު އެންގެވި ކަމަށް ބުނެއެވެ. އެ މައްސަލާގައި އުއްތަމަ ފަނޑިޔާރަށް އިއްވާފައިވަނީ ހަތަރު މަހާއި 24 ދުވަހުގެ ޖަލު ހުކުމެކެވެ.\nދަށު ކޯޓުގެ ފަނޑިޔާރުންތަކަކަށް ނުފޫޒު ފޯރުވި ކަން ސާބިތުވެ އަބްދުﷲ ސައީދާއި އަލީ ހަމީދަށްވަނީ އެއް އަހަރާއި ހަތް ހަމާއި ހަ ދުވަހުގެ ޖަލު ހުކުމެއް އިއްވާފައެވެ.\nޖޫން 14, 2018 10:27\nހެހެހެހެ ކަލޭމެންވެސް އަޑީގަ ތިބެގެން ރޭވި ރޭވުން ނާކާމިޔާބުގެ ކަލޭމެންގެ ގޮނޑިކޮއްކޮ މިތަނުން އުސް ގޮނޑިއަކަށް އަރުވާފަ ބައިންދަން ކުރި މަސައްކަތް ފަނު ފުލުން ދިޔައިމަ ވަރަށް އަސަރު އޮތަ؟ ކެކެކެކެ\nޖޫން 14, 2018 10:43\nމި މީހާގެ ވާހަކަތަކުން ދޭހަވަނީ ދިވެހި ސަރުކާރާ ދިމާކޮށްލައިގެން އުޅޭހެން އެމެރިކާއިން ފަލަސްތީނުގެ ރައްޔިތުންނާ ދޭތެރޭ މުއާމަލާތްކުރަނީ އިންސާފުންތަ؟ އަމިއްލައަށް އިސްލާޙުވާން ރަށަށްދޭ!\nޖޫން 14, 2018 12:04\nތީ ރަނގަޅު ވާހަކައެއް\nޖޫން 14, 2018 10:54\nއިޒްރޭލްސިފައިން މުސްލިމްބިންެތައްހިފާ މުސްލިމުންގެ ގެދޮރުއަންދާ ސުންނާ\nފަތިކޮށް މުސްލިމުންމަރަމުންދާއިރު އެމެރިކާއިން އިޒްރޭލްދިފާއުކޮށް އިޒްރޭލަށްއެހީތެރިވަނީ\nއިންސާފުންތޯ ދެރައީ އިންސާފުންހިގާކަންތައް ބޭއިންސާފޭބުނުއްވާ ބޭއިންސާފުންހިންގާ\nކަންތަކަށް ހިތްވަރުލިބޭގޮތަށް ޢަމަލުކުރެވެމުންތާތީ\nޖޫން 14, 2018 10:58\nދެން ކަލޭ3ދުވަހު ރޯދަ ހިފާބަލަ.\nޖޫން 14, 2018 11:00\nކަލެއަކަށް ނޭނގޭނެ މިގައުމުގެ ގާނޫނުތަކާއި ބެހޭ ގޮތުން ވާހަކަދައްކާކަށް. ކަލޭ ބެހިބަ އިންޑިޔާގަ ކޮންމެ ދުވަހެއްގެ މައްޗަށް ރޭޕްކުރާ ކުދިންނަށް އިންސާފު ހޯދާ ނުދޭ މައްސަލައާ.\nޖޫން 14, 2018 11:03\nކިހާ ބޮޑު ބަލައެއް. އެމެރިކާއަކީތަ އެންމެ އިންސާފުވެރި ގައުމު؟\nޖޫން 14, 2018 11:04\nނުބައި މައްލޫނެއް. ކޮބާ ގުއާންޓަނާމޯ ޖަލުގައި އަނިޔާދިން މުސްލިމުން؟ ކޮބާ އިޒްރޭލަން ފަލަސްތީނު މީހުން މަރާއިރު އދ. މަޖިލީހަށް އަރަބިން ހުށަހަޅާހާ ގަރާރުތައް؟\nޖޫން 14, 2018 11:18\nކަލެއަށް ތިހެން ބުނަން އެގޭނީ ކިހިނެތް؟ ކަލޭ ހުރިންތަ އެ ޝަރީޢަތް ހިންގިތަނުގަ؟ އިހަށް ކަލޭގެ ތިޔަ ހުތުރުނަން، ރީތިނަމަކަށް ބަދަލުކޮށްބަލަ! ކޮން ކެޕަހެއް ކެޝަޕެއްތަ!\nޖޫން 14, 2018 11:48\nކަލޭމެންތިޔަ ކަންކަން ކުރަނީ އިންދޯ! ބަލަ ފަލަސްތީނުގައި އެއުޅެނީކީ އިންސާނުންނެއްނޫންތަ އެމީހުންނަކަށް އިންސާފެއް ނުވޭތަ\nޖޫން 14, 2018 11:51\nއެމެރިކާ އަށް ގެންދަންވީނު\nޖޫން 14, 2018 12:31\nމިކަންތަކުގެ ވާހަކަ ދައްކާއިރު ފަލަސްތީނުގެ ރައްޔަތުންނަށް ދޭބޭ އިންސާފުގެ ވާހަކަ މި މީހުން ދައްކަން ކެރޭނެބާ؟\nޖޫން 14, 2018 13:09\nއެމީހުން ޖަލަށް ލީމަ މާ ރަނގަޅު ވާނެ ކުރީ ފަހަރު ކޮފީމޭޒުން މިފަހަރު ކޮޓަރިން ދިނީމަ އޯކޭނު...\nއެމެރިކާ ދަ ބޯގަޅާ\nޖޫން 14, 2018 13:26\nސަރ!!! ވައިޑޯންޓުޔޫ މައިންޑް ޔުައަރު އޯން ބިޒްނަސް!!! ޓްރައި ޓު އިސްޓޮޕު ދަ އައުޓްރޭޓް ކުރައިމްސް އޮފް ޔުއަރ އޯން ކަންޓްރީ ރާދަދޭން ޖަގްލިން އެންޑު ޑުރޮޕިންގ އިންޓު އަދާ ނޭޝަންސް އިޝޫސް!!! ގެޓްލޮސްޓް!! ޔުއަރ ކަންޓްރީ އިސް ވޯލްޑްސް ނަމްބަރު 1 އިން ޕަބްލިކް ގަންޝޫޓް!!! ހެހެހެހެ ބީކެއަރފުލް ޑޫޑް!!\nޖޫން 14, 2018 14:09\nމީނާއަކަށް ނުޖެހޭ ރާއްޖޭގެ ކަންކަމާބެހޭކަށްދޯ!


އެހެން މީހުންގެ “މަސް” ކަންތަ؟ އެއީ ކީއްވެ؟ – My WordPress\nއެހެން މީހުންގެ “މަސް” ކަންތަ؟ އެއީ ކީއްވެ؟\nއެހެން މީހުންގެ މުޅަމަސް ކެއުން، ނުވަތަ މީހަކު ނެތްތަނެއްގައި އެމީހެއްގެ ގޯސް ވާހަކަ ދެއްކުމަކީ ވަރަށް ގިނަ މީހުންގެ ކަށީގައި ހިފާފައި ހުންނަ ކަމެކެވެ\nއެހެން މީހުންގެ އުނި ސިފަތަކުގެ ވާހަކަ ނުވަތަ "ބެކްބައިޓް" ކުރާ މީހުން އެކަން ކުރާ ސަބަބުތަކެއް ހުރެއެވެ. އޭގެތެރެއިން ބައެއް ސަބަބުތަކަށް ބަލައިލާނަމެވެ\nވަކި މީހަކާއިއެކު ރަހްމަތްތެރިކަން ބޭއްވުން\nތިމާގެ ރައްޓެހީންނަކީ އެހެން މީހުން ނެތްތަނުގައި އެމީހުންގެ ގޯސް ވާހަކަ ދައްކާ މީހެއް ނަމަ، އެމީހުންނާއިއެކު އޮންނަ ގާތްކަން ގެއްލިދާނެތީ، އެމީހުން ދައްކާ އެކި ވާހަކައަށް އެއްބަސްވެވެއެވެ. މިގޮތަށް އެއްބަސްވުމުގެ ތެރޭގައި، އެހެން މީހުންގެ ގޯސްވާހަކަވެސް ދެކެވެއެވެ. މިއީ ސަމާލުވުން މުހިންމު ކަމެކެވެ\nމީހަކު ދެކެ އަންނަ ރުޅިގަނޑު ބޭލުން\nތިމާ ނުރުހޭ، ނުވަތަ ގަޔާ ނުވާ މީހެއްގެ ގޯސް ވާހަކަ އެހެން މީހެއްގެ ކައިރީގައި ދައްކާލެވުމަކީ ބައެއް މީހުންނަށް ހިތްހަމަ ޖެހުން ލިބޭ ކަމަކަށް ވަނީ ވެފައެވެ. އެހެންނަމަވެސް، މީހަކާއި ދޭތެރޭގައި އުފެދޭ ނުތަނަވަސްކަން ނައްތާލުމަށް މިއީ އެންމެ ރަނގަޅު ގޮތެއް ނޫނެވެ. ތިމާގެ އަޚާގެ މުޅަމަސް ކެއުމަކީ އިސްލާމް ދީން ނަހީ ކުރައްވާފައިވާކަމެއްކަން އަބަދުވެސް ހަނދާނުގައި ބެހެއްޓުން ބުއްދިވެރިއެވެ\nމާގިނަ ހުސްވަގުތު ލިބުން\nއޮފީހުގައި މަސައްކަތެއް ނެތިފައި، މާގިނައިރު ހޭދަވާން ފެށުމުން، އޮފީހުގެ ރައްޓެހިންނާއެކު ދެކެވޭ ވާހަކައިގެ ތެރެއިން، އެހެން މީހުންގެ ވާހަކަ ދެއްކޭހެއްޔެވެ؟ މިއީ ގިނަ މީހުންނަށް ނޭނގިވެސް ކުރެވޭ ކަމެކެވެ. މިސަބަބަށްޓަކައި، މާގިނައިން ބޭކާރު ވާހަކަ ދެއްކުމަކީ އެދެވިގެންވާ ކަމެއް ނޫނެވެ\nމިދެންނެވި ސަބަބުތަކުގެ އިތުރުންވެސް، އެހެން މީހުންގެ "މަސްކެއުމަށް" ފޯރި ހުންނަ މީހުން އެކަން ކުރާ ސަބަބުތައް ބައިވަރެވެ. ނޭނގިނަމަވެސް މިކަން ކުރެވޭނަމަ، މިއީ ދުރުވާން ޖެހޭ، ގެއްލުންދެނިވި އާދައެކެވެ


Majileehun bill draft kuran feshumun sarukaarun kanboduvejje - vNews.mv\nމަޖިލީހުން ބިލް ޑްރާފްޓް ކުރަން ފެށުމުން ސަރުކާރުން ކަންބޮޑުވެއްޖެ\nވީނިއުސް 09 October 2019, 10:27\nރައްޔިތުންގެ މަޖިލީހުގެ މިދައުރަށް ސަރުކާރުން ހުށަހަޅަން ނިންމާފައިވާ ބައެއް ބިލްތައް ރައްޔިތުންގެ މަޖިލީހުން ޑްރާފްޓްކުރަން ފެށުމާ ގުޅިގެން ސަރުކާރުން ކަންބޮޑުވެއްޖެ އެެވެެ.\nމިމައްސަލައިގައި ބަންޑާރަނައިބް އިބްރާހީމް ރިފްއަތު ކުރައްވާފައިވާ ޓްވީޓެއްގައި ވިދާޅުވީ ރައްޔިތުންގެ މަޖިލީހަށް ސަރުކާރުން ހުށަހަޅާ ބިލްތަކަކީ ސަރުކާރުން ރައްޔިތުންނަށް ވެފައިވާ ވައުދުތައް ފުއްދުމަށްޓަކައި، ސަރުކާރުގެ މައިގަނޑު ސިޔާސަތުތަކާއި އެ ތަންފީޒު ކުރާނެ ހަމަތައް ބަޔާންކުރާ އެއް ވަސީލަތް ކަމަށެވެ. އަދި ނަޒާހަތްތެރި މަޖިލީހަކުން އެފުރުސަތު ސަރުކާރަށް ފަހިކޮށްދޭނެ ކަމަށް ދެކެވަޑައިގަންނަވާ ކަމަށްވެސް ބަންޑާރަނައިބް ވަނީ ވިދާޅުވެފަ އެވެ.\nސަރުކާރުން މަޖިލީހަށް ހުށަހަޅަން ނިންމާފައިވާ ބިލްތަކެއް މަޖިލީހުން ޑްރާފްޓް ކުރަން ފެށުމާ ގުޅިގެން ޔޫތު މިނިސްޓަރު އަހްމަދު މަހްލޫފް ވެސް ވަނީ މިމައްސަލައިގައި އެމަނިކުފާނު ދެކެވަޑައިގަންނަވާ ގޮތް ހާމަކުރައްވާފަ އެވެ. ރައްޔިތުންގެ މަޖިލީހުގައި 10 އަހަރު މަސައްކަތް ކުރައްވާަފައިވާ މިނިސްޓަރު މަހްލޫފް ވިދާޅުވީ ސަރުކާރުން މަޖިލީހަށް ހުށަހަޅާ ބިލްތައް ޑްރާފްޓް ކުރާނީ ސަރުކާރުން ކަމަށެވެ. އަދި އެއީ ބަންޑާރަނައިބްގެ އޮފީހުން ކުރާ މަސައްކަތެއް ކަމަށްވެސް މިނިސްޓަރު މަހްލޫފް ވަނީ ވިދާޅުވެފަ އެވެ.\nމިނިސްޓަރު މަހްލޫފަށް ޖަވާބު ދެއްވަމުން އެމްޑީޕީގެ މާފަންނު އުތުރު ދާއިރާގެ މެންބަރު އިމްތިޔާޒު ފަހްމީ ވިދާޅުވީ ސަރުކާރުގެ ލެޖިސްލޭޓިވް އެޖެންޑާ ފުރިހަމަކޮށްދެނީ މަޖިލީހުގައި ތިއްބަވާ ސަރުކާރަށް ނިސްބަތްވާ މެންބަރުން ކަމަށެވެ. އަދި އެ ލެޖިސްލޭޓިވް އެޖެންޑާ މައިގަނޑު ގޮތެއްގައި ބިނާވެގެން ވަނީ އެމްޑީޕީގެ އެޖެންޑާ 19ގެ މައްޗަށް ކަމަށްވެސް އިމްތިޔާޒު ވަނީ ވިދާޅުވެފަ އެވެ.\n"މެންބަރުން ބިލް ޑްރާފްޓް ކުރިޔަސް ބަންޑާރަނައިބް ކުރިޔަސް އެކުރަނީ އެއް ކަމެއް. މިހާރު ކުރަން މިއުޅެނީ އަވަސް ކުރުމަށްޓަކައި އެކުގައި،" އިމްތިޔާޒު ވިދާޅުވި އެވެ.\nސަރުކާރުން މަޖިލީހަށް ހުށަހަޅަން ބޭނުންވާ ބައެއް ބިލްތައް މަޖިލީހުން ޑްރާފްޓް ކުރަން ފެށީ ސަރުކާރުން އެމަސައްކަތް ކުރިއަށް ގެންދާއިރު ލަސްކަމެއް އުޅޭތީ ކަމަށް މަޖިލީހުގެ ބައެއް ގެންދަވަނީ ވިދާޅުވަމުންނެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ވެސް ވަނީ ސަރުކާރުގެ ބައެއް ދިމަދިމާލުގައި ލަސްކަމެއް އުޅޭކަން ފާހަގަކުރައްވާފަ އެވެ. އަދި އެކަންކަން ސަރުކާރުގެ ތެރެއިން ރަނގަޅުކޮށް މަޖިލީހުން މަސައްކަތް ކުރަން ބޭނުންވާ އަވަސް ކަމާ އެކު މަސައްކަތް ކުރުމަށްވެސް ރައީސް ނަޝީދު ވަނީ އެދިވަޑައިގެންފަ އެވެ.\nސަރުކާރުގެ ލެޖިސްލޭޓިވް އެޖެންޑާގެ ހިމެނޭ ބިލްތަކުގެ ތެރެއިން މަޖިލީހުގެ މިދައުރުގެ ޖަލްސާތަކަށް 34 ބިލެއް ހުށަހަޅަން ނިންމާ، އެ ބިލްތަކުގެ ނަންތައް ބަންޑާރަނައިބްގެ އޮފީހުން މިހާރު ވަނީ ހާމަކޮށްފަ އެވެ.


vnews - Inter offices / company netball mubaarsy fashaifi\nއިންޓަރ އޮފީސް ކުންފުނި ނެޓްބޯޅަ މުބާރާތް މިއަދު ފަށައިފި\nނެޓްބޯޅަ އެސޯސިއޭޝަން އޮފް މޯލްޑިވްސްއިން އިންތިޒާމް ކޮށްގެން ކުރިއަށްގެންދާ އެކްސް އެލް އެނާޖީ ޑްރިންކް އިންޓަރ އޮފީސް ކުންފުނި ނެޓްބޯޅަ މުބާރާތް މިއަދު ހަވީރު ފަށައިފި އެވެ.\nޖުމްލަ 12 ޓީމަކުން ވާދަކުރާ މިމުބާރާތުގައި މިއަދު ހަވީރު ކުޅުނު ފުރަތަމަ މެޗް ކާމިޔާބު ކުރީ މޯލްޑިވްސް މަނިޓަރީ އޮތޯރިޓީގެ ޓީމެވެ. ދެ ވަނަ މެޗް ކާމިޔާބު ކުރީ ދިރާގެވެ.\nދެ ގްރޫޕަކަށް ބަހާލައިގެން ކުރިއަށް ގެންދާ މުބާރާތުގެ ފުރަތަމަ މެޗް އެމްއެމްއޭގެ ޓީމުން ކާމިޔާބު ކުރީ ޖެންޑާ މިނިސްޓްރީއާ ވާދަކޮށް 38-4 އިންނެވެ. އެމެޗުގެ މޮޅު ކުޅުންތެރިޔާގެ މަގާމަށް ހޮވުނީ އަިޝަތު ނައުރާއެވ. ދެ ވަނަ މެޗް ދިރާގުން ކާމިޔާބު ކުރީ ހައުސިން މިނިސްޓްރީއާ ވާދަކޮށް 27-25 އިންނެވެ.\nމުބާރާތުގެ ގްރޫޕް އޭގައި ހިމެނެނީ މިނިސްޓްރީ އޮފް ލޯ އެންޑް ޖެންޑަ އާއި މޯލްޑިވްސް މަނިޓަރީ އޮތޯރިޓީ (އެމްއެމްއޭ) އާއި އެމްއެންޑީއެފް އާއި ދިރާގާއި ބީއެމްއެލް އަދި މިނިސްޓްރީ އޮފް ހައުސިން އެވެ. ގްރޫޕް ބީ ގައި ހިމެނެނީ މިނިސްޓްރީ އޮފް ފިނޭސް އާއި ކަސްޓަމްސް އާއި ހައުސިން ޑިވެލޮޕްމަންޓް ކޯޕަރޭޝަން އާއި މޯލްޑިވްސް އިންލެންޑް ރެވެނިއު އޮތޯރިޓީ އާއި އެޓާނީ ޖެނަރަލްގެ އޮފީސް އަދި މިނިސްޓްރީ އޮފް ފިޝަރީޒް އެންޑް އެގްރިކަލްޗަރ އެވެ.


ބޭރު ގައުމުތަކުގެ ދަތުރުވެރިން ޖަޕާނަށް އެރުން މަނާ ކުރަނީ | Sandhaanu\nބޭރު ގައުމުތަކުގެ ދަތުރުވެރިން ޖަޕާނަށް އެރުން މަނާ ކުރަނީ\nބޭރު ގައުމުތަކުގެ ދަތުރުވެރިން ޖަޕާނަށް އެރުން މަނާ ކުރަން ނިންމައިފިއެވެ.\nމިގޮތަށް ޖަޕާނުން ނިންމައިފައި މިވަނީ ޖަޕާނުން ކޮރޯނާވައިރަހުގެ އާ ބާވަތް ފެނުމާ ގުޅިގެންނެވެ. އެކަމާއި ގުޅިގެން މިއަދުން ފެށިގެން އެގައުމަށް ބޭރު ގައުމުތަކުގެ ރައްޔިތުން ދިޔުން މަނާ ވާނެ ކަމަށް އެގައުމުގެ ފޮރިން މިނިސްޓްރީން ވަނީ ބުނެފައެވެ.\nޖަޕާނުގެ ޕަބްލިކް ބްރޯޑްކާސްޓަރު އެންއެޗްކޭއިން ބުނެފައިވަނީ މިފެށޭ ޖެނުއަރީ މަސް ނިމެންދެން ބޭރު ގައުމުތަކުގެ މީހުންނަށް އެގައުމަށް ނުދެވުނު ނަމަވެސް ޖަޕާނުގެ ރައްޔިތުންނާއި އެގައުމުގައި ދިރިއުޅޭ ބޭރުގެ ރައްޔިތުންނަށް އެގައުމަށް ވަދެވޭނެ އެވެ. ނަމަވެސް އެ މީހުން 14 ދުވަހަށް ކަރަންޓީނު ވާން ޖެހޭނެ އެވެ.\nޖަޕާނުން އެ ފިޔަވަޅު އެޅީ އެގައުމުގެ ހަ މީހެއްގެ ހަށިގަނޑުން ކޮރޯނާވައިރަހުގެ އާ ސްޓްރެއިން ފެނުމުންނެވެ. އޭގެ ތެރެއިން ފަސް މީހަކަށް ބަލި ޖެހުނީ އިނގިރޭސިވިލާތުން ޖަޕާނަށް ދިޔަ ފަހުން ކަމަށްވީ ނަމަވެސް ހަ ވަނަ މީހާ އެގައުމަށް ގޮސްފައެއް ނުވެ އެވެ.\nއިނގިރޭސި ސަރުކާރުން ވަނީ އެ ސްޓްރެއިން އަކީ އާއްމުކޮށް ފެތުރޭ ސްޓްރެއިންއަށް ވުރެ މާ ބޮޑަށް ފެތުރޭ ބާވަތެއް ކަމަށް ބުނެފަ އެވެ. ނަމަވެސް އޭގެ ސަބަބުން ބަލީގައި މީހުން މަރުވުމުގެ ފުރުސަތު އިތުރުވާ ކަމުގެ ނުވަތަ އޭތި ވެކްސިންއަށް ނުގުޑާނެ ކަމުގެ އެއްވެސް ހެއްކެއް ފެނިފައި ނުވާ ކަމަށް އެގައުމުގެ ޗީފް މެޑިކަލް އޮފިސާ ކްރިސް ވިޓީ ވިދާޅުވި އެވެ.\nޖަޕާނުން މިހާތަނަށް 218،000 މީހުން ކޮރޯނާވައިރަހަށް ޕޮޒިޓިވްވެ، އެބަލީގައި 3،062 މީހަކު ވަނީ މަރުވެފަ އެވެ.


ލުއިޒް ކުޅެން ނިކުމެ އާސެނަލްގެ ސަޕޯޓަރުން ރޮއްވާލައިފި – Dhen.mv\nލުއިޒް ކުޅެން ނިކުމެ އާސެނަލްގެ ސަޕޯޓަރުން ރޮއްވާލައިފި\nކޮވިޑް-19ގެ ސަބަބުން މެދުކަނޑާލާފައި އޮތް އިނގިރޭސި ޕްރިމިއަރ ލީގުގެ ކުޅުން އަލުން ފެށި މެޗުގައި ޑޭވިޑް ލުއިޒް މުޅި އާސެނަލް ރޮއްވާލައިފިއެވެ. މެންޗެސްޓަރ ސިޓީއާއި ވާދަކުރި މެޗުން 3-0އިން އާސެނަލް ބަލިވިއިރު، ހުރިހާ ގޮތަކުންވެސް މެޗުގެ ވިލަންއަކީ ޑޭވިޑް ލުއިޒްއެވެ.\nސިޓީގެ ދަނޑުގައި ކުޅުނު މެޗު އާސެނަލް ފަށައިގަތީ ސިޓީއަށްވުރެ ރަނގަޅު ކުޅުމެއް ދައްކަމުންނެވެ. އެޓީމަށް މައްސަލަތަކެއް ދިމާވީ މެޗުގެ ކުރީކޮޅު މިޑްފިލްޑަރ ގްރަނިތް ޝަކާ އަދި ޑިފެންޑަރ ޕަބްލޯ މާރީއަށް އަނިޔާވި ހިސާބުންނެވެ. ދެ ކުޅުންތެރިންގެ ބަދަލުގައި ކުޅެން ނެރުނީ ޑެނީ ސެބަޔޯސް އަދި ޑޭވިޑް ލުއިޒްއެވެ.\nމެޗުގެ ނަތީޖާ ސިޓީ ކޮޅަށް އެނބުރުނީ ޑޭވިޑް ލުއިޒް ހެދި ގޯސްތަކުންނެވެ. މިގޮތުން ފުރަތަމަ ހާފުގެ އިތުރު ވަގުތުގައި ރަހީމް ސްޓާލިން ޖެހި ގޯލަކީ ލުއިޒް އަތުން ގެއްލުނު ބޯޅައަކުން އޭނާ ޖެހި ގޯލެކެވެ. މި ގޯލް ސިޓީން ޖެހީ އޭގެ ކުރިން ލިބުނު ހުސް ތިން ފުރުސަތެއް ހުށިޔާރުކަމާއެކު ކީޕަރު ލެނޯ ދިފާއުކުރި ފަހުންނެވެ.\nދެވަނަ ހާފުގައި އާސެނަލަށް އިތުރު އުނދަގޫތަކެއް ދިމާވީވެސް ލުއިޒްގެ ސަބަބުންނެވެ. ސިޓީގެ މަހްރޭޒަށް ކުރި ފައުލަކާއި ގުޅިގެން ސިޓީއަށް ޕެނަލްޓީއެއް ލިބުނުއިރު، މި ފައުލަށް ރެފްރީވަނީ ލުއިޒްއަށް ރަތްކާޑެއްވެސް ދައްކާފައެވެ. މެޗުގެ ފަހު 40 މިނެޓު އާސެނަލުން ކުޅެން ޖެހުނީ 10 ކުޅުންތެރިންނާއިއެކުގައެވެ. ދެވަނަ ހާފުގެ އިތުރު ވަގުތުގައި ސިޓީގެ ފަހު ލަނޑު ޖަހައިދިނީ ފިލް ފޮޑެންއެވެ.\nމިއީ ޕްރިމިއަރ ލީގުގައި މެންޗެސްޓަރ ސިޓީ އަތުން އާސެނަލް ޖެހިޖެހިގެން ބަލިވި ހަވަނަ މެޗެވެ. ހަމެޗުގައި 17 ގޯލް އެޓީމްކޮޅަށް ވަތްއިރު، ޖެހުނީ އެންމެ ދެ ގޯލެވެ.\nމެޗަށްފަހު އާސެނަލްގެ ކޯޗު މިކޭލް އާޓެޓާ ބުނީ އެއްވެސް ކަމެއް ބޭނުންވި ގޮތަށް ނުދިޔަކަމަށާއި، ހުރިހާ ގޮތަކުންވެސް މިއީ ބަދުނަސީބު މެޗެއްކަމަށެވެ.\n"ފުރަތަމަ 8ވަނަ މިނެޓުގައި ޝަކާއަށް އަނިޔާވީ، ދެން ޕްލޭން ބަދަލުކުރަން ޖެހުނީ ވަގުތުން. އަނެއްކާ 24 ވަނަ މިނެޓުގައި މާރީއަށްވެސް އަނިޔާވެއްޖެ، މިސްޓޭކަކުން ފުރަތަމަ ގޯލް، ދެން ޕެނަލްޓިއަކާއި ރަތްކާޑެއް، 10 ކުޅުންތެރިންނާއިއެކު ކުޅެން ޖެހުން، މިއީ ހައްތާވެސް އަހަރުމެންނަށް މިއަދު ދިމާވި ކަންކަން. މިވަރުވީމަ ސިޓީ ކަހަލަ ޓީމެއް އަތުން ކިހިނެއް މޮޅުވާނީ" އާޓެޓާ ބުންޏެވެ.\nމި ނަތީޖާއާއެކު ޗެމްޕިއަން ސިޓި އޮތީ ޕްރިމިއަރ ލީގުގެ ދެވަނައިގައި 60 ޕޮއިންޓާއިއެކުގައެވެ. އާސެނަލް އޮތީ 40 ޕޮއިންޓާއިއެކު ތާވަލްގެ ނުވަވަނައިގައެވެ.


Malaikaa Aaai Arujunge Kaiveni Anna Aharu? - Vaguthu\nމަލައިކާއި އާއި އަރުޖުންގެ ކައިވެނި އަންނަ އަހަރު؟\nބޮލީވުޑު ކުޅަދާނަ ބަތަލު އަރުޖުން ކަޕޫރާއި އިންޑިއާގެ މަޝްހޫރު އެކްޓްރެސް އަދި ނެށުންތެރިޔާ މަލައިކާ އަރޯރާ އަންނަ އަހަރު ކައިވެނިކުރަން ނިންމާފައިވާކަމަށް އިންޑިއާގެ ޚަބަރުތައް ބުނަން ފަށައިފިއެވެ.\nއިންޑިއާގެ ނޫސްތަކުގައި ބުނެފައިވާ ގޮތުގައި، އަރުޖުން އާއި މަލައިކާ އެމީހުން ލޯބީގެ ގޮތުން ގުޅިގެން އުޅޭކަން ވަރަށް އަވަހަށް ހާމަކުރާނެއެވެ. ނަމަވެސް ރަސްމީ ސިފައެއްގައި އެދެތަރިން ލޯބީގެ ގޮތުން ގުޅިގެން އުޅޭކަން ހާމަކޮށްފައެއް ނުވެއެވެ. ރިޕޯޓްތައް ބުނާގޮތުން އެ ތަރިންނަށްވެސް އެކަކު އަނެކަކު ވަރަށް ބޮޑަށް ކަމުދެއެވެ. އަދި އެ ސަބަބަށްޓަކައި އަންނަ އަހަރު އެތަރިން ކައިވެނިކުރާނެ ކަމަށްވެސް ރިޕޯޓްތައް ބުނެއެވެ.\nއުމުރުން 45 އަހަރުގެ މަލައިކާ ވަނީ މަޝްހޫރު އެކްޓަރ ސަލްމާން ޚާނުގެ ކޮއްކޮ އަރްބާޒް ހާނާއި 1998 ވަނަ އަހަރު ކައިވެނިކޮށްފައެވެ. އަދި އެކައިވެންޏަށް ފިރިހެން ދަރިއަކު ވެސް ލިބިފައިވެއެވެ. އެދަރިފުޅުގެ އުމުރުން މިހާރު 15 އަހަރުވެފައިވާއިރު މަލައިކާ އާއި އަރްބާޒް ވަރިވެފައިވަނީ 2017 ވަނަ އަހަރުއެވެ. އަދި އަރްބާޒް އާއި ވަރިވުމަށްފަހު އަރުޖުން އާއި މަލައިކާ އުޅެނީ ލޯބީގެ ގޮތުން ގުޅިގެންކަމަށް ހަބަރުތައް ބުނެއެވެ.\nމިއަހަރު ފެށުނު ފަހުން އަރުޖުން އާއި މަލައިކާ އުޅެނީ ވަރަށް އެކުއެކީގައި ވަރަށް ފާޅުގައެވެ. އަދި އިންޑިއާގެ މަޝްހޫރު ޓީވީ ޝޯ، އިންޑިއާސް ގޮޓް ޓެލެންޓުގެ އަށްވަނަ ސީޒަންގެ ފުރަތަމަ އެޕިސޯޑުގައި އެދެމީހުން ވަނީ ސްޓޭޖު މަތީގައި ފުރަތަމަ ފަހަރަށް ނަށާފައެވެ. އަދި ސްޓޭޖުން ފޭބިއިރު ދެމީހުން އަތު ގުޅުވާލައިގެން ފޭބިއިރު އެކަމަށްވެސް ގިނަ ބައެއްގެ ސަމާލުކަން ލިބިފައިވެއެވެ.\nމަލައިކާގެ ކުރީގެ ފިރިމީހާ އަރްބާޒް ވެސް މިހާރު ވަނީ އިޓަލީގެ މަޝްހޫރު ނެށުންތެރިއެއްކަމަށްވާ ޖޯޖިއަ އަންދްރިއާނީ އާ ލޯބީގެ ގޮތުން ގުޅިފައެވެ.\nއެކްޓަރ ބޮމަން އިރާނީގެ މަންމަ މަރުވެއްޖެ\nފަގީރުންނަށް އެހީވުމަށް އަރްޖީތް ވާޗުއަލް ކޮންސެޓް ބާއްވަނީ\nއެކްހަޒާރޮމެ މޭރީ ބެހެނާހޭގެ ''މާމަ'' ތަރުލާ ޖޯޝީ މަރުވެއްޖެ\nއޮކްޓޯބަރ 27, 2018 11:10\nޅަ ފިރިހެނުން އަތުއަލުވާލުމަކީ އުމުރުން ދޮށި އިންޑިއާ އަންހެނުންގެ ސަޤާފަތެއް ! އެފަދަ އަންހެނުން ޅަފިރިހެނުންގެ މަގު އޮޅުވާލަން ވަރަށް ކުޅަދާނަ ! އެކަމަކު ތިމީހުން ކައިވެނި ކުރިއަސް މާދިގު މުއްދަތަކަށް ތިކަން ދެމިއޮންނާނެހެން ހިއެއް ނުވޭ !\nއޮކްޓޯބަރ 27, 2018 11:48\nސަލްމާނުގެ ކޮއްކޮ އަރުޕިތާއާ އަރުޖުން ރައްޓެހިވެގެން އުޅުނު އިރުއްސުރެ މަލައިކާ އައީ އަރުޖުން ހޭރިޔާ ކުރަމުން މަލައިކާއާ އަރުޖުން 11އަހަރުގެ ތަފާތު ހުރޭ އަރުބާޒް ވަރިކުރީވެސް އަރުޖުންގެ ކަންތައްމަލައިކާ ހުއްޓާ ނުލައިގެން އަރުޖުން ބޮޑުވީވެސް މަހިތުން މައިކާގެ އަތްމައްޗަށް


މަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ށ. މިލަންދޫގައި މަސައްކަތްކުރާ ފުލުހުން ހިންގި އޮޕަރޭޝަނެއްގައި މަސްތުވާތަކެއްޗާއެކު އެރަށުން މީހަކު ހައްޔަރުކޮށްފިއެވެ.\nމާލެއިން ފުރައިގެން މިލަންދުއަށް ދަތުރުކުރަމުންދާ ފެރީއަކުން މިލަންދުއަށް މަސްތުވާތަކެތި އެތެރެކުރަން އުޅޭކަމަށް އާންމުފަރާތަކުން މިލަންދޫ ޕޮލިސް ސްޓޭޝަނަށް ދިން މަޢުލޫމާތަކާއި ގުޅިގެން ހިންގި މި އޮޕަރޭޝަނުގައި ހައްޔަރުކޮށްފައިވަނީ 18 އަހަރުގެ މީހެކެވެ.\nއެޕްރީލް 29 ވަނަ ދުވަހުގެ 18:27 ހާއިރު ހިންގި މިއޮޕަރޭޝަންގައި، މިލަންދޫ ބަނދަރަށް މިމީހާ ފޭބި ވަގުތު ހައްޔަރުކޮށް ބަލައިފާސްކުރިއިރު، މި މީހާގެ އަތުގައި އޮތް ދަބަހެއްގެ ތެރެއިން މަސްތުވާތަކެތި ކަމަށް ޝައްކުކުރެވޭ އެއްޗެއް ހުރި 78 ރަބަރު ޕެކެޓާއި މަސްތުވާތަކެތިކަމަށް ޝައްކުކުރެވޭ އެއްޗެއްހުރި 70 ސެލޯފިންކޮޅު ފެނިފައިވެއެވެ.\nމި މައްސަލައިގައި ހައްޔަރު ކޮށްފައިވާ މީހާގެ ބަންދާއިމެދު ގޮތެއް ނިންމުމަށް ށ. މިލަންދޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމް އެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތެއް ދީފައިވެއެވެ.\nމި މައްސަލަ މިލަންދޫ ޕޮލިސް ސްޓޭޝަނުން ގެންދަނީ ތަޙުޤީޤު ކުރަމުންނެވެ.


Prince Philip Hiley Anhenakaai Eku Hingi Nahama Gulhumehge Vaahaka - Vaguthu\nއިނގިރޭސިވިލާތުގެ އަމީރު ފިލިޕް ހިލޭ އަންހެނަކާއި އެކު ހިންގި ނަހަމަ ގުޅުމެއްގެ ވާހަކަތަކެއް\n4 މަސް ކުރިން ( ޑިސެމްބަރު 1, 2020 )\nއިނގިރޭސިވިލާތުގެ ރާނީ ކުއީން އެލިޒަބަތުގެ ފިރިކަލުން އަމީރު ފިލިޕް އަކީ ހިލޭ އަންހެނުންނާއި އެކު ނަހަމަ ގުހުން ހިންގާ މީހެއް ކަމަށް އެތައް ފަހަރެއްގެ މަތީން މީޑިޔާގައި އަޑުފެތުރިފައިވާ މީހެކެވެ. މިފަދަ އާ ވާހަކައެއް އަނެއްކާވެސް ފިލިޕް އާއި ގުޅޭގޮތުން ފެތުރިފައިވާއިރު މިފަހަރު އަޑުފެތުރިފައި މިވަނީ ޕެޓްރީޝިޔާ ކާޖްވުޑް ނަމަކަށް ކިޔާ އަންހެނަކާއި ގުޅުމެއް އޮތް ވާހަކަ ތަކެކެވެ. މިފަދަ އަޑުތައް ފެތުރިފައި މިވަނީ ޕެޓްރިޝިޔާ ދިން ޝޯއެއް ނިންމާލުމަށްފަހު އޭނާ ހެދުން ބަދަކުރާ ކޮޓަރިއަށް އަމީރު ވަން ވާހަކަތަކުންނެވެ.\nއަދި އަމީރާއި ޕެޓްރީޝިޔާ ހެނދުނުގެ ނާސްތާ ނަގާ މަންޒަރުތުގެ ފޮޓޯތައްވެސް ދައުރުވެފައިވާއިރު މި ހުރިހާ ކަންކަން ފެންމަތި ވެފައި މިވަނީ ކާކްވުޑް މަރުވިތާ އަހަރުތަކެއް ފަހުންނެވެ. ކާކްވުޑް މަރުވެފައި ވަނީ 2007 ވަނަ އަގަރުގައި އެވެ. އޭނާ މަރުވި އިރު އުމުރަކީ 86 އަހަރެވެ. އަމީރުގެ މައްޗަށް ބޭވަފާތެރިވިކަމުގެ ތުހުމަތުތައް ކުރެވުނު ކަމުގައި ވިޔަސް ބައެއް މީޑިޔާ ތަކުން ރިޕޯޓުކުރާ ގޮތުގައި އަމީރު ފިލިޕް އާއި ކާކްވުޑް އާއި ދެމެދުގައި އޮތީ ހަމައެކަނި އެކުވެރިކަމުގެ ގުޅުމެވެ.\nކްރިކްވުޑް މަރުވުމުގެ ކުރީން ލިޔެފައިވާ ބައެއް ސިޓީތަކުގައި އޭނާ ބުނެފައި ވަނީ އަމީރު ފިލިޕް އާއި އެކު ނަށަން ފުރުސަތު ލިބުނު ކަމަށާއި އޭގެ އިތުރަށް އެއްވެސް ކަމެއް ނުކުރާ ކަމަށެވެ. އެކްސްޕްރެސް ޔޫކޭ ގައި ކްރިކްވުޑްގެ ސިޓީއެއް ކަމަށް ބުނެ ޝާއިއު ކޮށްފައިވާ ސިޓީއެއްގައި ވާގޮތުން ފިލިޕް އާއި އެކު ކްރިކްވުޑް ނަށަން ފުރުސަތު ލިބުނު ވާހަކައިގެ އިތުރުން ކްރިކްވުޑްގެ އާއި އެކު ނަށަން ލިބުމުން އުފާވި ކަމަށްވެސް ސިޓީގައި ލިޔެފައި ވެއެވެ.\nއަމީރު ފިލިޕް އާއި ދެކޮޅަށް މީޑިޔާގައި ދެކެވޭ ވާހަކަތައް އަމީރު ދޮގުކޮށްފައިވާ އަމީރު ބުނީ މިއީ އަގުވައްޓާލަން ދެކެވޭ ވާހަކަތަކެއް ކަމަށެވެ. ރާނީ ކަން އެލިޒަބަތަށް ލިބުމާއި އެކު އަމީރު ފިލިޕް ސިފައިންގެ ވަޒީފާ ދޫކުރެއްވި އެވެ. އަދި އިނގިރޭސިވިލާތުގެ އަސްކަރިއްޔާގެ އެންމެ އިސް ކޮމާންޑަރުކަން ލިބިވަޑައިގެންނެވި އެވެ. ފިލިޕް އަކީ ޑެންމާކަށް ނިސްބަތްވާ ބޭފުޅެކެވެ. ނަމަވެސް 1957 ވަނަ އަހަރު އިނގިރޭސިވިލާތުގެ އަމީރަކަށް ފިލިޕް ހަމަޖެހިގެން ދިޔައެވެ.\nރާނީ އެލިޒަބަތް އާއި އަމީރު ފިލިޕް ކައިވެނި ބައްލަވައިގަތީ 1947 ވަނަ އަހަރުގައި އެވެ. އަމީރު ފިލިޕްގެ މިހާރުގެ އުމުރުފުޅަކީ 99 އަހަރުފުޅެވެ. ފިލިޕް އުފަންވެ ވަޑައިގަތީ 1921 ވަނަ އަހަރުގައި އެވެ. އަމީރު ފިލިޕްގެ4ބޭފުޅުން ތިއްބަވާއިރު އެންމެ ދޮށީ ބޭފުޅަކަށް ހުންނަވަނީ އަމީރު ޗާލްސް އެވެ. އިނގިރޭސިވިލާތުގެ ރާނީ އެލިޒަބަތް ދޭއް އަވަހާރަވުމުން ދެން ތަހުތާއި ހަވާލުވާނީ އަމީރު ޗާލްސް އެވެ.\nޑިސެމްބަރު 1, 2020 04:49\nކްރިސްޓިއަންދީން ތަރައްޤީ ކުރާ މައިގަނޑު ތަނބު ރާނީ...އިގަރޭސިވިލާތަށް ހުތުރު...ކެރީގޭ ބުއްޅަބޭ އަކީ މިމީހުންގެ ބޮޓު..\nޑިސެމްބަރު 1, 2020 13:29\nދަރުމަވާނެ. މަރުވެފައިތިބި މީހުންގެ ވާހަކަ ނުލިޔެބަލަ\nޑިސެމްބަރު 1, 2020 16:07\nމިޔޮއް ހުރިހާ ދުވަހު ދުނިޔޭގައި މާތްކަލާނގެ ލަހައްޓަވާމެ އެކަލާނގެއަށް ޝަރީކުކުރާ ހާލުގާ މަރުވެ މާދަމާ ނަރަކަޔަށް ވަންނަންޖެހުނީމާ އޭދެން ކިހާ ހިތާމަހުރިކަމެއް އަމީރޫ. އަދިވެސް ކަލޯ ތިޔަހުރީ ދުނިޔޭގާ.\nޑިސެމްބަރު 1, 2020 18:18\nމިހާރު މުސްކުޅިވެ އަނަޓޯޓޯވީމާ ކުރިޔަށް ނުކަނޑަނީ! އެހެންނޫންނަމަ މިހާރުވެސް އަތުނުވާނެ!


Ali Waheed furuvaalee sarukaarun raavaigen kaamah thuhumathukohfi\nއަލީ ވަހީދު ފުރުވާލީ ސަރުކާރުން ރާވައިގެން ކަަމަށް ތުހުމަތުކޮށްފި\nރައީސް ސޯލިހް އަދި އަލީ ވަހީދު:\nކުރީގެ ޓޫރިޒަމް މިނިސްޓަރު އަލީ ވަހީދު ރާއްޖެއިން ފުރާވަޑައިގެންނެވީ ސަރުކާރުގެ ރޭވުމެެއްގެ ތެރެއިން ކަމަށް ތުހުމަތުކޮށްފި އެވެ.\nޖިންސީ ފުރައްސާރައިގެ މައްސަލަތަކެއްގެ ތުހުމަތުގައި ޓޫރިޒަމް މިނިސްޓަރު ކަމުން ވަކިކުރި އަލީ ވަހީދުގެ ޕާސްޕޯޓް ހިފެހެއްޓުމަަށް ނެރެފައިވާ އަމުރު ބާތިލު ކުރުމުން އޭނާ މިއަދު ވަނީ ރާއްޖެއިން ފުރައިފަ އެވެ. އަލީ ވަހީދު ފުރައިގެން ދިޔައިރު އޭނާގެ މައްސަލަ މިހާރު އޮތީ ކްރިމިނަލް ކޯޓުގަ އެވެ.\nމިއަދު މަޖިލީހުގައި ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ މިހާރުގެ ސަރުކާރަށް ކުރަން އެނގޭހާވެސް ކަަމަކީ ޖިންސީ ފުރައްސާރަ ކުރުމާއި ވައްކަން ކުރުން ކަމަށެވެ. އަދި ޖިންސީ ފުރައްސާރަ ކުރާ މީހުންނާއި ވައްކަން ކުރާ މީހުން މި ސަރުކާރުން ފޮރުވަމުންދާ ކަމަށް އޭނާ ތުހުމަތު ކުރެއްވި އެވެ.\n" އެމްޑީޕީގެ ސަރުކާރެއްް މިއީ. ޖިންސީ ފުރައްސާރަ ކުރާ މީހާ ސީއައިޕީން ޓިކެޓް ނަގައިގެން ސީއައިޕީގެ ހިދުމަތާއެކު އެ ގުރަނީ. ޕާސްޕޯޓް ހިފެހެއްޓޭތަނެއް ނުފެނޭ. އެކަމަކު ކުދިކުދި ކުށްކޮށްގެން އުޅޭ މީސްމީހުންގެ ޕާސްޕޯޓާ އެއްްޗެތި އެބަ ހިފެހެއްޓޭ. އެމީހުންނަކަށް ފުރައިގެނެއް ނުދެވޭ. ޖިންސީ ފުރައްސާކުރާ ދިވެހި ދައުލަތުގެ ވަޒީރުކަން ކުރައްވާފައިވާ ބޭފުޅުން އެދަނީ ފުރަފުރައިގެން ހިތުން ރައްޔިތުންނަށް ނޭނގޭނެ ކަމަށް. ޖިންސީ ފުރައްސާރަ ކުރާ މީހުން މިތިބެނީ ރާއްޖޭގެ އެންމެ މަތީ އޮފީހުގައި" ޝިޔާމް ވިދާޅުވި އެވެ.\nޖިންސީ ފުރައްސާރައިގެ މައްސަލައެއް އެމްޑީޕީއަށް ނިސްބަތްވާ މަޖިލިސް މެމްބަރެއްގެ ފިރިކަލުންނަށާއި ރައީސް އޮފީހުގެ ކޮމިއުނިކޭޝަން ސެކެޓްރީ ހަސަން އިސްމާއިލްއަށް ވެސް މީގެ ކުރިން ވަނީ ކުރެވިފައެވެ. ނަމަވެސް ހަސަން ފަހުން ވަނީ އަމިއްލަ ސަބަބުތަކަށްޓަކައި ކަމަށް ބުނެ އިސްތިއުފާ ދެއްވައިފަ އެވެ. އަދި ސަފާރީ "ރޭޕް ކޭސް"ގެ މައްސަލައަށް ސަރުކާރުން ނުފޫޒް ފޯރުވާކަމަށް ގިނަ ބަޔަކު ތުހުމަތު ކުރެ އެވެ.\nރައްޔިތުންގެ މަޖިލިސް އަލީ ވަހީދު ޖިންސީ ފުރައްސާރަ


އެޑްމިން – Page 182 – Liyuntheringe Gulhun\nVisitors online  269:users  0guests  240bots  29The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n26 އޯގަސްޓް 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 8382\nތިރީގައި އެވަނީ މިސްރުގެ އިޚްވާނުލް މުސްލިމީންގެ ތަރުޖަމާނު އަދި މިސްރުގެ ޕާލިއަމެންޓް މެންބަރު މުޙައްމަދު އަލް ބަލްތާޖީގެ އެންމެ 17 އަހަރުގެ އަސްމާ އަލް ބަލްތާޖީގެ ގަޔަށް ބަޑި ޖަހައި މަރާލުމުގެ ހިތާމާގައި ބައްޕަ މުޙައްމަދުއަލްބަލްތާޖީ ލިޔުއްވި ސިޓީއެކެވެ. ތުރުކީގެ ބޮޑުވަޒީރު ރަޖަބް ތައްޔިބް އުރުދުޣާނަށް، ޓީވީ ޕްރޮގްރާމެއްގައި މި ސިޓީ އިއްވުމުން، ކީރިތި ކުރައްވައި ވިދާޅުވީ އޭނާއަށްވެސް އާއިލާ އާއި އެކު ވަގުތު ހޭދަ ނުކުރެއްވޭތީ އޭނާގެ ބޭފުޅުންވެސް ޝަކުވާ ކުރައްވާ ކަމުގައެވެ. ކޮޓަރި ކޮޅުގެ ބޭރުގައި “އަޅުގަނޑުމެނަށް އެންމެ ދުވަހެއް” ދެއްވާށޭ ތުއްޕުޅު ބޭފުޅުން ލިޔުއްވައި ނޯޓް ހަރުކުރައްވާ ކަމަށް އެ ޕްރޮގްރާމުގައި ވިދާޅުވިއެވެ!\nގައުމިއްޔަތު ބިނާކުރުމާއި، ފަނާކުރުން (3)\n25 އޯގަސްޓް 2013ތަރިކަ, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 5914\nމަޑަވެލީ ޢަލީ ނަސީރު(ސަމާލުކަމަށްޓަކައި: މިސުރުޚީގެ ދަށުން، ލިޔެފައިވާ ދެބަޔާނާއި، މިހާރު މިލިޔާ ތިންވަނަ ބަޔާނާއި، މީގެފަހަތަށް ލިޔާ ބަޔާންތައް ލިޔުމުގައި “ދިވެހިރާއްޖޭގެ ރަހުނާއި، ރަނިން” މިފޮތާއި، ދިވެހި ތާރީޚުގެ ފަތްފުށްތައް ބަލާފައި ވާނެ އެވެ. މިނޫން އެހެން ފޮތެއް ބެލިނަމަ، އެކަން ވެސް ބަޔާންކުރާހުށީ މެވެ.)\nކޯރސިކާގެ އަސްތަބީލާއަކުން – މިސުރުގެ ސިންގާ ސަނާ އަށް (19)\n25 އޯގަސްޓް 20135 ޚިޔާލުބަހާއި އަދަބު, ވާހަކައެޑްމިން\nކޯރސިކާގެ އަސްތަބީލާއަކުން – މިސުރުގެ ސިންގާ ސަނާ އަށް (19) سلطان ركن الدين بيبرس\nކަނީރު ޢަބްދުއްރަޙީމް (ކަނީރު)(19 އޮގަސްޓް 2013 (ހޯމަ) ދުވަހު ޝާއިޢުކުރި ބަޔާ ގުޅޭ)އޭގެ އަނެއްދުވަހު ބީބަރަސް އާއި މޭރިއޭން ކާން ތިއްބައި މަމްލޫކުންގެ އަސްވާރުންކޮޅަކާއި އެކު ކުފާސް، އެ ގެއަށް އައެވެ. ކުފާސްގެ މުޅިމޫނު ހުރީ ޒަޚަމްވެފައެވެ. ލޭތައް ފައިބައި އެކި ހިސާބުގައި ލޭ ގަނޑުވެފައި ހުއްޓެވެ. އޭގެ އިތުރުންވެސް ޒަޚަމްތަކެއްގެ ނިޝާން އޭނާގެ ހަށިގަނޑުން ފެންނަން ހުއްޓެވެ. ފައިވާން ގެންދިޔުމާއި ގެންދެވުން!\n24 އޯގަސްޓް 20132 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 6529\nتجربة ގެ އަލީގައި…!\nފައިވާން ގެންދިޔުމާއި ގެންދެވުން!\nحسن شاكر محمد ޒަމާނަށް އައިސްފައިވާ بدلއާއެކު ފައިވާނަކީ، ވަރަށް مهمّ އެއްޗެކެވެ. خاصّކޮށް ރާއްޖެފަދަ ހޫނު قومތަކުގައެވެ. އަދި އެއަށްވުރެ ބޮޑަށް މާލެ ފަދަ މަގުތަކުގައި ގާ އަތުރާފައިވާ ސިޓީތަކުގައެވެ. ހޫނަގަދަ ދުވަހެއްގައި ހުސްފަޔާ ކުޑަ ތަންކޮޅަކަށްވެސް ހިނގައިލުމަކީ، ކުޅަދާނަވާ ވަރުގެ ކަމަކަށް ނުވާތީއެވެ.\n24 އޯގަސްޓް 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5340\nމޫސާ ޞާޢިދު، މަރަދޫ(18 އޮގަސްޓް 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ)\nޖެހިގެން އައި ދުވަހު ސަރާ އޭނާގެ ބައްޕަ ގާތު އެވާހަކަ ބުނެފިއެވެ. ވަޖްދީ ވަގުތުން ރަސްމީ ސިފައިގައި ސަރާ އޭނާގެ ދަރިޔަކަށް ހެދުމަށް މަސައްކަތް ފެށިއެވެ.\n“ބައްޕަ ބުނީ މަންމަ ނުބުންޏަސް އެކަން ކުރަން ހަމަޖައްސާފައިވާ ކަމަށް.” ސަރާ އޭނާގެ މަންމަ ގާތު ބުންޏެވެ.\nسعيد علىފުޅާއި أنور إبراهيم އަށް، އުފަލާއެކު تهنئة ދަންނަވަމެވެ.\n23 އޯގަސްޓް 2013ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 5678\nحسن شاكر محمد، ލިޔުންތެރީންގެ ގުޅުން\nމިއަހަރުގެ މިނިވަން ދުވަހުގެ رسمى جلسة އިއްޔެ ރޭ (23 އޮގަސްޓް 2013 ވީ ހުކުރުވިލޭރޭ) ދަރުބާރުގޭ ރަންނަބަނޑޭރި މާލަމުގައި އޮތެވެ. جلسة ގައި ލިޔުންތެރިންގެ ގުޅުމުގެ ގާތް ދެފަރާތަކަށްވަނީ އިނާމު ލިބިވަޑައިގެންފައެވެ. އެއްފަރާތަކީ، ލިޔުންތެރީންގެ ގުޅުމުގެ ވެބްސައިޓަށާއި “ލިޔުންތެރިޔާ” މަޖައްލާއަށާއި “ޅެންވެރިޔާ” ޅެންފޮތަށް މޮޅު ޅެންތަކެއް ހަދިޔާކުރައްވަމުން ގެންދަވާ ބ. ދަރަވަންދޫ، މިޔުނިކު الفاضل سعيد علىފުޅެވެ. އަނެއްބޭފުޅަކީ، ލިޔުންތެރީންގެ ގުޅުމުގެ ވެބްސައިޓަށާއި “ލިޔުންތެރިޔާ” مجلّةއަށާއި “ޅެންވެރިޔާ” ޅެންފޮތަށްލިޔުއްވަމުން ގެންދަވާ، “ލިޔުންތެރިޔާ” مجلّة ކޮމިޓީގެ ممبرކަން ވެސް ކުރައްވާފައިވާ الفاضل أنور إبراهيم އެވެ. ދިރިއުޅުމުގެ ފަލްސަފާއެއް\n23 އޯގަސްޓް 20131 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3979\nތަރުޖަމާ: ޑރ. އަބްދުލް ޣަފޫރު އަބްދުއްރަހީމު، ގ.މަންޒިލް\nމިއީ އީލިޔާ އަބޫ މާޟީގެ فلسفة الحياة (ހަޔާތުގެ ފަލްސަފާ) ގެ ދިވެހި ތަރުޖަމާއެކެވެ. މީގެ ކުރީން ވެސް އީލިޔާގެ ޅެމެއްގެ ތަރުޖަމާ ގެނެސް ދެވިފައި ވާނެއެވެ. އީލިޔާ ދުނިޔޭގެ އަލިކަން ދެކެވަޑައިގަތީ 1889 ވަނަ އަހަރު ލުބްނާން ގައެވެ. ތުއްޕުޅު އިރު ކުޑަދުވަސް ކޮޅެއް މިސުރުގައި ހޭދަކުރެއްވުމަށް ފަހު، 1912 ވަނަ އަހަރު އެމެރިކާ އަށް ހިޖުރަ ކުރެއްވިއެވެ. އަދި ބައެއް ނޫސް މަޖައްލާ ޝާއިއު ކުރެއްވިއެވެ. އީލިޔާ އަކީ ‘މަހުޖަރު’ގެ އާދެ، އަރަބި ދުނިޔެ ދޫކޮށް އެހެން ރަށްރަށުގައި، ވަޒަންވެރިވި، އަރަބި ޅެންވެރީންގެ ތެރެއިން އެންމެ މަޝްހޫރުވި ޅެންވެރިންގެ ތެރޭހިމެނޭ ޅެންވެރިއެކެވެ. އޭނާގެ ޅެންތައް އެއްކުރެވި ޝާއިޢު ކުރެވިފައިވެއެވެ. މީގެ ތެރޭގައި “ޖަދާއިލު”، “ޚަމާއިލު” އަދި “ތިބްރު ވަތުރާބު” މިތިން ދީވާނު ހިމެނެއެވެ. އީލިޔާ އަވަހާރަވީ 1957 ގައި ނިޔޫޔޯރކްގައެވެ.\n22 އޯގަސްޓް 20132 ޚިޔާލުދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 7871\nއަޙްމަދް ސަމީރު ޢަލީ(22 އޮގަސްޓް 2013 (ބުރާސްފަތި) ދުވަހު ޝާއިޢުކުރި ބަޔާ ގުޅޭ)އެންމެ ހައިރާންވާ ކަމަކީ، ފާއިތުވި 29 އަހަރު، އެތައް ބަޔަކަށް ނުކުރެވުނު ކަމެއް މި ދަރިވަރަށް ކާމިޔާބު ކުރެވުނީތީއެވެ! މި ޒުވާނާގެ ހިތްވަރާއި ކުޅަދާނަ ކަމުން، އޮނޯޑާ ދިރި އުޅޭ ޖިފުޓިއާއި، އޮނޯޑާވެސް ހޯދީއެވެ! މަޑުމަޑުން އޮނޯޑާގެ އިތުބާރު ހޯދައި، މި ދަރިވަރު މުސްކުޅި ފަހުލަވާނުގެ ކިބައިން އެދުނީ ދެމީހުން އެކީގައި ޖަޕާނަށް އެނބުރި ދިޔުމަށެވެ. ނަމަވެސް އޮނޯޑާ ދެކޮޅު ހެދިއެވެ. އޭނާގެ ގޮތުގައި، ބުނީ އޭނާގެ އޮފިސަރު ވައުދު ވެފައި އޮތީ އޮނޯޑާ ބަލައި އަންނާނެ ކަމުގައެވެ. ހަނގުރާމަ ނިމުނު ކަމަށް ގަބޫލު ކުރާނީ އޭނާގެ އޮފިސަރު ވަޑައިގަތުމުން ކަމުގައި ބުންޏެވެ. ފަލަޞްޠީން – ޤުރުއާނާއި ސުންނަތުން\n22 އޯގަސްޓް 20131 ޚިޔާލުދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2654\nفضيلة الشيخ محمودعبدالكريم مهناތަރުޖަމާ: މޯލްޑިވްސް ޕެލަސްޓައިން ބްރަދަރހުޑް އެސޯސިއޭޝަންފަލަޞްޠީނާ ބެހޭ ގޮތުން ކީރިތި ޤުރުއާނާއި ކީރިތި ރަސޫލާގެ ސުންނަތުގައި ތަފާތު އެތައް ވާހަކަތަކެއް ބަޔާންކުރައްވައިފައިވެއެވެ. އެ ގޮތުން ބަލާއިރު ފަލަޞްޠީނަކީ މުސްލިމުންގެ ބިމެއް ކަމާއި އަދި އެ ތަނުގެ މެދުގައިވާ އަލްޤުދުސްއާއި އަދި ޤުދުސްގެ ރަމްޒު ކަމުގައިވާ އަލްމަސްޖިދުލްއަޤުޞާ ފާހަގަކުރެވެއެވެ. އެއީ މުސްލިމުންގެ ފުރަތަމަ ޤިބުލައެވެ. އަދި ބިންމަތީގައި ﷲއަށް އަޅުކަންކުރުމަށް ބިނާޚުރެވުނު ދެ ވަނަ މިސްކިތެވެ. ހަމައެހެންމެ މުސްލިމުންގެ ޙުރުމަތްތެރިވެގެންވާ3ޙަރަމްފުޅުގެ ތެރެއިން ތިންވަނަ ޙަރަމްފުޅެވެ. ދެވަނަ ބޮޑު ހަނގުރާމަ ނިމުނުކަން ނޭނގި 29 އަހަރުވަންދެން ޖަންގަލީގައި\n21 އޯގަސްޓް 2013ދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 3059\nޖަޕާނުގެ ޒުވާން Hiroo Onoda ގެ އުމުރުން އެންމެ ވިހި އަހަރުގައި ރަސްގެފާނުގެ ދިފާއީ ބާރާއި ގުޅުމަށް އަމުރު އައެވެ. އަމުރު އައުމުން ހަމަ ވަގުތުން ލަޝްކަރުތަކާއި ގުޅި ތަމްރީނުތައް ފެށިއެވެ. މާ ގިނަ ދުވަސްތަކެއް ނުވަނީސް، ނަކާނޯ ސްކޫލުގައި، ޚަބަރާއި މައުލޫމާތު އެއްކުރާ ބައިގެ އޮފިސަރެއްގެ ތަމްރީނުތައް ދަސްކޮށްދެވެން ފެށިއެވެ. ވަކިން ޚާއްސަ ގޮތެއްގައި، ޖާސޫސީ މައުލޫމާތު ހޯދައި ފޯރުކޮށްދޭން ޖެހޭ ތަންތަނަށް، ނުވަތަ މީހުންނަށް ފޯރުކޮށްދޭނެ ގޮތްގޮތާއި ގެރިއްލާ ހަނގުރާމައިގެ އުކުޅުތައް މީނާއަށް ދަސްކޮށްދެވުނެވެ. (ގެރިއްލާ ހަނގުރާމައިގެ މާނައަކީ ނިޒާމީ ލަޝްކަރެއްނެތި، މަދު މީސްކޮޅެއް ފިލާތިބެ ހަމަލާއެއްދީ، އެތަނުން ފިލައިގެން ގޮސް އެހެން ތަނަކަށް ގެއްލުމެއްދީ، މިފަދަ އެކަހެރިގޮތަކަށް ދޭ ހަމަލާތަކެވެ). 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179…180181182183184…185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Vaashey mashaa eky: Title lavauge video | Mihaaru\n"ވާށޭ މަށާއެކީ" ގެ މަންޒަރެއްގައި ޖުމަލް އާއި މަޖޫ.\n13 އޯގަސްޓް 2016 - 18:372comments\nފިލްމްގެ ޓިކެޓް މިހާރު އަންނަނީ ވިއްކަމުންނެވެ.\n"ވާށޭ މަށާއެކީ" ލަވަތަކަކީ ވެސް ބެލުންތެރިންގެ މެދުގައި ވަރަށް މަގުބޫލް ލަވަތެކެވެ. އެގޮތުން ފިލްމުގައި ހިމެނޭ ޑި ޓިއުން ބޭންޑްގެ "ނޫން ނޫން ނުދޭ" އާއި މީރާ މުހައްމަދު މާޖިދާއި ޔާމީން ރަޝީދު ކިޔާފައިވާ "ޔާރާ ހިނިތުންވީމާ" ފާހަގަކޮށްލެވެ އެވެ.\nމީގެ އިތުރުން ވަކިން ހާއްސަ އެއް ލަވައަކީ ފިލްމްގެ ޓައިޓްލް ލަވަ "ވާށޭ މަށާއެކީ" އެވެ. މި ލަވައިގެ އެކޮސްޓިކް ވާޝަން ވަނީ ފިލްމް އެޕްރީލް5ގައި ރިލީޒް ކުރުމުގެ ކުރިން ބެލުންތެރިންނަށް ދޫކޮށްލައިފަ އެވެ. އެމަމަކު އެއީ ސޯލޯ ލަވައެއްގެ ގޮތުގައި ހަމައެކަނި ފަތޯގެ އަޑުންނެވެ.\nމި ފަހަރު މިއޮތީ ފިލްމުގައި ހިމެނޭ ވާޝެނެވެ. ލަވައަކީ ޑުއެޓެކެވެ. އަޑުގެ ވެރިންނަކީ ފަތޯ އާއި ރިޒޫ އެވެ. މި އަވަސް އަދި ރީތި ލަވައިން ފެނިގެން ދާނީ ފިލްމުގެ ދެ ތަރިން ކަމަށްވާ ޖުމައްޔިލް ނިމާލާއި މަރިޔަމް މަޖުދާ އެވެ.\n"ވާށޭ މަށާއެކީ" ލަވަ\nމުޅި ލަވައިގައި ފެނިގެން ދާނީ ގޭތެރޭގައި ތިބެގެން އެ ދެ މީހުން ޖަހާ ސަކަރާތެވެ.\nމި އަހަރުގެ މިހާތަނަށް އެޅުވި އެންމެ ކާމިޔާބު ފިލްމް "ވާށޭ މަށާ" އަކީ އަކީ އަލީ ޝިފާއު (ޗިއްޕެ) ޑައިރެކްޓްކޮށްފައިވާ ފިލްމެކެވެ.\nމި ރޮމޭންޓިކް ކޮމެޑީގެ ސްކްރީންޕްލޭ ލިޔުނީ މަހުދީ އަހުމަދެވެ. "ވާށޭ މަށާއެކީ" އަކީ ދެ ގަޑި އިރާއި 30 މިނިޓްގެ ފިލްމެކެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ޑާކް ރެއިން އެންޓަޓެއިންމެންޓް ފިލްމް ވާށޭ މަށާއެކީ


SunOnline: Jack Ma Rajje ah dhey ehee maadhamaa Singapore aa hamayah dhaane: Raees\nޖެކް މާ ރާއްޖެއަށް ދޭ އެހީ މާދަމާ ސިންގަޕޫރާ ހަމައަށް ދާނެ: ރައީސް\nއަހުމަދު މިޒްޔާލް 25 Mar 2020, 18:38\nއަލީބާބާގެ ފައުންޑާ އަދި ޗައިނާގެ އެންމެ މުއްސަނދި މީހާ ޖެކް މާ--\nކޮވިޑް19އާ ގުޅިގެން އަލީބާބާގެ ފައުންޑާ އަދި ޗައިނާގެ އެންމެ މުއްސަނދި މީހާ ޖެކް މާ ރާއްޖެއަށް ފޯރުކޮށްދޭ ސާމާނު ރާއްޖެއަށް އަންނާނީ ސިންގަޕޫރު މަގުން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ވިދާޅުވެއްޖެ އެވެ.\nކޮވިޑް19އާ ގުޅޭގޮތުން މިއަދު ބޭއްވި ނޫސްވެރިންގެ ބައްދަލުވުމުގައި ރައީސް ޞާލިހު ވިދާޅުވީ ޗައިނާއާއި އަލީބާބާގެ ފައުންޑަރު ޖެކް މާ ދޭ އެހީތައް ތައްޔާރަ ހުރި ކަމަށް ޗައިނާގެ އެމްބެސެޑަރުގެ ފަރާތުން މައުލޫމާތު ލިބިވަޑައިގެންފައިވާ ކަމަށެވެ.\n"އަޅުގަނޑު މިއަދު ވެސް ޗައިނާ އެމްބެސެޑަރާ ވާހަކަ ދެއްކިން. ވިދާޅުވީ މިކޮޅަށް ބޭނުންވާ ތަކެތި ތައްޔާރަށް ހުރި ވާހަކަ. އަދި އަލިބާބާގެ ސީއޯ ދޭ އެހީއެއް ވެސް، މާދަމާ ސިންގަޕޯއާ ހަމައަށް ދާނެ ވާހަކަ އެމްބެސެޑަރު ވިދާޅުވި." ރައީސް ވިދާޅުވި އެވެ.\nމިއަދު ރައީސް އިބްރާޙިމް މުހައްމަދު ސޯލިހު ނޫސްވެރިންނަށް މައުލޫމާތު ދެއްވަނީ -- ފޮޓޯ/ ރައީސް އޮފީސް\nރާއްޖެއާއި އޭޝިއާގެ ބައެއް ގައުމުތަކަށް އެހީދޭނެ ކަމަށް ޓުވިޓާ މެދުވެރިކޮށް ޖެކް މާ ބުނީ މި މަހުގެ 20 ވަނަ ދުވަހުގަ އެވެ.\nއެތަކެތި އަވަހަށް ފޮނުވަން ދަތިތަކެއް ހުރި ކަމަށް އެ ޓުވީޓުގައި ޖެކް މާ ވެސް ބުނެފައިވެ އެވެ.\nރައީސް ޞާލިހު ވިދާޅުވީ ޗައިނާ ސަރުކާރުން ދޭ އެހީ ތައްޔާރުވެފައި ހުރި ނަމަވެސް އެތަކެތި ނައިސް ލަސްވަނީ މިހާރު ހުރި ޓްރެވަލް ރެސްޓްރިކްޝަންތަކެއް ސަބަބުން ކަމަށް ޗައިނާ އެމްބެސެޑަރު ވިދާޅުވެފައިވާ ކަމަށެވެ.\nއެހެން ނަމަވެސް ކުއްލި ހާލަތެއްގައި އެތަކެތި ބޭނުންވެއްޖެ ހާލަތެއްގައި ޗައިނާއިން ފްލައިޓެއް ފޮނުވާނެކަމުގެ ޔަގީންކަން އެބައޮތް ކަމަށް ވެސް ރައީސް ޞާލިހު ވިދާޅުވިއެވެ.\nއެގޮތުން މީގެ ކުރިން އެހެން ގައުމުތަކަށް ވެސް ޗައިނާއިން އެގޮތަށް އެހީ ފޮނުވާފައިވާ ކަމަށާއި ރާއްޖެއަށް ވެސް އެހީ ފޮނުވާނެ ކަމާ މެދު އެއްވެސް ޝައްކެއް ނެތް ކަމަށް ރައީސް ވިދާޅުވި އެވެ.\nކޮރޯނާ ވައިރަސް ނައްތާލާ ނޭނޯ މެޓީރިއަލްއެއް އުފައްދައިފި\nވައިރަސް ފުރަތަމަ ފެތުރުނު ވޫހާންއަށް ވަނުން ހުއްދަކޮށްފި


ރާއްޖެ އިން މިއަދު އިތުރު 1,902 މީހަކަށް ވެކްސިން ދީފި! | Sandhaanu\nރާއްޖެ އިން މިއަދު އިތުރު 1,902 މީހަކަށް ވެކްސިން ދީފި!\nކޮވިޑް19 އިން ރައްކާތެރި ވުމަށްޓަކައި ޖަހާ ވެކްސިން މިއަދު 1,902 މީހަކަށް ދީފިއެވެ. ރާއްޖޭގައި މިހާރު ދެމުންދާ ވެކްސިން އަކީ އިންޑިޔާގެ ހިލޭ އެހީގެ ދަށުން ރާއްޖެ އަށް ލިބިފައިވާ ކޮވިޝީލްޑް ވެކްސިނެވެ.\nމިއަދު ވެކްސިން ދިން މީހުންގެ ތެރެއިން 1,496 މީހުންނަށް ވެކްސިން ދީފައިވަނީ މާލެ ސަރަހައްދުގައި ވެކްސިން ދޭން ހަމަޖެހިފައިވާ ތަންތަނުންނެވެ. އަދި އަނެއް 406 މީހުންނަށް ވެކްސިން ދީފައިވަނީ އަތޮޅު ތަކުގައި ގާއިމް ކޮށްފައިވާ ވެކްސިން ދޭ މަރުކަޒު ތަކުންނެވެ.\nމާލެ ސަރަހަށްދުން މިހާތަނަށް 22,456 މީހަކަށް ވަނީ ވެކްސިން ދީފައެވެ. އަދި އަތޮޅު ތެރެއިން މިހާތަނަށް 4,911 މީހަކަށް ވަނީ ވެކްސިނަދީފައެވެ. މިއާއެކު، މުޅި ރާއްޖެ އިން ވެކްސިން ދިން މީހުންގެ އަދަދު 27,367 ވަނީ އަރާފައެވެ.


އައިއޯޓީ ޑިވައިސްތަކާއެކު މަޢުލޫމާތުގެ ރައްކާތެރިކަން ގެއްލެނީ! - Tech News Maldives\nހިންދު ޢަލީ • 16 މޭ 2022\nކޮންމެވެސް މީހަކު ތިމާއަށް ބަލަހައްޓައިގެން ހުންނަ ފަދަ ބިރުވެރި އިހްސާސްވެސް ބައެއް ފަހަރު ކުރެވޭ ހެއްޔެވެ؟ އެހެންނަމަވެސް ވަށައިގެން ހޯދާލާއިރު ފެންނަ ފެނުމަށް އެއްވެސް ބިރުވެރިކަމެއް ނުހުރެއެވެ. މިފަދަ ޓެކްނޮލޮޖީ ތަރައްގީ ޒަމާނެއްގައި އެކަނިވާ އެއް ވަގުތެއްވެސް ނާދޭ ދެންނެވިއްޔާ އެއީ ދޮގަކަށް ނުވާނެއެވެ. އެކަނި ހުރި ނަމަވެސް ވަށައިގެންވާ އެތަށް ހާސް ޓެކްނޮލޮޖީތަކެއް ދަނީ ތިމާ ކުރާކަންތައްތައް 'ބަލަމުން'ނެވެ. ސާފުކޮށް ފެންނަ އެހެންނަމަވެސް ފޮރުވިފައިވާ ތަންތަނުގައެވެ. ބައެއް ފަހަރު ހީވެސް ނުކުރާ ފަދަ ތަންތަނުގައިިވާ ޓެކްނޮލޮޖީތަކުން ދަނީ ބަރާބަރަށް އަހަރުމެންގެ މަޢުލޫމާތު ރެކޯޑް ކުރަމުންނެވެ. އަދި ނުވިތާކަށް އިންޓަނެޓް މެދުވެރިކޮށް އެމަޢުލޫމާތު އެކި ކޮޅުކޮޅަށް ހިއްސާވެސް ކުރެއެވެ.\nސްމާޓްފޯނުތަކާއި އިންޓަރނެޓްގެ ސަބަބުން މިއަދު ލިބިފައިވާ ކުރިއެރުމާއި ފައިދާއާއި ވެބް އަދި މޯބައިލް އެޕްލިކޭޝަންތަކުން ޚިދުމަތް ދިނުމަށް ގެނުވާފައިވާ އިންގިލާބީ ބަދަލު، މީގެ 15 ވަރަކަށް އަހަރު ކުރިން އަހަރުމެންނަށް ތަސައްވަރު ކުރަންވެސް އުދަގޫވީހެވެ. އެހެންނަމަވެސް މިދެންނެވުނު ކުރިއެރުންތަކާއި އެކުއެކީގައި އަހަރުމެންގެ ޒާތީ އަދި އަމިއްލަ މަޢުލޫމާތުގެ ރައްކާތެރިކަން ދަނީ ގެއްލި ހަފުސްވަމުންނެވެ. ސްމާޓްފޯނާއި އޭގެން ހިއްސާކުރެވޭ މަޢުލޫމާތުގެ ރައްކާތެރިކަން ދިރާސާ ކުރާ ސައިންޓިސްޓުން ހާމަ ކުރާ ގޮތުގައި ހާއްސަކޮށް އަަހަރުމެންގެ ގޭތެރޭގައާއި އޮފީހުގައި އަދި ސިޓީތަކުގައި ބޭނުންކުރާ ސްމާޓް އައިއޯޓީ ޑިވައިސްތަކަކީ އަހަރުމެންގެ މަޢުލޫމާތުގެ ރައްކާތެރިކަމަށް ހުރި ބޮޑު ނުރައްކަލެކެވެ.\nއިންޓަރނެޓް އޮފް ތިންގްސް (އައިއޯޓީ)\nގޭގައި، އޮފީހުގައި އަދި މަގުމަތީގައިވެސް ބޭނުންކުރާ އެކިއެކި އައިއޯޓީ ޑިވައިސްތަކަކީ އަހަރުމެންގެ ދިރިއުޅުން ފަސޭހަ ކުރުމަށް ބޭނުންކުރާ ތަކެއްޗެވެ. ގެއަށް ވަނުމުން އަމިއްލައަށް ދިއްލޭ އަދި ނިވޭ ބޮކި، ރައްކާކޮށްފައި ހުރި ކާތަކެތި ހަލާކުވާން ގާތްވުމުން ބުނެދޭ ފަދަ ސްމާޓް ފްރިޖްތަކާއި، ބޭރުގައި އުޅެފައި އަންނަންވާއިރަށް އަހަރުމެންގެ ކޮޓަރިތައް އެންމެ އެކަށީގެންވާ ފިނިހޫނުމިނުގައި ބަހައްޓާދިނުމަށް އަހަރެމެން ބޭނުންކުރާ ސްމާޓް ޑިވައިސްތަކަކީ ގިނަ މީހުން މިހާރު ބޭނުންކުރާ ތަކެއްޗެވެ.\nމިޑިވައިސްތަކުން ހަދާ "ޖާދޫ" ހެދުމަށް އެތަކެތި އިންޓަނެޓް ބޭނުންކުރެއެވެ. އެއީ އެއަށް ކަނޑައެޅިފައިވާ މަސައްކަތް ކުރުމުގެ އެހީއަކަށް އެކި ދިމަދިމާލަށް ޑޭޓާ ފޮނުވުމަށާއި ޖަމާކުރުމަށެވެ. މިސާލަކަށް އިންޓަރނެޓާއި ނުލާވެސް ތިމާގެ ގެ އެންމެ އެކަށޭނެ ފިނިހޫނުމިނުގައި ބަހައްޓައިދޭނެ އައިއޯޓީ ޑިވައިސްތައް އެބަހުއްޓެވެ. މިފަދަ ޑިވައިސްތަކުގައި ހުންނާނީ ސެޓިންގެ ގޮތަށް މީހާ އިޚްތިޔާރު ކުރާ ފިނިހޫނުމިން ފަދަ މަޢުލޫމާތު ސޭވްކުރެވޭގޮތަށެވެ. އެހެން ނަމަވެސް މިފަދަ ޑިވައިސްތަކުން ރިއަލްޓައިމްކޮށް ފިނިހޫނުމިން ބަދަލުކުރަނީ އިންޓަރނެޓަށް ކަނެކްޓްކޮށް އިންޓަނެޓުގައި ހުންނަ މޫސުމީ ޑޭޓާތައް ހޯދައިގެންނެވެ. ތިމާ އެދޭ ގޮތަށް ގޭގެ ފިނިހޫނުމިން ބަދަލުކުރުނީ މޫސުމީ ޑޭޓާއި އިން ލިބޭ ޖައްވުގެ ފިނިހޫނުމިނަށް ބަލާފައެވެ.\nމިދެންނެވި ފަދައިން އިންޓަރނެޓްގެ އެކި ހިސާބުތަކުން މަޢުލޫމާތު އެއްކޮށް މުޢާމަލާތު ކުރަނީ ހަމައެކަނި ގޭގޭގައި ހުރި ޑިވައިސްތަކަކުން ނޫނެވެ. އޮފީސްތަކާއި، ފިހާރަތަކާއި، ސިޓީއެއްގެ މަގުމަތީގައި ހުންނަ ޑިވައިސްތައްވެސް ދަނީ މިހާރު ސްމާޓްވަމުންނެވެ. މިފަދަ އައިއޯޓީ ޑިވައިސްތައް މިހާރު ދަނީ ދަތުރުފަތުރު ކުރުމާއި، މުދާއުފުލުމާއި، މަސްވެރިކަމާއި، ދަނޑުވެރިކަން ފަދަ ދާއިރާތައް އޮޓޮމޭޓްކުރުމަށް ފުޅާދާއިރާއެއްގައި ބޭނުންކުރަމުންނެވެ. 2018 ވަނަ އަހަރު މުޅިދުނިޔޭގައި އިންޓަރނެޓާއި ގުޅާލެވިފައިވާ މިފަދަ 22 ބިލިއަން ޑިވައިސް ހުރިކަމަށް ދިރާސާތަކުން ދައްކައެވެ. އަދި 2030 އާއި ހަމައަށް 50 ބިލިއަނާއި ހަމައަށް އިތުރުވާނެކަމަށް ލަފާކުރެއެވެ.\nމިޑިވައިސްތަކަށް އިނގެނީ އަހަރުމެންގެ ކޮން މަޢުލޫމާތެއް؟\nސްމާޓް ޑިވައިސްތައް ބޭނުންކުރާ ފަރާތްތަކުގެ ވަރަށް ގިނަ މަޢުލޫމާތު މިތަކެތިން އެއްކުރެއެވެ. ސްމާޓް ސެކިޔުރިޓީ ކެމެރާ އަދި އެލެކްސާ އަދި ސިރީ ފަދަ ސްމާޓް އެސިސްޓަންޓް ޑިވައިސްތަކަކީ ވީޑިއޯ އަދި އަޑު މެދުވެރިކޮށް ތިމާ އުޅޭ ގޮތްތައް ދަސްކުރަމުންދާ ތަކެއްޗެވެ. އަދި ސްމާޓް ޓީވީ ފަދަ ތަކެތީގައި ހުންނަ ކެމެރާއާއި މައިކް ފަދަ ތަކެތިންވެސް ބޭނުންކުރާ ފަރާތްތަކުގެ ހުރިހާ މޫވްމަންޓްތައް ބަލައެވެ. ސްމާޓް ބޮކިން ތިމާ ނިދާފައި އޮންނަ ވަގުތާއި ހޭލާ ވަގުތު ތިމާގެ ސިއްހީީ ބައެއް މަޢުލޫމާތުތައް ރިކޯޑްކުރާނެއެވެ. ގޭގައި ބޭނުންކުރާ ސްމާޓް ވެކިއުމްތަކުން ދާނީ ގޭގެ ހުރި ފަރުނީޗަރު ފަދަ ތަކެއްޗާއި ގޭގެ ހުރިހާ ތަނެއްގެ މަޢުލޫމާތު ރިކޯޑް ކުރަމުންނެވެ.\nމިފަދަ އެއް ޑިވައިސް އަނެއް ޑިވައިސްއާއި ގުޅިފައިވާ އިރު އެކަތި އަނެކައްޗަށް މަޢުލޫމާތު ބަދަލުކޮށް ތިމާއާއި ތިމާގެ ގޭގެ ގިނަ މައުލޫމާތުތަކެއް އެއްކުރެއެވެ.\nއައިއޯޓީ ޑިވައިސްތައް އުފައްދާ ފަރާތްތަކުން ގިނަ ފަހަރަށް ބުނާގޮތުގައި ޑިވައިސްތަކުން ނަގާ މަޢުލޫމާތު ހިއްސާކުރާނީ އެހެން ކޮމްޕިޔުޓަރ ނުވަތަ މެޝިންތަކަށް އެކަންޏެވެ. އަދި އެހެން އެއްވެސް އިންސާނަކަށް އެޑޭޓާތައް ނުފެންނާނެ ކަމަށް ޔަގީކޮށްދެއެވެ. އެހެން ނަމަވެސް ބައެއް ފަހަރު ކަންތައްވަނީ މިހެންނެއް ނޫނެވެ. މިސާލަކަށް އެލެކްސާއާއި މީހުންނާއި ދައްކާފައިވާ ވާހަކަ އެމޭޒަންގެ މުވައްޒަފުން އަޑުއަހާކަމަށް ހަބަރުތަކުން ފެނިފައިވެއެވެ. އަދި އެވާހަކަތައް ބޭނުންކޮށްގެން ޑިވައިސް އިތުރަށް ތަރައްގީ ކުރުމަށާއި ނިންމުންތައް ނިމުމަށް އެހެން އޮޓޮމޭޓެޑް ސިސްޓަމްތަކަށް ޖަމާކުރެއެވެ.\nމިކަމުގައި ހުރި ނުރައްކަލަކީ މިޑިވައިސްތަކުން އެއްކުރާ މަޢުލޫމާތު އިންޓަރނެޓުގެ އެކި ހިސާބުތަކަށް ހިއްސާކުރާތީއެވެ. އަހަރުމެން އެންމެން ވެސް ދަންނަކަމަކީ އިންޓަރނެޓް މެދުވެރިކޮށް ބަދަލުކުރެވޭ މަޢުލޫމާތަކީ ދުނިޔޭގެ އެކިހިސާބުތަކުގައި ހަރަކާތްތެރިވާ ހެކަރުންނަށް ހުޅުވާލެވިފައިވާ މަަޢުލޫމާތުކަމެވެ.\nތިމާގެ ބަލިފައި ދެނެގަތުން ވަރަށް މުހިއްމު\nރައްކާތެރިކަމުގެ ފިޔަވަޅެއްގެ ގޮތުން ސްމާޓް ސްޕީކަރ އަދި ކެމެރާފަދަ ތަކެތި ބޭނުންކުރާ ފަރާތްތަކުން އެތަކެތި ނިއްވާލައެވެ. މިހެން ހަދައިފިނަމަ ދިމާވާ ދެރަކަމަކީ އެޑިވައިސްތަކުން ލިބޭ ފައިދާ ނުލިބުމެވެ. އިންޓަރނެޓް ޑިސްކަނެޓް ވީމާ އެޑިވައިސްތަކަކީ ބޭކާރު ތަކެއްޗަށް ވެދެެއެވެ. ދެން ދިމާވާ އަނެއް ގެއްލުމަކީ މިޑިވައިސްތައް ނުގެންގުޅޭ ފަރާތްތަކަށް ވެސް މިފަދަ ތަކެތިން މުޅީން ސަލާމަތް ނުވެވޭކަމެކެވެ. އޮފީސްތަކާއި ފިހާރަތަކާއި އާންމު އެހެން ތަންތަނުގައި ބޭނުންކުރާ ޑިވައިސްތަކުން، އެތަކެތި ބޭނުން ނުކުރާ މީހުންވެސް ނުރައްކަލަށް ހުށަހަޅައެވެ.\nމިފަދަ ޑިވައިސްތައް ބޭނުންކުރާ ފަރާތްތަކުން ވިސްނަންޖެހޭ އެންމެ މުހިއްމު އެއްކަމަކީ، އެތަކެތިން ތިމާއަށް ލިބޭ ފައިދާއާއި ފަސޭހަތަކާއި، އޭގެ ސަބަބުން ތިމާގެ މަޢުލޫމާތުގެ ރައްކާތެރިކަމަށް ހުރި ނުރައްކާތައް އަޅާކިޔާލުމެވެ. މިއީ ގިނަ ފަހަރު ހީކުރާހާ ފަސޭހަކަމަކަށް ނުވެއެވެ. ދިރާސާތަކުން ދައްކާގޮތުގައި ގޭތެރޭގައި ބޭނުންކުރާ ޕަރސަނަލް އެސިސްޓަންޓް ޑިވައިސްތަކުން ނަގާ ޑޭޓާތަކަކީ ކޮބާކަމާއި އެޑޭޓާ ރައްކާކުރަނީ ކޮންތާކުކަމާއި އެއަށް އެކްސެސް ލިބެނީ ކޮންބަޔަކަށް ކަމެއް ޑިވައިސް ބޭނުންކުރާ ގިނަ މީހުންނަކަށް ނޭގެއެވެ.\nދުނިޔޭގެ އެކި ގައުމުތަކުގެ ސަރުކާރުން ދަނީ އެގައުމުތަކުގެ ރައްޔިތުންގެ ޑޭޓާގެ ރައްކާތެރިކަން ކަށަވަރުކުރުމަށް އެތަކެއް ގާނޫނަކާއި ގަވާއިދުތަކެއް އެކުލަވާލަމުންނެވެ. އަދި އެމީހެއްގެ ޑޭޓާގެ ކޮންޓްރޯލް އޮންނަން ޖެހޭނީ އެމީހެއްގެ އަމިއްލަ އަތްމަތީގައިކަން ކަށަވަރުކޮށްދީ މީހުންނަށް ރައްކާތެރިކަން ހޯދައިދިނުމަށް މަސައްކަތް ކުރަމުންނެވެ. އެއީ، މަޢުލޫމާތަކީ މިޒަމާނުގައި އެންމެ އަގުހުރި އެކަތިކަމަށް އެންމެންވެސް ގަބޫލުކުރާތީއެވެ. މިފަދަ ގާނޫނު/ގަވާއިދުގެ ބައެއް މިސާލުތަކަކީ ޖެނެރަލް ޑޭޓާ ޕްރޮޓެކްޝަން ރެގިޔުލޭޝަން (ޖީޑީޕީއާރު) އަދި ކެލިފޯނިއާ ކޮންސިއުމަރ ޕްރައިވަސީ ގާނޫނެވެ. މިފަދަ ގާނުނޫތަކުން މީހުންގެ ޑޭޓާއަށް ރައްކާތެރިކަން ލިއްބައިދެއެވެ. މިސާލަކަށް އެއްވެސް އިދާރާއަކުން ޚިދުމަތެއް ހޯދުމަށް އަންނަ މީހެއްގެ ޑޭޓާ ނަގާނަމަ، އެޑޭޓާ ނަގަނީ ކީއްކުރަން ކޮންބޭނުމެއްގައިތޯ އަދި އެޑޭޓާތައް ތިންވަނަ ފަރާތަކަށް ހިއްސާކުރޭތޯ، އެމީހަކަށް ސުވާލުކުރުމުގެ ހައްގު މިގާނޫނުތަކުން ލިއްބައިދެއެވެ. އެއީ ޑިޖިޓަލް ޚިދުމަތަކަށް އިންޓަރނެޓް މެދުވެރިކޮށް ނަގާ ޑޭޓާތައްވެސް ހިމެނޭ ގޮތަށެވެ. ގިނަވެގެން މަސް ދުވަސް ތެރޭގައި އެމަޢުލޫމާތު އެމީހަކަށް ހިއްސާކުރުމަށް އެއިދާރާއެއްގެ މައްޗަށް ލާޒިމުކުރެއެވެ.\nމަޢުލޫމާތުގެ ރައްކާތެރިކަމަށް ގާނޫނު ގަވާއިދު ވަރަށް މުހިއްމެވެ. އެހެންނަމަވެސް ގިނަ ގައުމުތަކުން މިދާއިރާގައި އުޅެނީ ވަރަށް ފަހަތުގައެވެ. އަދި ގާނޫނުތައް ހުރި ނަމަވެސް އެތަކެތި ތަންފީޒުކުރެވޭ މިންވަރު އަދި އެއަށް ވުރެ ދަށެވެ. އިންޓަރނެޓާއި، ޓެކްނޮލޮޖީއާއި އެއާއި ގުޅިފައިވާ ޑިވައިސްތައް އިތުރުވާ ސްޕީޑާއި އަޅާބަލާފައި ގާނޫނުތައް އުފެއްދުމާ ތަންފީޒުކުރުން އުޅެނީ ބަރަވެލި ސްޕީޑުގައެވެ.\nގާނޫނަށް އަރާ ހަމަކުރެވެންދެން ތިމާއަށް މިކަމަށް އެޅިދާނެ ބައެއް ފިޔަވަޅުތައް އެބަހުއްޓެވެ. އެއީ ޒަމާނީ ޓެކްނޮލޮޖީއާއި ޑިވައިސްތަކުގެ ފައިދާ ހޯދުމާއެކުގައި އެހެންނަމަވެސް މަޢުލޫމާތުގެ ރައްކާތެރިކަންވެސް ކަށަވަރު ކުރެވޭނެ ގޮތަކަށެވެ.\nސިއްރު މަޢުލޫމާތު ގެއްލޭ ހާލަތު ދިމާވިނަމަވެސް އޭގެން ލިބޭ ގެއްލުން ވީހާވެސް ކުޑަކުރުން\nސްމާޓް ޑިވައިސްއެއް ގެންގުޅޭނަމަ، މަޢުލޫމާތުގެ ރައްކާތެރިކަން ކަށަވަރު ކުރުމަށް އެޅިދާނެ ދެތިން ފިޔަވަޅެއް ފާހަގަކޮށްލާނަމެވެ. މިއީ އެމެރިކާގެ ފެޑެރަލް ޓްރޭޑް ކޮމިޝަނުން ލަފާދޭ ބައެއް ކަންތައްތަކެވެ.\nއެއްކަމަކީ އެޑިވަސްތަކުގެ ފަރމްވެއަރ ގަވާއިދުން އަޕްޑޭޓްކުރުމެވެ. ފަރމްވެއަރ އަކީ ޑިވައިސްއިން ކުރަން ކަނޑައެޅޭ މަސައްކަތްކުރުމަށްޓަކައި އެތަކެތި އުފައްދާއިރު ސީދާ ހަރޑްވެއަރއަށް އަޅާފައި ހުންނަ ސޮފްޓްވެއަރއެވެ. ފަރމްވެއަރ އަޕްޑޭޓްކުރުމުން ލިބޭ ފައިދާއަކީ ހާރޑްވެއަރއެއްގައި ނުވަތަ އޭގެ ސޮފްޓްވެއަރގައި މައްސަލައެއް ހުރިނަމަވެސް، ޑިވައިސް އުފައްދާ ފަރާތްތަކުން އެކަން ރަނގަޅުކޮށް ޕެޗްއަޅާ ސޮފްޓްވެއަރ އަޕްޑޭޓް ރިލީޒްކުރާތީ، އެފަދަ މައްސަލަތައް އޭގެން ހައްލުކޮށްދޭނެތީއެވެ.\nދެވަނަކަމަކީ ޑިވައިސްގެ ސެޓިން ޗެކްކޮށް އޭގައި ހުރި ބައިތައް ދެނެގަތުމެވެ. އަދި އެސެޓިންގތައް މެދުވެރިވެ ޑިވައިސްއިން ކުރަން ނުޖެހޭ ޑޭޓާއެއް އެއްކުރޭތޯ ޗެކްކޮށް ޑިސޭބަލް ކުރުމެވެ. އިންޓަރނެޓާއި ކަނެކްޓް ވެފައިވާ ޑިވައިސްތައް ބޭނުންކުރާ ފަރާތްތަކުގެ ރައްކާތެރިކަމާއި އެފަރާތްތަކުގެ މަޢުލޫމާތުގެ ރައްކާތެރިކަމަށް އަޅާނެ ބައެއް ފިޔަވަޅުތަކާއި ޗެކްލިސްޓް ފަދަ ތަކެތި ވަރަށް ފަސޭހައިން ލިބެން އެބަހުއްޓެވެ. މިސާލަކަށް އޮންލައިން ޓްރަސްޓް އެލަޔަންސް އިން ފާހަގަކޮށްފައިވާ ޓިޕްސް އާއި ޗެކްލިސްޓް ފާހަގަކޮށްލަމެވެ. މިފަދަ ތަކެތި ކިޔާ އެންމެ ރަނގަޅު މަޢުލޫމާތު ހޯދުމަކީ މިފަދަ ޑިވައިސް ބޭނުންކުރާ ފަރާތްތަކަށް ވަރަށް މުހިއްމު ކަމެކެވެ.\nއައިއޯޓީ ޑިވައިސްއެއް ގަންނަން ވިސްނާ ފަރާތެއްނަމަ، އެ ޑިވައިސްއިން އެއްކުރާނެ މަޢުލޫމާތުތައް ފުރަތަމަ ދެނެގަތުން މުހިއްމެވެ. އަދި އެޑިވައިސް އުފައްދާ ފަރާތުން ޑިވައިސް ބޭނުންކުރާ ފަރާތްތަކުގެ މަޢުލޫމާތު ރައްކާކުރުމަށް އަޅަނީ ކޮން ފިޔަވަޅުތަކެއްތޯ ދެނެގަންނާށެވެ. މޮޒިއްލާގެ "ޕްރައިވަސީ ނޮޓް އިންކްލޫޑަޑް" ޕްލެޓްފޯމަކީ މިކަމަށް ބޭނުންކުރެވިދާނެ މުހިއްމު ޕްލެޓްފޯމެކެވެ. މިފަދަ ވެބްސައިޓްތަކުން ލިބޭ މަޢުލޫމާތު ބޭނުންކޮށްގެން އެންމެ ރައްކާތެރި ޑިވައިސް އުފައްދާ ކުންފުނިތަކުގެ އަދި ތިމާގެ މަޢުލޫމާތުގެ ރައްކާތެރިކަން އެންމެ ބޮޑަށް ކަށަވަރުކޮށްދޭނެ އޮޕްޝަންތައް ޚިޔާރުކުރުމަށް އެހީތެރިވެދޭނެއެވެ.\nއެންމެ ފަހު ކަމަކަށް މިކަމާއި ދޭތެރޭ ފުންކޮށް ވިސްނާލުން ރަނގަޅެވެ. ތިމާ ގެންގުޅޭ ހުރިހާ ޑިވައިސްތަކަކީ އިންޓަރނެޓާއި ކަނެކްޓް ވެފައިވާ ސްމާޓް ޑިވައިސްތަކަށް ހަމަ ހަގީގަތުގައިވެސް ވާންޖެހޭތޯއެވެ؟ މެޝިނެއް މެދުވެރިވެ ކޮފީއެއް ހެދުމަށްޓަކައި ތިމާގެ ޒާތީ މަޢުލޫމާތު އިންޓަރނެޓަށް ދޫކޮށްލުން އިޚްތިޔާރުކުރާނީތޯއެވެ؟ ނޫންނަމަ ޚިޔާރު ކުރާނީ އަމިއްލައަށް ކޮފީއެއް ހަދާލާ، ތިމާގެ މަޢުލޫމާތު ރައްކާތެރިކުރުން ތޯއެވެ؟


އިސްލާމީ ޝަރީޢަތަކީ މާތް މަތިވެރި ޝަރީޢަތެކެވެ. (2) – DhiSalafiyyah\nއިސްލާމީ ޝަރީޢަތަކީ މާތް މަތިވެރި ޝަރީޢަތެކެވެ. (2)\n13/03/2014 ޢާންމު ލިޔުންއައްޝައިޚު ޝަފީޢު ޢަބްދުﷲ\nއިސްލާމީ ޝަރީޢަތުގެ މަޤާސިދުގެ ތެރޭގައި ހިމެނޭ ފަސް ޟަރޫރިއްޔާތަށް ވަކިވަކިން ބަލައިލުމަކީ އިސްލާމީ ޝަރީޢަތުގެ ފުރިހަމަކަން އަޅުގަނޑުމެންނަށް އިތުރަށް ކަށަވަރުވެގެން ދާނެކަމެކެވެ.\nދީނަކީ އަޅާ އާއި އޭނާގެ ރައްބާ ދެމެދުގައިވާ ގުޅުމާއި، އަޅާ އާއި އެހެނިހެން އިންސާނުންނާ ދެމެދުގައިވާ ގުޅުންތައް ބަޔާންކޮށްދޭ ނިޒާމަށް ކިޔާ ނަމެވެ. އެކަލާނގެ އަށް އަދާކުރަން ޖެހޭ ޙައްޤުތައް އަދާކުރުމުގެ މަގެވެ. ހައްޤުގޮތުގައި އެއްކައުވަންތަ ކުރުމުގެ މަގެވެ. އެއްވެސް އިންސާނަކަށް އެ މަގު ނޫން އެހެން މަގެއް އިޚްތިޔާރު ކުރުމުގެ ހައްޤެއް ލިބިދީފައެއް ނުވެއެވެ. އަމިއްލައިން ދީން ހަދައިގެން އަޅުކަން ކުރުމުގެ ހުއްދައެއް ނެތެވެ. ކުއްތަންވުމުގެ ނިޔަތުގައި އަމިއްލައިން ރަމްޒުތަކެއް ހަދައި އެކަލާނގެއާ ޝަރީކު ކުރުމެއްވެސް ނެތެވެ. އެއީ މުޅިން ބާޠިލް ގޮތްތަކެކެވެ. ބާޠިލް ޢަޤީދާތަކާއި ދީންތަކެވެ.\nއިސްލާމީ ޝަރީޢަތުގައި އިންސާނީ ނަފްސަށް ވަނީ އަމާންކަން ދެވިފައެވެ. ވަޟުޢީ ޤާނޫނުތަކުގެ މަޤްސަދަކީވެސް މިއެވެ. އިންސާނީ ނަފްސަށް އަމާންކަން ދިނުމެވެ. ނަމަވެސް ނަތީޖާއެއް ނުރެވެއެވެ. އިންސާނީ ޙައްޤުތަކުގެ ދަށުން ޤާތިލަށް ބޮޑު އަދަބެއް ދެވޭކަށެއް ނޯވެއެވެ. ވާރުތަވެރިންނަށް ވުރެ ބޮޑަށް ޤާތިލުގެ އިންސާނީ ޙައްޤު ބޮޑުކަމުންނެވެ. ނަތީޖާއަކީ، އިންސާނީ ނަފްސުގެ ކަރާމާތާއި އޭގެ އަގު އެބައިމީހުންގެ ކައިރީގައި ނެތިގެން ދިއުމެވެ. މީހެއްގެ ފުރާނަ ދުއްވާލުމަކީ އެބައިމީހުންގެ ކައިރީގައި މާ ބޮޑު ކަމަކަށް ނުވެއެވެ. އެގޮތުން، އިންސާނީ މުޖުތަމަޢުތައް އުޅެމުންދަނީ ޖަންގަލީގެ ނިޒާމެއްގައޭ ބުނުމުން ދޮގަކަށް ނުވާނެއެވެ. ނަފްސަށް އަމާންކަމެއް ނެތެވެ. ގެއިން ބޭރަށް ނުކުންނަ ބިރުގަނެއެވެ. ކޮށާލާނޭ ކަމުގެ ބިރުވެރިކަމެވެ. ކަޓަރު އަޅާފާނޭ ކަމުގެ ބިރުވެރިކަމެވެ.\nއެހެންކަމުން، އިސްލާމީ ޝަރީޢަތަކީ ލޯފަން ޝަރީޢަތެއް ނޫނެވެ. އޭގައި، އަނިޔާވެރިވި މީހާއަށްވުރެ އެއްވެސް ޙައްޤަކާ ނުލައި އަނިޔާ ލިބުނު މީހާގެ މަޞްލަޙަތަށް އިސްކަންދެއެވެ. އޭނަގެ ޙައްޤު ހޯދައިދޭނެއެވެ. ހައްދުފަހަނައަޅައި ގޮސް މުޖުތަމަޢުގެ ހަމަޖެހުމާއި، އަމަންކަން ނަގާލައި، މުޖުތަމަޢު ބިރުވެރި ކަމެއްގެ ތެރެއަށް ވައްޓާލި އަނިޔާވެރިޔާއަށް އެކަށީގެންވާ އަދަބު ދޭނެއެވެ. އޭގައި، ހުޅަނގުން ދަޢުވާ ކުރާގޮތަށް، މުޅި މުޖުތަމަޢުގެ ޙައްޤަށް ކަނު ލޮލެއް ދީފައި، އަނިޔާވެރިޔާއަށް ދޮގު ޙައްޤުތަކެއް ދީ އޭނާ ސަލާމަތެއް ނުކުރާނެއެވެ. އަނިޔާވެރިޔާއަކީ އެންމެ މީހެކެވެ. މުޖުތަމަޢަކީ މުޅި އުއްމަތެވެ. ވަޟުޢީ ޤާނޫނުގެ މީޒާނުގައި އަނިޔާވެރިޔާގެ ޙައްޤު، މުޖުތަމަޢުގެ ޙައްޤަށްވުރެ ބޮޑުވުމުގެ ސަބަބުން އިންސާނީ މުޖުތަމަޢުތަށް އުޅެމުންދާ ބިރުވެރި ނާމާންކަން އެހެރީ ފެންނާށެވެ.\nއިސްލާމީ ޝަރީޢަތް ބިނާވެގެންވަނީ އެންމެ އަދުލުވެރި ހުރިހާ ޒަމާނަކަށް އެކަށީގެންވާ ޝަރީޢަތެއްގެ ގޮތުގައެވެ. އެހެނީ، ކޮންމެ ޒަމާނެއްގައިވެސް އިންސާނުން ވާނީ އިންސާނުންނަށެވެ. އިންސާނީ ނަފްސުގެ ކަރާމާތަކީ އާދަމު ޢަލަހިއްސަލާމުން ފެށިގެން އެންމެ ފަހުން އަންނާނެ އިންސާނާއަށްވެސް ކަށަވަރުކޮށްދީފައިވާ ކަރާމާތެކެވެ. އިސްލާމީ ޝަރީޢަތް ނަތީޖާ ނެރެދޭނެއެވެ. އެހެން ނުވާންވީ ކީއްވެތޯއެވެ. ރައްބުލް ކާއިނާތަށް ޒަމާނެއް ވަންހަނާވެފައިވޭތޯއެވެ؟ ރައްބުލް ކާއިނާތަށް އިންސާނީ މުޖުތަމަޢު ކުރިއަރައި ދާނެ ގޮތް ސިއްރުވެފައިވޭތޯއެވެ؟ ރައްބުލް ކާއިނާތަށް އެއްވެސް ކަމެއް ވަންހަނާވެގެނެއް ނުވެއެވެ. އެހެންކަމުން، އިސްލާމީ ޝަރީޢަތް ބާއްވައިލެއްވީ ޘާބިތު އެއްޗެއްގެ ގޮތުގައެވެ.\nއިންސާނީ ނަސްލު އޮޅުންބޮޅުން ވިޔަނުދީ ޙިމާޔަތްކުރުމަށްވެސް ވަނީ އިސްލާމީ ޝަރީޢަތުން ޙުކުމްތަކެއް ކަނޑައަޅުއްވާފައެވެ. އެގޮތުން، ޒިނޭ ވަނީ ޙަރާމް ކުރައްވާފައެވެ. އަދި އެކަމުގެ ނުބައިކަން ވަނީ ބަޔާންކޮށްދެއްވާފައެވެ. ހުއްދަ ގޮތުގައި ޖިންސީ އުފާ ލިބިގަތުމުގެ ދޮރު ވަނީ ހުޅުއްވާ ދެއްވާފައެވެ. އެއީ ޝަރުޢީ ކައިވެނީގެ ޒަރީޔާއިންނެވެ.\nނަސްލުގެ ހިމާޔަތުގައި ހަމައެކަނި ޒިނޭ ޙަރާމް ކުރެވުނީ އެކަންޏެއް ނޫނެވެ. އަދި ކިއެއްތަ، ޒިނޭ އަށް ވާސިލުކޮށްލާ ހުރިހާ މަގެއްވެސް ބަންދުކޮށްލެވުނެވެ. އެގޮތުން، ހިލޭ އަންހެނުންނާއި ހިލޭ ފިރިހެން ގައިގޯޅިވުން މަނާ ކުރެވުނެވެ. ޙަރާމް ތަންތަނާއި ކަންކަމަށް ބެލުން މަނާ ކުރެވުނެވެ. ހިލޭ އަންހެނަކާއެކު އެކަހެރިވުން މަނާ ކުރެވުނެއެވެ. އަންހެނުން ޙިޖާބު ވުމަށް އަމުރު ކުރެވުނެއެވެ. ދެބައިމީހުންނަށްވެސް ލޯ ތިރިކުރުމަށް އަމުރު ކުރެވުނެވެ.\nމިހުރިހާ ކަންތަކެއް މަނާ ކުރެވި، އެކަމުގެ އަޒާބު ބަޔާންކުރެވި، ހުއްދަ ދޮރުތައް ދައްކާދެވިފައި ހުއްޓާ، މުސްލިމަކު ޒިނޭގެ ފާފައަށް އަރައިގަނެފިނަމަ، ޝަރުޢީ ކައިވެންޏެއް ނުކޮށް ހުރި މީހެއްނަމަ، ހައްދު ޖެހުން ކަނޑައެޅުއްވިއެވެ. ޝަރުޢީ ކައިވެންޏެކޮށް އެކަމުގެ ލައްޒަތު ޙަލާލު ގޮތުގައި ލިބިފައި ހުރި މީހެއްނަމަ، ރަޖަމްކުރުން ކަނޑައެޅުއްވިއެވެ.\nދެން މި މައުޟޫޢުގައި، ބަލާލަން ޖެހޭ އަނެއް ކަމަކީ، ޒިނޭ ސާބިތުވާ އަންހެނުން ގައިގާ ހައްދު ޖެހުމަކީ އެކަނބަލުންގެ ޝަރަފާއި ޤަދަރަށް އުނިކަން ލިބޭ ކަމެއްކަމުގެ ދަޢުވާއެވެ. އެއީ ހަރުކަށި ނުވަތަ ނާތަހުޒީބީ އަދަބެއް ކަމުގައި ކުރެވޭ ދަޢުވާއެވެ.


Ras Online - ކޮވިޑް-19: ކަމަކަށް ކަމެއްނުކޮށް އަސްލުމައްސަލަ ދެނެގަތުމަށް ޑރ. އިޔާޒް ގޮވާލައްވައިފި\nކޮވިޑް-19: ކަމަކަށް ކަމެއްނުކޮށް އަސްލުމައްސަލަ ދެނެގަތުމަށް ޑރ. އިޔާޒް ގޮވާލައްވައިފި\nކޮވިޑް ކޮންޓްރޯލް ކުރުމަށް ކަމަށްބުނެ ކަމަކަށްކަމެއް ކުރުމުގެ ބަދަލުގައި އިޚުލާސްތެރިކަމާއެކު މަސައްކަތްކޮށް، އަސްލު މައްސަލަ ދެނެގަތުމަށް ދީނީ އިލްމްވެރިިޔާ ޑރ. މުހަންމަދު އިޔާޒް ރައީސް ސޯލިހަށް މިއަދު ގޮވާލައްވައިފިއެވެ.\nރައީސް ޞާލިހުގެ ސިޔާސަތުތަކަށް ވަރަށް ބޮޑަށް ތާއީދުކުރަށްވައި ރައީސް ޞާލިހުގެ ބައެއް ނިންމުތަކަށް ވަރަށް ބޮޑަށް ތަޢުރީފު ކުރަށްވަމުން ގެންދަވާ ޑރ. އިޔާޒް މިހެން ވިދާޅުވީ ނަމާދުގައި ސަފު ހަދާއިރު ގައިދުރުކޮށް ސަފު ހެދުމަށް އެޗްޕީއޭއިން އެންގުމާއި ގުޅިގެން އެކަމަށް ފާޑުވިދާޅުވެ ކުރެއްވި ޓުވީޓެއްގައެވެ.\nޑރ. އިޔާޒް ވިދާޅުވީ، ކަމަކަށް ކަމެއް ކުރުމުގެ ބަދަލުގައި އިޚުލާސްތެރި މަސައްކަތްތަކެއް ކުރަންޖެހޭ ކަމަށާއި، ވަކި ގަޑިއެއްގައި ވެހިކަލް ދުއްވުން މަނާކޮށް މިސްކިތު ސަފުތައް ހަލާކު ކުރިނަމަވެސް ކޮވިޑް ކޮންޓްރޯލް ނުކުރެވޭނެ ކަން މިހާރު ސާފުވެފައިވާ ކަމަށެވެ. އެހެންކަމުން އަސްލު މައްސަލަ ދެނެގަތުމަށް އިޔާޒް ވަނީ ރައީސް ސޯލިހަށް ގޮވާލައްވާފައެވެ.\nކަމެއް ޙައްލުކުރަން ބޭނުންނަމަ ފުރަތަމަ ކަމަކަށް އެކަމާއި ގުޅޭ ދިރާސާ އެއް ހަދަން ޖެހޭ. ކޮވިޑް ކޮންޓްރޯލް ނުކުރެވިގެން އުޅޭތާ އަހަރަކަށްވުރެ ގިނަ ދުވަސްވީ, އެކި ކަހަލަ ފިޔަވަޅުތައް އެޅިއްޖެ, ނަމަވެސް ޙައްލެއް ނުލިބުނު. ވީމާ, މައްސަލަ އުޅެނީ ކޮން ދިމާލަކުންތޯ ބަލަން ޖެހޭ.\n— Dr.Mohamed Iyaz (@dr_iyaz) May 4, 2021\n" ކަމެއް ޙައްލުކުރަން ބޭނުންނަމަ ފުރަތަމަ ކަމަކަށް އެކަމާއި ގުޅޭ ދިރާސާއެއް ހަދަން ޖެހޭ. ކޮވިޑް ކޮންޓްރޯލް ނުކުރެވިގެން އުޅޭތާ އަހަރަކަށްވުރެ ގިނަ ދުވަސްވީ، އެކި ކަހަލަ ފިޔަވަޅުތައް އެޅިއްޖެ، ނަމަވެސް ޙައްލެއް ނުލިބުނު. ވީމާ، މައްސަލަ އުޅެނީ ކޮން ދިމާލަކުންތޯ ބަލަން ޖެހޭ." އަދާލާތު ޕާޓީގެ އިލްމްވެރިންގެ މަޖިލީހުގެ ނާއިބް ރައީސް ޑރ. އިޔާޒް ވިދާޅުވިއެވެ.\nމީގެ އިތުރުން އިޔާޒް ކުރެއްވި އެހެން ޓްވީޓެއްގައި ބިރަކާ ނުލާ މަޖާ ކުރަން ރަށްރަށަށް ގޮސް، މުޑުދާރު ވައްތަރުތައް ޖައްސާފައި، ބަލި ބޮޑުވީމަ އަޅާ ބޭސްގަނޑަކަށް މިސްކިތުގެ ސަފާއި ކުޅުން ނުހެދުމަށް އެޗްޕީއޭ އަށް ވަނީ ގޮވާލައްވާފައެވެ. އިޔާޒު އެ އިޝާރާތް ކުރަށްވަނީ ނިމިދިތަ ލޯކަލް ކައުންސިލް އިންތިޚާބުގެ ކެމްޕޭން ތެރޭގައި އެމްޑީޕީން ބޭއްވި ޖަލްސާއެއްގައި ލަވަޖަހާ މަޖާކޮށް އުފާކޮށް ނަށާ ހަދާފައިވާތީ އެކަމަށް ކަމުގައި ބެލެވެއެވެ.\nރާއްޖޭގައި ހިފެހެއްޓުމެއް ނެތި ކޮވިޑް ޖެހޭ މީހުންގެ އަދަދު މަތިވަމުން ދިއުމާއި ގުޅިގެން ރޭ، އެޗްޕީއޭއިން ނެރުނު އާ އުސޫލުގައި މާލެ ސަރަހައްދުގެ މިސްކިތްތަކުގައި ނަމާދު ކުރާއިރު މާސްކު އެޅުން ވަނީ މަޖުބޫރުކޮށްފައެވެ. އަދި މިސްކިތުގައި ނަމާދަށް ސަފު ހަދަންވާނީ ގައިދުރުކަން ބަހައްޓައިގެން ކަމަށް އެޗްޕީއޭއިން ވަނީ އަންގާފައެވެ.


Kandoodhoo mirus dhanduthakah, furathama faharah, heenarukan! | Mihaaru\nކަނޑޫދޫ މީހަކު މިރުސް ދަނޑެއްގައި މަސައްކަތްކުރަނީ: ރޯދައަށް މިރުހުގެ ހާލަތު ރަނގަޅުވާނެ ކަމަށް ބެލެވޭ --ފޮޓޯ: ކަނޑޫދޫ ކައުންސިލް\nކަނޑޫދޫ މިރުސް ދަނޑުތަކަށް، ފުރަތަމަ ފަހަރަށް، ހީނަރުކަން!\n23 އެޕްރީލް 2019 - 11:10 17 comments\nރާއްޖޭގައި އެންމެ ހިނގާ ތ. ކަނޑޫދޫ ގިތެޔޮ މިރުހުގެ ދަނޑުތަކަށް ފުރަތަމަ ފަހަރަށް ބޮޑު ހީނަރުކަމެއް އައިސް، ލިބޭ މިރުގެ އަދަދު މަދުވެ، އޭގެ އަގު މާލޭގެ ބާޒާރުގައި ރަނަށް އަރައިިފި އެވެ.\nކަނޑޫދޫ ކައުންސިލުން ބުނީ ދަނޑުތަކުގެ މަތިވަރު ދެރަވެގެން، މިރުހުގެ އަދަދު މަދުވީ، މިދިއަ ދެ މަސް ދުވަހު އާދަޔާ ހިލާފަށް ހޫނު ގަދަވުމުގެ ސަބަބުން ކަމަށެވެ.\nކަނޑޫދޫ ކައުންސިލްގެ ނައިބު ރައީސް މުހައްމަދު ނަވާޒް ވިދާޅުވީ މިދިޔަ ދެ މަހެއްހާ ދުވަހު ހޫނު ގަދަކަމުން މިރުސް ގަސްތަކުގައި މާ އެޅީ ވެސް މަދުން ކަމަށާއި އެޅި ގިނަ މާތައް މިރުހަށް ނުވެ ވަނދުވީ ކަމަށެވެ. އެހެންވެ އެރަށުން މިހާރު މިރުސް ކިލޯއެއް ވިއްކަނީ 500 ރުފިޔާ އާއި 600 ރުފިޔާއާ ދެމެދުގެ އަގުތަކެއްގައި ކަމަށް އޭނާ ވިދާޅުވި އެވެ.\nކުރިން ނަމަ ކިލޯއެއް އުޅުނީ 200ރ އާއި 300ރ އާ ދެމެދުގެ އަގުތަކެއްގަ އެވެ.\n"މިހާރު ވަރަށް މަދުން މާލެއަށް މިރުސް ގެންދެވެނީ. މިހާ ދަތިނުވޭ މީން ދުވަހަކު ވެސް،" ނަވާޒް ވިދާޅުވި އެވެ.\n"މާލޭގައި މާރުކޭޓުގައި ތިބޭ ފަރާތްތަކަށް މިރަށުން މިހާރު މިރުސް ވިއްކަނީ 500، 600 އަށް. އެހެންވެ ބާޒާރުގައި މިހާރު މިރުސް އެ ވިއްކަނީ 800 ރުފިޔާއަށް."\nތ. ކަނޑޫދޫ މީހަކު މިރުސް ދަނޑުގެ މަސައްކަތުގައި: މިދިއަ ދެ މަސް ދުވަހު ދަނޑުތަކަށް ނުބައި އަސަރުކުރި . ފޮޓޯ: ކަނޑޫދޫ ކައުންސިލް\nމާލޭގައި ކަނޑޫދޫ ގިތެޔޮ މިރުހެއް މިދުވަސްކޮޅު ލިބެނީ 7-10ރ. ގެ އަގުތަކުގަ އެވެ.\nކުރިއަށް އޮތް ރޯދަމަހަށް އުފާވެރި ޚަބަރެއް ވެސް އެބަ އޮތެވެ. އެއީ ރާއްޖެއަށް ވިއްސާރަ މޫސުން ފެށުމުގެ އަސަރުތައް ފެންނާތީ، ރޯދައަށް ވާ އިރަށް ކަނޑޫދޫގެ މިރުސް ތިޔާގިވުމުގެ ފުރުސަތު ބޮޑުވުމެވެ.\nނަވާޒް ވިދާޅުވީ ވިއްސާރަ މޫސުން ފެށުމާ އެކު ދަނޑުތަކުގެ ހާލަތު ރަނގަޅުވާ ފަށާފައިވާ ކަމަށެވެ. އެހެންކަމުން އަންނަ ރޯދަމަހު މިހާރަށް ވުރެ ގިނައިން ބާޒާރަށް މިރުސް ނެރެވޭނެ ކަމަށް އޭނާ އުއްމީދުކުރައްވަ އެވެ.\n"ރޯދަމަހު މިއަށް ވުރެ މާ ބޮޑަށް ވެސް ރަނގަޅުވާނެ ކަމަށް އަޅުގަނޑުމެން އުއްމީދު ކުރަނީ. ވިއްސާރަ މޫސުން ފެށުނީމާ، މިހާރު މިރުސް ދަނޑުތައް ރަނގަޅުވަމުން އަންނަނީ،" އޭނާ ވިދާޅުވި އެވެ.\nކަނޑޫދޫ މިރުސް މަޝްހޫރީ ކީއްވެ؟\nކަނޑޫދޫގައި އަބަދުވެސް ގިތެޔޮ މިރުސް ހައްދަ އެވެ. ނަމަވެސް އެރަށުގެ މިރުސް ރާއްޖޭގައި މަޝްހޫރުވެ، ބާޒާރުގެ ކޮންޓްރޯލް ހޯދިތާ އަދި މިވީ 10 ވަރަކަށް އަހަރެވެ.\nއެ ރަށުގައި ކުރިން ހައްދަމުން އައީ، ދަނޑުވެރިން ކިޔާ ގޮތުން ނަމަ، "ހުދު މިރުސް" (ފެހިކުލަ މަޑު) މިރުހެވެ. މިހާރު މަޝްހޫރުވެގެން އުޅޭ ކުޅި ގަދަ އަދި ފެހިކަން ވެސް ގަދަ މިރުސް އަޅަން ފެށީ، ކުރިން ވެސް ހައްދަމުން އައި މިރުހުގެ މުޑުވަކުންނެވެ.\nފެހި ކުލަ ގަދަ މިރުސް، އާންމު ނަމުން ނަމަ، "ކަޅު މިރުސް"، ފުރަތަމަ ފެންނަން ފެށުމުން އެއީ ކަމުނުދާ އެއްޗެއް ކަމަށް ބަލައި، އަޅާނުލާ ދޫކޮށްލީ އެވެ. އެކަމަކު ފަހުން އެނގުނީ އެ މިރުސް މީރުވެފައި، ކުޅި ވެސް ގަދަކަމެވެ. އެހެންކަމުން ކުޅި ގަދަކޮށް ކެއުމުގެ އާދަ އޮންނަ ދިވެހިންގެ ތެރޭގައި ކަނޑޫދޫ މިރުސް މަޝްހޫރުވެ، ޑިމާންޑް ބޮޑުވި އެވެ.\n"އޭރު ކަޅު މިރުސް ގަހަކާ އެކަކު ވެސް އަޅައެއް ނުލާނެ. އެކަމަކު ފަހުން މި އެނގުނީ އެއީ މާ ކުޅި ގަދަ، މާ މީރު ވައްތަރެއްކަން. ދެން އެ ބާވަތް ބާޒާރުގައި މާ ހިނގާ އެއްޗަކަށް ވީ،" މިރުހުގެ ދަނޑުވެރިކަން ވެސް ކުރައްވަމުން އަންނަ ނަވާޒް ވިދާޅުވި އެވެ.\nއާމްދަނީ ހޯދަން ކުރާ ހަމައެކަނި މަސައްކަތެއްގެ ގޮތުގައި މިރުސް ހައްދާ މީހުން ކަނޑޫދޫގައި އުޅެ އެވެ. އެކަމަކު ގިނަ މީހުން މިރުސް ހައްދަނީ އެހެން މަސައްކަތްތައް ވެސް ކުރަމުންނެވެ. މިރުސް ހައްދައިގެން ރަނގަޅު އާމްދަނީއެއް ވެސް ލިބޭ ކަމަށް ނަވާޒް ވިދާޅުވި އެވެ.\nމިރުސް ވިއްކައިގެން ދަނޑުވެރިޔަކަށް އާންމުކޮށް މަހަކު 15،000ރ ލިބެ އެވެ.\nއިތުރު ލިޔުންތައް ދަނޑުވެރިކަން ލޯކަލް މާރުކޭޓް ތ. ކަނޑޫދޫ


BREAKING: "Vaguthu" Ah Meehaku Kuri Commentehgge IP Address Hoadhan Criminal Court In Amureh Nerefi - Vaguthu\n8 މަސް ކުރިން ( ނޮވެމްބަރު 21, 2019 )\n"ވަގުތު" ނޫހުގެ ހަބަރަކަށް މީހަކު ކުރި ކޮމެންޓެއްގެ އައިޕީ އެޑްރެސް ހޯދަން ކްރިމިނަލް ކޯޓުން "ވަގުތު"ގެ މައްޗަށް އަމުރެެއް ނެރެފިއެވެ.\nކްރިމިނަލް ކޯޓުން މިއަދު މެންދުރު 13:00 ގައި ނެރުނު ކޯޓު އަމުރުގައި ވަނީ ކޮމެންޓް ކުރި ފަރާތުގެ އައިޕީ އެޑްރެހާއި، އެ އައިޑީ އާއި ބެހޭ އެންމެހާ މައުލޫމާތު ފުލުހުންނަށް ދިނުމަށެވެ.\nއަދި ކޯޓު އަމުރު ލިބޭތާ 48 ގަޑިއިރު ތެރޭ އެ މައުލޫމާތު ދިނުމަށްވެސް "ވަގުތު"ގެ މައްޗަށް އަމުރުކޮށްފައި ވެއެވެ.\nފުލުހުން އެދިގެން ކްރިމިނަލް ކޯޓުން ކުއްލި ގޮތަކަށް ނެރުނު އަމުރު "ވަގުތު" އާ ހަވާލުކޮށްފައި ވަނީ މީގެ އިރުކޮޅެއް ކުރިންނެވެ.\nކޯޓު އަމުރުގައި ވަނީ "2019 ނޮވެމްބަރު 20 ވަނަ ދުވަހު /ވަގުތު.އެމްވީ/ ނޫހުގައި ޝާއިރުކޮށްފައިވާ "ސަލަފްް ޖަމާއަތުން ޓެރަރިޒަމްއަށް ހިތްވަރުދޭ، އެ ޖަމާއަތާއި މެދު ގޮތެއް ނިންމާނެ - ނަޝީދު" މި އާޓިކަލްއަށް ކޮމެންޓްކޮށްފައިވާ ފަރާތުގެ އައިޕީ އެޑްރެހާއި އެއާއި ބެހޭ އެންމެހާ މައުލޫމާތު" ފުލުހުންނާއި ހިއްސާކުރުމަށް އަމުރު ކުރާކަމަށެވެ.\nކްރިމިނަލް ކޯޓުން މި އަމުރު ނެރެފައި ވަނީ މިފަދަ އަމުރެއް ނެރެދިނުމަށް ފުލުހުން ކްރިމިނަލް ކޯޓުގައި އެދުމުންނެވެ.\nއެނގިފައިވާ ގޮތުގައި މިއީ އޮންލައިން ނޫހަކަށް ކޮމެންޓެއް ކުރި ފަރާތެއްގެ މައުލޫމާތު ހޯދަން ފުލުހުން ހާއްސަ ތަހްޤީޤެއް ފެށި ފުރަތަމަ ފަހަރެވެ.\nކްރިމިނަލް ކޯޓާއި ހައި ކޯޓަށް ފަނޑިޔާރުން ހޯދަން އިއުލާންކޮށްފި\nދުވަސްތަކަކަށްފަހު އަނަސްގެ މަރާއި ގުޅިގެން އަޑުއެހުމެއް ބާއްވަނީ\nނޮވެމްބަރު 21, 2019 16:53\nމި އޭ އެކިޔާ މިނިވަސް ނޫސްވެރިކަމާ ހިޔާލު ފާޅުކުރުމުގެ މިނިވަންކަން މިސަރުކާރައް ހަޖަމުވާވަރު. ސާބިތު ނުވިޔަސް ރ.ޔާމިނައް ވަގައް ގޮވާހެދިއިރު އޯކޭ. މިހާރު މުނާފިގުކަން ފެނިތިބެ ލާދީނީއޭ އަދި އިމްރާންމެން އަމިއްލަ މުހުތާދައް ގައުމު ލާދީނީ ބައިގަނޑައް ވިއްކާލިއްޔޭ، ހުސް ވަގުންނޭ ބުނީމަ ގޯސްވެ އެމީހަކު ހޯދަނީ، ލޮލް\nނޮވެމްބަރު 21, 2019 17:51\nޔޫރަޕިއަން ޔަުނިއަން ހިއުމަން ރައިޓްސް ލޯގެ އާޓިލަް2އިން ޕްރައިވެޓއ މެޓަރސަ އަކީ ދުނިޔޭގެ ހުރިހާ ތަނެއްގައިވެސް ރައްކާތެރިކަން ލިބޭނެ ކަމެއް. ޔޫ އެން ގެ ޗާޓްރ ގެ ޕްރި އެމްޕްލް ގައި ބުނެފައިވަނީ އެ ޖަމިއްޔާގެ އެންމެ އަސާސީ މަގްސަދަކީ ފއިންސާނީ ހައްގު ރައްކާތެރިކޮށްދިނުން ކަމަށް. މި ޗާޓަރގެ މި މާއްދާއިން ބާރު ލުބިގެން ހަދާފައިވާ އައިސީސީޕީއާރް ގެ ސިވިލް ރައިޓެއްކަަށް ބުނެފައިވަނީ ޚިޔާލުފާޅުކުރުމަކީ އަދި ޕްރައިވެޓް މީހެއްގެ ޕްރައިވެޓް މެޓަރތަކަކީ ރައްކާތެރިކަން ލިބިގެންވާ އެއްޗެއްކަމަށް ބުނެފައިވޭ.\nނޮވެމްބަރު 21, 2019 18:08\nކޯޓުތަކުގެ ފަންޑިޔާރުން ބަދަލޔކުރަންޖެހޭކަން ފާޅުކަން ބޮޑު ގޮތެއްގައި މިއެނގެނީ. މިއީ ނުކުރެވޭނެ އަމުރެއް. އެއްވެސް މީހަކު ފަރުދީ ގޮތުން ބުނާ ބަހެއް ތަހްގީގުކުރަން އަމުރު ނެރެދޭން ނުޖެހޭނެކަން ނޭނގޭ ގާޟީންނަކީ ނުކިޔަވާތިބެ ކޯޓްތަކަށް ވަދެތިބި ބައެއްކަމާމެދު ގާނޫނީ މީހަކު ދެބަހެއްނުވާނެ.\nނޮވެމްބަރު 21, 2019 18:47\nމިސަރުކާރަށް ހަޖަމު ވާވަރު މިއިނގެނީ\nނޮވެމްބަރު 21, 2019 16:54\nތީ ނެގެޓިވް ކޮމެންޓު ކުރާތީ ޖެހި ސްޓަންޓެއްހެން ހީވޭ\nނޮވެމްބަރު 21, 2019 17:58\nވެއްޓެނީ! ވެއްޓެނީ!!. އެހެންވެ ބޮލަށް ތެޔޮ އަރައިގެ ދޮންރިހަ ހަމީދު ތެޅި ބާލަނީ. ބައިނަލް އަގްވާމީ ކުށެއް ފަރުދުންގެ މިނިވަންކަމަށް އަރައިގަތުމަކީ.\nނޮވެމްބަރު 21, 2019 18:35\nޔާމީން.މަރަން ގޮވުމުން އެއީ ތަހުގީގު ކުރަންޖެހޭ ކަމެއްނޫން. ހިމާޔަތް ކޮށްފަތިބި ބަޔަކާ ގުޅޭގޮތުންވީމަތަ މިވަރެއް އަރައިގެން މިތެޅެނީ؟\nނޮވެމްބަރު 21, 2019 16:57\nބިރުވެރިކަން އުފައްދާ ސަރުކާރު، ހިޔާލު ފާޅުކުރުމުގެނަމުގައި ހަގީގަތް ހަމާކުރާ ފަރާތްތައް ހައްޔަރުކޮށް ލާދީނީ ފަރާތްތަކަށް ހިމާޔަތްދޭ ސަރުކާރު، ލާދީނީސަރުކާރު، ފިޑި ސަރުކާރު، މުނާފިގު ސަރުކާރު. ރައްޔިތުން މިސަރުކާރާ ދެކޮޅަށް ނުނިކުންނަނީސް މިސަރުކާރުގެ ބިރުދެއްކުންތަކަށް ނިމުމެއް ނާންނާނެ.\nނޮވެމްބަރު 21, 2019 17:16\nއެއީ ސަރުކާރަކާ ބެހޭ ކަމެއްހެނެއް ހިއެއް ނުވެއެވެ. ހީވާގޮތުން، އެބުނާ ކޮމެންޓް ފެނިފަ އެ ރައްދުވާ ފަރާތް އައި ރުޅީގައި ފުލުސް އޮފީހަށް މައްސަލަ ހުށަހެޅީ އެވެ. ވަޤުތު ނޫހުން ތިބުނާ ޚަބަރުގެ ޝުރުޚީ ވެސް ލިޔެލިނަމަ، ކޮނެންޓް ހޯދާލަން ފަސޭހަވީހެވެ.\nނޮވެމްބަރު 21, 2019 17:46\nމިގައުމުގައި ނެތް އަބުރު ރައްކާތެރިވުމާ ޒާތީ ދިރިއުޅުމުގެ ހައްގެއް\nނޮވެމްބަރު 21, 2019 21:43\nމަށަކަށް ދެން ލާހިކެއްނޫން ވަގުތު ނޫހަށްވެސް އެހެން ނޫހަކަށްވެސް ކޮމެންޓެއް ކުރާކަށް ..... ލޯލް\nނޮވެމްބަރު 26, 2019 23:44\nނޮވެމްބަރު 21, 2019 20:03\nސުރުޚީ އެއޮތީ ޖަހާފަ 2019 ނޮވެމްބަރު 20 ވަނަ ދުވަހު /ވަގުތު.އެމްވީ/ ނޫހުގައި ޝާއިއުކޮށްފައިވާ "ސަލަފްް ޖަމާއަތުން ޓެރަރިޒަމްއަށް ހިތްވަރުދޭ، އެ ޖަމާއަތާއި މެދު ގޮތެއް ނިންމާނެ - ނަޝީދު" މި އާޓިކަލްއަށް ކޮމެންޓްކޮށްފައިވާ ފަރާތުގެ އައިޕީ އެޑްރެހާއި އެއާއި ބެހޭ އެންމެހާ މައުލޫމާތު" ކޯޓު އަމުރުގައި ވެއެވެ.\nނޮވެމްބަރު 21, 2019 17:52\nމިކަހަލަ ކަންކަން ހުންނާތީ އޭ ޖުޑިޝިއަރީ ބަދަލުކުރަނީ.. އަދި ކުރިމުނަލް ކޯޓު ބަދަލެއް ނުކުރޭ.\nނޮވެމްބަރު 21, 2019 18:02\nކޮޔާ، ޖުޑީޝަރީއަކީ ތަހްގީގު ކުރާތަނެއްނޫނޭ. އެތަނަކީ ބަޔަކު ތަހްގީގުކޮށް ހުށަހަޅާ ކަންކަން ހެތްކާ ގަރީނާއަށް ނިންމާ ތަންތަނޭ. އެތަނުން އަމުރު ނެރޭޏި ތަހްގީގީ އިދާރާ. ޔައުނީ ފުލުހުން އެދުމުންނޭ! ގައުމުގެ އިލްމީ ފެންވަރުގެ ސަބަބުން ގައްދާރުން ގައުމަށް ވެރިވަނީވެސް. ދެބޯ ބުރާންތިކަމުން ވާއެއްނުވާއެއް. ތެދެއްދޮގެއް ނޭނގޭ.\nނޮވެމްބަރު 21, 2019 16:59\nޚިޔާލު ފާޅުކުރުމުގެ މިނިވަންކަމަށް ދަނޑިބާނާފައެއްނު މިއޮތީ\nނޮވެމްބަރު 21, 2019 17:53\nދެން ތިއީ ވާނެ ކަމަެއްނޫން. އެޑިޓް ކުރެވޭނެ. މިގައިމުގެ އެއްވެސް ލޯއެއގައި ނޯވޭ އައިޕީ އެޑްރެހާ ކޮމެންޓަކީ ހެކީގެ ގޮތުގައި ބެލޭނެ އެއްޗެހިކަމަކަށް. ތި އުޅެނީ މުޖުތަމައުގައި ބިރުވެރިކަން އުފައްދާ ރައްޔިތުން އަޅުވެތިކުރަން.\nނޮވެމްބަރު 21, 2019 17:00\nދީބަ ނުބައި އެއްޗެއް. ނޫނީ ޑިލީޓް ކޮށްލަބަ.\nނޮވެމްބަރު 21, 2019 17:09\nމިނިވަން ކަމައް އެންމެ ބާރު ލާފަ ގޮވި މީހުން. ކޮންތާކު މިޖެހުނީ ހުރިހާކަމެއް އޮޅުވާލީ މި ވޯޓުލީމީހުން ދެން ތިބޭ ގުއިރެވިފަ\nނޮވެމްބަރު 21, 2019 17:10\nޖާމަނީގަ އޮތް ނާޒީން/ހޓްލަރުގެ ވެރިކަން ކަހަލަ ވެރިކަމެއް މިތާ މިހާރު މިއޮތީ\nނޮވެމްބަރު 21, 2019 17:11\nއައްދޭ މީ މަންޑޭލާ މެންގެ ޑިމޮކްރަސީގެ ފެންވަރު؟ މިހާތަނަށް އެއްވެސް ވެރިކަމެއްގައި މިހާ ފާޅުކޮށް ހިޔާލުފާޅުކުރުމަށް ހުރަސްއަޅާފައެއްނުވޭ. މީ ޑިމޮކްރެސީއަށް ދިން އަނިޔާއެއް. މީ ބޮޑު ގޯހެއް. މީ ރާއްޖެ ފަހަތަށްދާ ކަމުގެ ހެއްކެތް.\nނޮވެމްބަރު 21, 2019 17:13\nކޮން ޚަބަރަކަށް ކަމާ ކޮން ކޮމެއްޓެއްކަން ވެސް ރައްޔިތުންނަށް އަންގާލާ. ތި އަމުރު ނޫހުގަ ޖަހާލާ.\nކޮބާ އިބްރާހިމް މުޙައްމަދު ސޯލިހު މިނިވަން ނޫސްވެރިކަމަށްވީ ވައުދު. ސާބަހޭ އިބްރާހިމް މުހައްމަދު ސޯލިހު ތިކުރަނީ އަދި ވެރިކަން. ރިޕޯޓާސްވިތައުޑް ވޯޓާރސް ކޮބާ؟ މިކަންކަން ނުފެންނަނީތަ؟\nނޮވެމްބަރު 21, 2019 18:04\nއޭނަ ހީކުރާނީ ހިޔާލުފާޅުކުރާ މީހުން ހައްޔަރު ކުރުމަކީ މިނިވަންކަން ކަމަށް. ގަމާރުވެރިން ލީމަވާނެ ހައެތި މިވަނީ.\nނޮވެމްބަރު 21, 2019 17:14\nނަޝިދަކަށް އެމް ޑި ޢެން ގެ ްަރާރަށް ބަހެއްނުބުނު\nނޮވެމްބަރު 21, 2019 17:15\nފުރީޑަމް އަފު އެކުސްޕރަޝަން .\nނޮވެމްބަރު 21, 2019 17:20\nނު ދޭތި ނަމަ ނަމަ\nނޮވެމްބަރު 21, 2019 17:21\nޑިމޮކްރަސީގެ ޒަމާނީ ވައްތަރު\nނޮވެމްބަރު 21, 2019 17:29\nޚިލާލު ފާޅުކުރުމުގެ މިނިވަންކަން އާއުސްމިން ތަކަކަށް ސަރުކާރުން ގެންގޮސްދީފި. ކީހާ ޅެމެއް ފަރިއްސަށް ވެއްޖެ.\nނޮވެމްބަރު 21, 2019 17:30\nމިނިވަންކަން ނެއް މިހާރަކު. ތިމިނިވަން ކަމައް އެންމެ ބާރުލާފަ ގޮވިބަޔަކީ އެއީ ތިއެމްޑީޕީ މީހުން . އެމީ ހުން ކިޔާ އެއްޗެއްގޮވީ އެކަން މިޔަ ދަކު ނުވި އެއްވެސް ކަމަކައް\nނޮވެމްބަރު 21, 2019 17:31\nއަހަރެމެން ވީ ތިބެންދޯ ދައުލަތުން ހިތިހުރިހާ ގޮތެއް ހެދިޔަސް ހައްޕު ކިޔައިގެން. ސަރުކާރުގެ ވެރިން ވަގުތުގެ ނޫސްތަކުގެ ކޮމެންޓު ކިޔައިގެން ޒާތީނުވެ ތިބެބަލަ. ބުނެލަން ބޭނުމީ ކޮމެންޓު ކުރާ ބޭފުޅުން ކުރަމުން ގެންދަވާށޭ ބާރަށް ކުރިއަށް.\nނޮވެމްބަރު 21, 2019 17:56\nޔޫއެންގެ ހިއުމަންރައިޓްސް ކޮމިޝަނަށް ތި ކޯޓް އަމުރު ހުށަހަޅާ. ޑިމޮކްރަސީއަކީ އދ އާއި އޔ އެންމެ ލޯބިވާ ވައްތަރުގެ ޗެރިކަން. އެމީހުން ކައިރި ބުނެ ފާޅުކުރޭ މިގައުމުގައި ފަރުދީ މިނިވަންކަމާ ޚިޔާލުފާޅުކުރުމުގެ މިނިޗަންކަން ނެތްކަމަށް.\nނޮވެމްބަރު 21, 2019 18:01\nމޮޔަވޭ!!!! ކޮމެންޓުވެސް ކުރާނެ. އެމް. ޑީ. ޕީ އަށް ވޯޓެއްވެސް ދެނެއް ނުދޭނަން. ﷲ ގަންދީ ހުވާ.\nނޮވެމްބަރު 21, 2019 18:05\nހިޔާލު ފާޅުކުރުމުގެ މިނުވަން ކަމުގެ ވައުދު ފުއްދައިފި! މިސުރުހީގà މިހާރުގަ މާދަމާ އާޓިކަލް އެއް ޖަހާލާނެ.\nނޮވެމްބަރު 21, 2019 18:07\nކޮން ކޮމެންޓެއް ކަންވެެެެސް ޖަހާލަބަލަ ... އޭރުންތަ އެގޭނީ އެ މަ ކުރި ނޫނީ އެހެން މީހަކު ކުރިކޮމެންޓެއް ވިޔަސް ... ކޮމެންޓު ޖަހާާާާާާާާލީމަ އެމީހަކައް އިނގޭނެނު... އެހެންމީހުނައް ނޭންގުނަސް...\nނޮވެމްބަރު 21, 2019 20:25\nރަނގަޅު ވާހަކެއް އޭރުން އިނގޭނީ ރާއްޖެ ދޫކޮށް ފިލައިގެން ދާންވެސް އަވަހަށް\nނޮވެމްބަރު 21, 2019 18:10\nމީހެއްގެ ޒާތީ މައުލޫމާތެއް ފުލުހުން އެދުނަސް އަމުރު ނެރެގެން ނުހޯދޭނެ. އެފަދަ ދަށު ދަރަޖައިގެ އަމަލު ކުރުމަކީ ނިޒާމުން މީހުން ގެއްލޔވާލުމަށް 13 ވަނަ ގަރުނު އިންގިރޭސި ކިންގް ޖޯން ހިންގިފަދަ އަނިޔާވެރި އަމލުތަކަށްމަގުފަހިކުރުވާ އަނިޔާވެރި އަމަލެއް. ނަފުސުގެ މިނިވަންކަންވެސް މިގައުމުގައި ނެތީތަ؟\nނޮވެމްބަރު 21, 2019 18:14\nފްރީކޮށް މަސައްކަތްކުރާ ބައިނަލް އަގްވާމީ ހިއުމަން ރައިޓްސް ލޯޔަރުން އުޅޭނެ، އެމީހުންގެ ސަމާލުކަމަށް މިގައުމުގެ ފުލުހުންގެ އަންޕްރޮފެޝަނަލިޒަމްއާއި ޑިމޮކްރަސީއާ ބީރައްޓެހި ހިޓްލަރުގެ އަނިޔާވެިކަން ކަހަލަ އަމަލުތަކުގެ ވާހަކަ އަންގާލަބަލަ. ފބ ގަވެސް މިމީހުންގެ ޕޭޖްތައް ހުންނާނެ. ނިކަން މުޅިދުނިޔެއަށް މިއަނިޔާވެރިކަން ފާޅުކޮށްބަލަ.\nނޮވެމްބަރު 21, 2019 18:16\nއިންސާފުވެރީވަނީ އަމަށަކު ވަރަކަށްނޫނޭ! ކީއްކުރާނީ މިއޮތީ އައްޔަކަށް އަނދިރިއަކަށް ކޮންކަމެއްހޭ ބުނެ ހޯދި ސަރުކާރުގެ ޙިކުމަތްތެރިކަން.\nނޮވެމްބަރު 21, 2019 18:18\nމިއީބއިލީގަލް މީންސް އޮފް ފައިންޑިންގ އެވިޑެންސް. މިބަލައިގަންނަ ކޯޓެއް ދުނިޔޭގަވެސް ނުހުންނާނެ. އެއްވެސް މީހެއް ފަެުދީގޮތުން ބުނާ އެއްޗަކީ ކުށަކަށްނުވާނެ. އަދި އެކަމެއް ތަހްގީގެއްވެސް ނުކުރެވޭނެ. ގާނޫނާ ހިލާފު އެއްޗެއް ނޫހެއްގައި ކޮމެންޓުގެ ގޮތުގައިވެސް ނުޖަހާނެކަން ހަމަ ޔަގީން.\nނޮވެމްބަރު 21, 2019 18:19\nކްރިމިނަލް ކޯޓުގެ ފަނޑިޔާރުންނަށް ނޭނގޭތަ އެއީ މިނިވަންކަމުގެ ހައްގަށް އަރައިގަތުމުގެ އަމުރެއްކަންވެސް.\nނޮވެމްބަރު 21, 2019 18:23\nމާއިކަމޯ. މަދެން ކޮމެންޓް ކުރަން ބިރުގަނެއްޖެ\nނޮވެމްބަރު 21, 2019 18:26\nޙަހަހާ ބޮޑިވަރު..ޓެރަރިޒަމް ގެގާނޫނުގެ ބޭނުން ދޯ ތިފެންނަނީ..\nނޮވެމްބަރު 21, 2019 18:29\nﷲއަށް ހަމައެކަނި ބިރުވެތިވާންވީ. ޖައްބާރު އަނިޔާވެރިން ދެކެ ބިރުނުގަނެ ޚައްގުގޮތުގައި ތިބި ބަޔަކަށް ﷲ ނަސްރު ދެއްވާނެ.\nނޮވެމްބަރު 21, 2019 18:40\nދެން ކޮމެންޓް ކުރެވެން ވެސް ނެތީދޯ. މަ ދެން ހަނު\nނޮވެމްބަރު 21, 2019 18:48\nޢެލިޔުނީ ވީޕީއެން ބޭނުން ކޮށްގެން ވަދެ.... ދެން ހޯދަ ބަލަ.....އައިޕީ އަކީ އިންޑި ޔޯ......މީހުންނަ ބެރުދެކުން ލާދީނީމެން..ގެ ކަމަކީ...ދޯ؟\nނޮވެމްބަރު 21, 2019 18:52\nހައްހައްހައް ބަރާބަރު. ވަރަށް ދުވަސް ވެއްޖެ ކަލޭމެން މިތާނގަ މީހުންގެ ދުވަސް ދުއްވާލާ ނެތިކޮށްލަން ގޮވާ މީހުނަށް އައުގުރާނަ ގޮވާ ހަދާތާ. ދެނެއް ނުކެރޭނެ. ހައްހައްހައް. ޢަދިމިހުރިހާ އެއްޗެއް ކިޔަނީ މާދީންވެރިކަމަށް ހެދިގެންތިބެ. ދީނޭ ކިޔައިގެން ވާހަކަ ދައްކަން ކަލޭމެން ލަދުގަންނަން ޖެހޭނެ.\nނޮވެމްބަރު 21, 2019 18:57\nގައުމުގެ ރައީސް އަކީ އިބޫ އެވެ. ދެން މަޖްލީހުން މިކުރާ ކަމެއް ބުނެ ދީ ބަލާށެވެ.\nނޮވެމްބަރު 21, 2019 19:03\nވަގުތު ނޫސް ތިޔަބުނާ ކޮމަންޓް ގެނެސްދީބަލަ އޭރުންދޯ ތިވާނުވާ އިގޭނީ\nނޮވެމްބަރު 21, 2019 19:08\nމިހާރު ކޯޓުން އަމުރުނުނެރެ ނުތިބެވޭނެ، މަގާމުގަ ދެމިހުންނަން ބޭނުމިއްޔާ ބުނިގޮތަކައް ކޯޓު އަމުރު ނެރެ ދޭންޖެހެނީ. އެހެންނަހަ ދާ ގާޒީންނައް ވާގޮތްއެބަފެނެއެއްނު.\nނޮވެމްބަރު 21, 2019 19:10\nތިގޮތައްބިރުދެއްކިދާނެކަމަށް ނަޝީދު ހީކުރުމަކީ ކުންހީއެއް ކޮމެންޓުކުރުމުގެފުރުޞަތުދޭނަމަ ކޮމެންޓުވެސްކުރާނެ ކޮންމެމީހަކަށްވެސް އެމީހެއްގެ ޚިޔާލުފާޅުކުރެވެންޖެހޭނެކަމަށް ވިދާޅުވީވެސް ތިބޭފުޅުން\nނޮވެމްބަރު 21, 2019 19:15\nއައިޕީ އެޑްރެސް ހޯދައިގެން ވެސް މަރުގެ އިންޒާރު ދޭ ފަރާތްތައް ހޯދާ އެމީހުނައް ފިޔަވަޅުއަޅަންޖެހޭ. ވޭތުވެ ދިޔަ ތަނުގަ އެގޮތައް އިންޒާރުދީ މީހުން މަރާފަ އެބަހުރި.\nނޮވެމްބަރު 21, 2019 19:20\nކޮންމެ ކަމެއްގަ ރައްޔިތުންނަށް ބިރުދައްކަމުންދާތަން މިފެންނަނީ. މީގެކުރީ އެއްވެސް ސަރުކާރެއްގަ މީހަކު ކުރި ކޮމެންޓަކަށް ކޯޓުއަމުރެއް ހޯދިއަޑެއްނީވޭ. ނޭވާހޮޅިޔަށްއެޅި ގޮތްހުސްވަމުންދާ މަންޒަރު ފެނިގެންމިދަނީ.\nނޮވެމްބަރު 21, 2019 19:26\nއުލުބޭން ދިޔަސް މަބުނަންބޭނުންއެއްޗެއްބުނާނަން\nނޮވެމްބަރު 21, 2019 19:28\nވަގުތު ނޫހައް ސާބަހޭ ބުނާނީ މަގޭ ފެވަރިޓް ނިއުސް👏👏\nނޮވެމްބަރު 21, 2019 19:29\nމަޖިލީހުގަ މީހުނަނަށް ފާޅުގަ ވަގަށް ހިމާރަށް ގޮވާމީހުންނާ، މަޖިލީހުގެ ތަކެއްޗަށް ގެއްލުންދޭ މީހުންނާ، ގާނޫނުއަސާސީ މައްޗަށް ކޮޅަށްއަރާ، އެތަނުގެ ހުރުމަތްކެނޑި ލަދުހަޔާތްކުޑަމީހު ން ހޯދިއްޔާ މާތާހިރުވާނެ. މިކޮމެންޓްކިޔާ ހަޖަމުވޭތޯ ނިކަންބަލާބަލަ.\nނޮވެމްބަރު 21, 2019 19:34\nދީނާ ކުޅެންޏާ ލޭކެކޭނެ. ސަރުކާރުން އެކަން ވިސްނާތި.\nނޮވެމްބަރު 21, 2019 19:37\nއަނެއްކާވެސް ދީނައް ހިތްވަރުދޭ މީހުންނާއި ދެކޮޅައް މިފެށުނީ އާ ބާބެއް..\nނޮވެމްބަރު 21, 2019 19:44\nއައިޕީ އެޑްރެސް ހޯދައިގެން ވާނެ ހަމަ އެއްކަމެއްވެސް ނޯންނާނެ... މެކް އެޑްރެސް ހޯދިޔަސް.. ލައިގެން ހުރި ޖަންގިޔާ ކުލަ ހޯދިޔަސް..\nނޮވެމްބަރު 21, 2019 19:47\nނޮވެމްބަރު 21, 2019 20:05\nއައި ޕީ ނުފެންނަ ގޮތް ހެދުމަށް ވީ.ޕީ.އެން އަދި ޓޯރ ބްރައުޒަރ ބޭނުންކުރައްވާ\nނޮވެމްބަރު 21, 2019 20:13\nމާދަން ފިޔަވަޅު އަޅާނީ ކޮމެންޓްތަކަށް ލައިކް ދޭ މީހުނަށް ކަންވެސް ނޭނގޭ.\nނޮވެމްބަރު 21, 2019 22:19\nހޯދަބަލަ، މަ އިންނާނެ ތިލިސްޓުގެ އެންމެ ކުރީގަ. ކެނެރީގޭ ގޯނިބޭގެ އެކަނި ގައުމެއްނޫންމީ. މި ޝައިތާނުން އެހެންމީހުނަށް ބަލާއަރުވާ ފާޅުގަ އިންޒާރުދޭއިރު އެމައްސަލަ ނުބަލާ އަދިވެސް އައިޕީއޭ މުރާތްކޭ މިކިޔަނީ. ލަދުހަޔާތްކުޑަކަން. ނޭވާހޮޅިއަށްއެޅި ގޮތްހުސްވަނީ.\nނޮވެމްބަރު 21, 2019 20:23\nވަގުތު ނޫހުން ޖެހޭ ކޮމެންޓް ކުރާ މީހުންނަށް ހިމާޔަތް ދޭން. ފުލުހަށް އަންގާ ކޮމެންޓް ކޮށްފައި އޮތީ ވީޕީއެން އެއް ބޭނުންކޮށްގެނޭ. ލާދީނީ ސަރުކާރަށް މިކަހަލަ ކަންކަމުގައި އެއްބާރުން ދީގެންނުވާނެ. ވަގުތު ނޫހަކީ މިހާރު ދިވެހި ރައްޔިތުންގެ މިތުރު\nނޮވެމްބަރު 21, 2019 20:24\nހޯދަން ބޭނުން ހުރިހާ މައުލޫމާތެ ދީބަހައްޓާ އަހަރުމެން ދޫބަންދެނުކުރެބޭނެ މިޔަހޫދީންނަކައް ހުރިހާވެސް މަސްސަލަޔަކީ އެމްޑީއެން ގެ އަދުކަދުވާލަން އެކަމެނުވާނެ\nނޮވެމްބަރު 21, 2019 20:35\nދެން ޑިމޮކުރަސީގަ ދަނޑިން ތަޅާ.\nނޮވެމްބަރު 21, 2019 20:44\nނޮވެމްބަރު 21, 2019 21:01\nޒުވާނުން ރުޅި އަރުވަން ނޫލޭ ނަތީޖާ ހިތިވާނެ...\nނޮވެމްބަރު 21, 2019 21:23\nއުމުރުދުވަހައް އަންނި ޖަލެއްގަ ހިލިހިލާޖަހާފަ ބާއްވާމަތިން ޕީޕިއެމްއަލުން ވެރިކަމައް ގެންނަން މަ އޯކޭ.ހިބަރު\nނޮވެމްބަރު 21, 2019 21:27\nމީގެ ފަހުން ޕުރޮކްސީ ބޭނުން ކުރަންވީ ކޮމެންޓް ކުރުމަށް ދޯ\nނޮވެމްބަރު 21, 2019 21:58\nރައްޔިތުން މަޖްލިސް ތެރޭގައި ހިތުހުރި އެއްޗެއް ގޮވާހެދޭ އެކަން ތަހުގީގު ކުރާނެ ހިއްވަރާއި ފަންވަރެއް ނެތް ބަޔަކު މިއަދު އާންމު ދިވެހި ރައްޔިތަކު ކުރި ކޮމެންޓެއްގެ ސަބަބުން ބިރުން އުޅޭތީ ހަމަ އަޖައިބްވެއްޖެ. ވެރިކަމަށް އަންނަންވެގެން ހިޔާލު ފާޅުކުރުމުގެ މިނިވަންކަން ދޭނަމޭ ކިޔާ މިހާރު ތިޔަ ކުރައްވާ ކަމަކީ ޑިކްޓޭޓަރުން ކުރައްވާ ފަދަ ނާތަހުޒީބު ދަށު ދަރަޖާގެ ވަރަށްވެސް ފިޑި އަމަލެއް.\nނޮވެމްބަރު 21, 2019 22:16\nސަލަފް މީހުންގެ ބޮލުގަ އަޅުވަން އެމްޑީޕީ މީހުން ކުރިކަމަކަށްވެސް ވެދާނެ މަރުގެ އިންޒާރު ދީ ކޮމެންޓް ކުރީ. ތިކަން ވަރަށް ރަނގަޅަށް ބަލަން ޖެހޭނެ. އެމީހެއްގެ ޕާރޓީ އާއި ގެއާއި އޭނާ ސަޕޯރޓް ކުރާ ފިކުރުވެސް .\nނޮވެމްބަރު 21, 2019 22:37\nނަސީދާ ދެކޮޅަށް ކުރެވޭ ކޮމަންޓް ހުއްޓުވަން އުޅެނީ ނޫންބާ؟\nނޮވެމްބަރު 21, 2019 23:02\nމަށަކަށް ނޭނގޭ މަގޭ އައިޕީ އެޑްރެސް އެއް ހަމަ ހުވާ! ނިތްކުރީގަ ދެން ޖަހާފަ ބަހައްޓާނީ. ކޮމެންޓް ކުރާނީ ދެން ހުސް " ކޮމެންޓް " . ލޮލް\nނޮވެމްބަރު 21, 2019 23:14\nސަރުކާރު ހަޖަމްކޮއްބަލަ ހާދަ ހަޖަމްގެބައި ދަށޭދޯ އުޅޭ އާސަންދައިން ނޫނީ އާސިޔާންގެ ކޮންމެސްއެއްތާކުން އަވަހައް ދެރައީސުންއައް ބޭސްކުރަން ނޫނީ އަސްތިއުފާދީފަ ގެޔައް ކަނޑާލާ\nނޮވެމްބަރު 21, 2019 23:28\nމީގަ ވާއެއްނުވާއެއް ނޭނގެނީ އިސްލާމްދީނާއި ދެކޮޅު މީހުނައް އުޑެއް ބުޑެއް ނޭނގެނީ ލާދީނީ ފިކުރުގެ މީހުނައް ޝޭޚް އިމްރާނައް ވެސް ވ ވެދުން\nނޮވެމްބަރު 21, 2019 23:47\nދުވަސްކޮޅަކުން އޮޑިދޯނިފަހަރު ރަޖިސްޓުރީ ކޮށްފައިވާ ފަރާތްތަކުގެ ނަންތަށްވެސް އަދި ހޯދާނެ އަދިމިވަރުނުވެގެން ފޭސްބުކުގެ އައިޕީ އެޑުރެސްވެސް ހޯދާ ފޭސްބުކުވެސް މިވެރިންގެ ހިސޯރުގެ ދަށަށް ކޯޓު އަމުރު ހޯދައިގެން ގެންނާނެ މިއޮތީވާ ސަރުކާރެއް .\nނޮވެމްބަރު 22, 2019 01:08\nލައިކް ދިން މީހުންގެތެރޭ މަވެސް އޮވެދާނެ. މަވެސް ހޯދަބަލަ.\nނޮވެމްބަރު 22, 2019 01:46\nއައިޕީ އެޑްރެސް ހޯދާނެކަމެއްނެތެއްނު ހީވާގޮތުގައި އެކޮމެންޓްގައި ގުޅޭނެ ނަންބަރވެސް ޖަހާފަ އިނީ !\nނޮވެމްބަރު 22, 2019 06:45\nމޮވީގޮތުން ކޮންމެހެން ހަދާއިގެންވެސް ވާނެ ހިބަރުވަދު ފޯރިބަލަން.\nނޮވެމްބަރު 22, 2019 07:12\nޚިޔާލްފާޅުކުމާއި މިނިވަން ނޫސްވެރިކަމަށް ހުރަސް އަޅައި އަމިއްލަ ގޮށްމުށު ބާރު ނުހިންގިމަށް ކެނެރީގެ އަންނިއަށް ނަންގަންނަމެވެ.\nނޮވެމްބަރު 26, 2019 12:13\nއޭތް! ކޮބާތަ އައިޕީ އެޑްރެހަކީ؟ 😂


Artificial fathakun Gas ufahdhaifi\nގޭސް އުފެއްދި އާޓިފިޝަލް ފަތް ބިއްލޫރި ފޮއްޓަކަށް ލާފައި\nފޮަސިފް ފިއުލް އެކުލެވޭ ގޭސްތަކަކީ ވަރަށް ބޮޑަށް ތަޣައްޔަރުވެފައިވާ ގޭސްތަކެވެ. މި ގޭސްތައް އާންމު ގޮތެއްގައި ބޭނުން ކުރަނީ ތެޔޮ އުފައްދާ ކުންފުނިތަކުގެ އިތުރުން ކައްކާ ގޭސް އުފައްދާ ކުންފުނިތަކުގަ އެވެ، މީގެ އިތުރުން ބައެއް އެއްގަމު އުޅަނދާއި ވައިގެ އުޅަނދުފަހަރު އުފައްދާ ކުންފުނިތަކުން ވެސް ފޮސިލް ފިއުލް އެކުލެވޭ ގޭސްތައް ބޭނުންކުރެ އެވެ.\nފޮސިއުލް ފިޔުލް އެންމެ ގިނައިން ބޭނުން ކުރަނީ މައިން ހިލަ ނެގުމުގެ މަސައްކަތް ކުރަމުންދާ ކުންފުނިތަކުންނެވެ. ފޮސިލް ފިއުލަކީ އޭގެ ނޭދެވޭ އަސަރު ދުނިޔެއަށް ކުރާ ގޭހުގެ ބާވަތަކަށް ވުމުން ގޭސް ބޭނުން ކުރެވޭނީ ވަކި ވަރަކަށެވެ. ނަމަވެސް ގިނަ ކުންފުނިތަކުން ކަނޑައެޅިފައިވާ މިންވަރަށް ވުރެ ގިނައިން ވެސް ފޮސިލް ފިއުލް ބޭނުންކުރެ އެވެ،\nކަނޑައެޅިފައިވާ މިންވަރަށް ވުރެ ގިނައިން ކުންފުނިތަކުން ފޮސިލް ފިއުލް ގޭސް ބޭނުން ކުރަމުންދާ މައްސަލަ ހައްލު ކުރަން ދުނިޔޭގެ ފެންވަރުގައި ވަނީ މަސައްކަތް ކުރެވިފަ އެވެ. ނަމަވެސް ކުރިމަތިލާން ޖެހުނީ ނާކާމިޔާބީއާ އެވެ.\nފޮސިލް ފިއުލްގެ ބަދަލުގައި ބޭނުން ކުރާނެ އެހެން ގޭހެއް ހޯދުމުގެ މަސައްކަތް އިނގިރޭސިވިލާތުގެ ޔުނިވާސިޓީން އޮފް ކެމްބްރިޖުން ދިޔައީ ކުރަމުންނެވެ. މިކަން އެމީހުން ވަނީ މިހާރު ކާމިޔާބު ކޮށްފަ އެވެ. ފުރަތަމަ ފަހަރަށް އާޓިފިޝަލް ފަތެއް ބޭނުން ކޮށްގެން ވަނީ ފޮސިލް ފިއުލްގެ ބަދަލުގައި ބޭނުންކުރާގެ ގޭހެެއް އުފައްދާފަ އެވެ.\nކެމްބްރިޖް ޔުނިވާސީޓީން އުފެއްދި މި ގޭސް ބޭނުން ކޮށްގެން ފޮސިލް ފިއުލުން ބޭނުން ކޮށްގެން ކުރަމުން އައި ހުރިހާ މަސައްކަތެއް ކުރެވޭނެ އެވެ. މީގެ އިތުރުން އެއްގަމު އުޅަނދާއި މަތިންދާބޯޓު ފަހަރުގައި ވެސް މި ގޭސް ބޭނުން ކުރެވޭނެ އެވެ. މި ގޭސް އުފައްދާފައި ވަނީ އިރުގެ ހަކަތަ އާއި، ފެނާއި ކާބޮންޑައިއޮކްސައިޑް ގޭސް ބޭނުން ކޮށްގެންނެވެ. މިއީ ޕެޓްރޯލްގެ ބަދަލުގައި ބޭނުން ކުރެވޭނެ ގޭހުގެ ބާވަތެއް ކަމަށް ވެސް ކެމްބްރިޖް ޔުނިވާސޓީން ވަނީ ބުނެފަ އެވެ.\nނަމަވެސް މި ގޭސް އަދި އެއްވެސް ވަރަކަށް ޓެސްޓު ކޮށްފައެއް ނުވެ އެވެ. އެ ޔުނިވާސޓީން ބުނާ ގޮތުގައި ޓެސްޓުތަކުން މި ގޭސް ކާމިޔާބު ވެއްޖެނަމަ ޕެޓްރޯލްގެ ބާޒަރު ދަށްވެގެންދާނެ އެވެ. ނަމަވެސް އިގްތިސޯދީ މާހިރުން ވިދާޅުވާ ގޮތުގައި ޓެސްޓުތަކުން ފާސް ވިޔަސް ތެޔޮ އުފައްދާ ކުންފުނިތަކުން މި ގޭހުގާ ބާވަތާ ދެކޮޅަށް ފައިސާ ހަރަދު ކުރާނެ އެވެެ. ތެޔޮ އުފައްދާ ކުންފުނިތަކުން މިހާރު ވެސް ދަނީ އިލެކްޓްރިސިޓީ ކާރު އުފެއްދުމާ ދެކޮޅަށް މަސައްކަތް ކުރަމުންނެވެ.\nމި ގޭސް ބޭނުން ކޮށްގެން މަސައްކަތެއް ކުރާއިރު، ދުނިޔެއަށް އިތުރު ވިހަ ގޭސްތަކެއް ބޭރެއް ނުވާނެ އެވެ. ކެމްބްރިޖް ޔުނިވާސީޓީން ބުނިގޮތުގައި މި ގޭސް ބޭނުން ކޮށްގެން މަސައްކަތް ކުރާއިރު ހައިޑްރޯޖަން އާއި ކާބޮން މޮނޮކްސައިޑް ގޭސް އުފެދުމުގެ ސަބަބުން ވިހަ ގޭސްތައް ނައްތާލެވޭނެ އެވެ.\nމާނައަކީ ކާރުތައް ދުއްވާއިރު ބޭރުވާ ވިހާ ގޭސްތައް އަލަށް ހޯދި މި ގޭހުގެ ސަބަބުން ހުއްޓުމަކަށް އަންނާނެ އެވެ. ޓެސްޓުތަަކަށް ފަހު ނަމެއް ކިޔަން ނިންމާފައިވާ މި ގޭހަކީ، ދަނޑުވެރި ކަމާއި، އަދި ބޭސްތަކުގައި ހިމަނަން ވެސް އެކަށީގެންވާ ގޭހެއް ކަމަށް ކެމްބްރިޖް ޔުނިވާސިޓީން ބުނެފައި ވެއެވެ.


Insaanun Ge Dharifaskolhu Nethigen Dhaane Dhuvas Kairivaan Fashaifi - Vaguthu\nއިންސާނުންގެ ދަރިފަސްކޮޅު ނެތިގެން ދާނެ ދުވަސް ކައިރިވާން ފަށައިފި!\nކޮންމެވެސް ދުވަހަކުން ދުނިޔެ އަށް ނިމުން އަންނާނެ ކަމަށް އަހަރެމެން ހުރިހާ މުސްލިމުން ވެސް ގަބޫލު ކުރަމެވެ. ދުނިޔެ ޤިޔާމަތް ވާނެ ވާހަކަ ހަމައެކަނި ކީރިތި ޤުރުއާނާއި ރަސޫލާގެ ސުންނަތުން ސާބިތުވަނީއެއް ނޫނެވެ. އަހަރެމެންނަށް ފެންނަން ހުރި ހެކިތަކުން ވެސް އެކަން ސާބިތުވެއެވެ. ނަމަވެސް އިންސާނީ ދަރިފަސްކޮޅާއި ދުނިޔެއަށް ނިމުން އަންނާނެ ކަމަށް ގަބޫލު ނުކުރާ މީހުން ވެސް އެބަތިއްބެވެ. އެފަދަ މީހުންނަށް އެމެރިކާގެ ލިޔުންތެރިއެއް ކަމަށްވާ ވިލިއަމް ޕޮޑަސްޓޯން މިވަނީ ޖަވާބު ދެއްވާފައެވެ.\nއެސްޓޮރޮލޮޖިސްޓެއް ކަމަށްވާ ޖޭ.ރިޗަޑް ގޮޓް ބޭނުން ކުރެއްވި ފޯމިއުލާ އަކުން ހިސާބު ހެދުމަށް ފަހު ވިލިއަމް ލިޔުއްވި "ދަ ޑޫމް ޑޭ ކަލްކިއުލޭޝަން" ނަމަކަށް ކިޔާ ފޮތުގައި ބުނާ ގޮތުން އިންސާނީ ދަރިފަސްކޮޅުގެ ނިމުން މިހާރު އަންނަނީ ދުވަހަކަށް ވުރެ ދުވަހެއް ކައިރި ވަމުންނެވެ.\nރިޗަޑްގެ ފޯމިއުލާ އިން ހިސާބު ޖެހުމަށް ފަހު އަންނަ ނަތީޖާ އިން ދައްކާ ގޮތުގައި ދުނިޔޭގައި ދެން އިންސާނުންނަށް އެންމެ ގިނަ ވެގެން ވެސް ދިރިއުޅެވޭނީ 760 އަހަރު އެވެ. އެހާ ހިސާބުން ދުނިޔެ އެއްކޮށް ނެތިގެން ދިއުމުގެ 50 އިންސައްތަ ފުރުސަތެއް އެބައޮތް ކަމަށް ހިސާބު ޖަހައިގެން ނިކުތް ނަތީޖާ އިން ދައްކައެވެ.\nމިހިސާބު ހަދާފައި ވަނީ ދުނިޔޭގެ ދިރުންތަކާއި، ދިރުންތަކުގެ އުމުރާއި، ދިރުންތައް ފަނާވެގެން ދިޔަ މުއްދަތު ދިރާސާ ކުރުމަށް ފަހުއެވެ. ދިރާސާ ކުރި ތަޖުރިބާކާރުން ވިދާޅުވާ ގޮތުގައި ދުނިޔޭގައި 100 ބިލިއަން މީހުން އުފަންވާއިރު، އިންސާނީ ދަރިފަސްކޮޅުގެ ނިމުން އޮންނާނީ ގާތްވެފައެވެ.\nރިޗަޑްގެ ފޯމިއުލާ ބޭނުން ކޮށްގެން ހިސާބު ހެދުމަށް ފަހު ކަންކަމަށް ނިމުން އަންނާނެ ތާރީޚް މީގެ ކުރިން ވެސް އޭނާ ލަފާކޮށްފައިވެއެވެ. އޭނާގެ ލަފާ ކުރުންތައް މީގެ ކުރިން ދިމާވެފައިވެއެވެ.\nމާތްﷲގެ ކުޅަދުންވަންތަ ވެރިކަށް.\nޖުލައި 8, 2019 13:05\nބައްލަވާ ނަޝީދުވެސް ތިހެން ވިދާޅުވި.\nޖުލައި 8, 2019 14:21\nއިންސާނުންގެ ދަރިފަސްކޮޅު ނެތިދާނީ ކަލޯމެން ތި ފަތުރާ ކަންތައްތަކާހުރެ! އެއްޖިންސުން ގުޅުންހިންގުން، ޒިނޭކުރުން، ފޭރުން، ރާބުއިން......... ލޫޠުގެފާނުގެ ޤައުމުގެ މީހުން ގެންދެވީ މިފަދަ ކަންކަމާނޫންތަ؟\nޖުލައި 8, 2019 14:55\nބަލަ ދުނިޔެ ނިމުމުގެ ކުރިން އެކަހަލަ ކަންކަން ހިނގާނެކަން އަންގަވާފަ އޮތީމަ އެކަންކަން ވާނެއެއްނު.\nޖުލައި 8, 2019 20:38\n100 ބިލިޔަން ތެރެއިން މިހާރު މިއުފަންވީ ކިތައް މީހުން\nޖުލައި 8, 2019 20:48\nޙާހަކާއި ކުޑަ ދުވަސްކޮޅެއް ހިޖުރީގޮތުން\nޖުލައި 9, 2019 15:14\nރިޗަރޑް ތިއުޅުއްވަނީ ހާދަ ފަހަތުގައޭ. ކީރިތި ރަސޫލާ އަންގަވާފައިވާ ޢަލާމަތް ތަކުގެ ތެރޭގައި ހަނގުރާމަ ގިނަވުން، ކުއްލިމަރު ގިނަވުން، އަމާނަތްތެރިކަން ގެއްލުން، އެބައެއްގެ ތެރޭގައި ހުރި އެންމެ ޖާހިލުން ވެރިކަމަށް އައުން، މީ ދުނިޔޭގެ ނިމުން އަންނަ ކަމަުގެ ބައެއް އަލާމަތް.


ފާޑުކިޔަންވީ ރައްޔިތުން މުސާރަދޭ މީހުންނަށެވެ. — Ihavandhoo.com\n9 މާރިޗު 2016 6\nދެވި ހިފާފިއެވެ! ފޭސްބުކަށެވެ! ކޮންމެ ދުވަހަކުވެސް ދެލޯ ހުޅުވުމާއިއެކު ބަލާލެވެނީ އެއަށެވެ. ކުދިން ދަމާފައިހުންނަ ހާސަރާ، ސިޔާސީވެރިންގެ ޒުވާބު ތަކުން ހިތަށް ހަމަޖެހުމެއް ލިބެނީ ތޯއްޗެކެވެ. ވަރަށްބަލަމެވެ! އެފަދަ ހާސަރަކަށް އޮށްގާ ނޫކޭތޯއެވެ. އަނގައިން ނުބުނެވޭތޯއެވެ. އެކަން ކާމިޔާބުކުރުމުގައި ދެމިހުރީމެވެ. އަހަރެންގެ ޖަޒްބާތުތައް ކޮންޓްރޯލް ކުރެވެއެވެ. އަހަރެންގެ އިނގިލިތައް ގުޅިފައިވަނީ ހިތަކާ ނޫނެވެ. ސިކުނޑިއާއެވެ. ނަމަވެސް ވޭތުވެދިޔަ ދެތިން ދުވަހު ފެންނަންފެށި ހޯގޮވުންތަކަށް އެއްޗެއް ބުނެލަން ގަސްތު ކޮށްފީމެވެ. ޖަޒްބާތީ ގޮތަކުން ނޫނެވެ. އިލްމީ ގޮތުންނެވެ.\nދިވެހިން ނިކަން ވަރުގަދަ ޑިމޮކްރަސީއެއްގައި ހިފާފިއެވެ. މިސްރުން ކިޔަވާ ވިދާޅުވި ބޭފުޅާ ވިދާޅުވަނީ އެއީ ދިމަގްރާތީ ކަމުގައެވެ. ޑިމޮކްރަސީއަކަސް ދިމަގުރާތީއަކަސް މިދެއްކެނީ އެކައްޗެއްގެ ވާހަކަތާއެވެ. ރުހުމުގައިވެސް ނުވަތަ މަޖުބޫރުން ނަމަވެސް ހިފައިގެން މިތިބަ އެއްޗެއްގައި ދިވެހިން ހިފައިގެން މިތިބީ ނަމެއްގައެވެ. ކަމުން ދައްކަމުންދަނީ ދިވެހިންނަކީ އެއާ ނިކަން އިދިކީލަ ބައެއްކަމެވެ.\nޑިމޮކްރަސީގައި ދިވެހިން ހިފައިގެން ތިބީ ހިތާވާ ތަންތަނުގައެވެ. ހާލަތާއިއެކު ހިތާވާ ތަންތަން ބަދަލުވެދެއެވެ. ހިތައްއެރީމަ އޭގެ އަސާސާއި ހިލާފުވެލައެވެ. ބުނެއެވެ. އަދި ޑިމަކްރަސީ އޮތީ އޭގެ ޅަފަތުގައެވެ. އެހެންވީމާ އެހަރަކަހަލަ ކަންކަންވުމަކީ މައްސަލައެއް ނޫނެވެ. ހިތަށްއަރައެވެ. ޑިމަކްރަސީ ހަރުވެ ފުރާފުރޭނީ ކޮންދުވަހަކުން ބާއެވެ؟ ނޫނޭވާ ބޯ ބޮޑު ބައެކެވެ. ޅަފަތުގަ އޮތްއެއްޗެކޭ ކިޔާ އުޒުރުދައްކާ ހިތައްއެރިކަމެއް ކުރީމާ ވީނޫންހެއްޔެވެ.\nނޫސްވެރިކަމަކީ ޑިމޮކްރަސީގެ އެއްބާރޭ އަހަރެމެން ކިޔަމެއްނޫންހެއްޔެވެ. މީނަމެއްގައި ކިޔާ އެއްޗެކެވެ. ކަން އޮތީ ދެލިގަނޑެއްހެންނެވެ. ނޫސްވެރިކަމުގެ ބާރު ފެނުމުން އެކަން ހަޖަމްކުރެވޭވަރަށް ސިޔާސީ ވިސްނުން ތަރައްޤީވެފައިވާ މީހުން މިވެށީގައި މަދެވެ. ސިޔާސީ ގޮތުން އިދިކޮޅާއި އެއްކޮޅުގައި ތިބީވެސް ހަމަ އެއްހާލެއްގެ ބަޔެކެވެ. ހަޤީގަތުގައި އޭގެން އެއްބައެއްވެސް ހަޤީޤީ ފާޑުކިޔުންތަކަށް ފުރުސަތު ދޭކަށް ބޭނުމެއް ނުވެއެވެ. ސިޔާސީ މަޤާމްތަކަށް އަންނަންވާނީ ފާޑުކިޔާނެކަން އެނގި ތިބެއެވެ. ކަންކަން ނުވަންޏާ އެވާހަކަ ދައްކާނެއެވެ. ވާކަންކަމަށްވުރެ ބޮޑަށްފެންނާނީ ނުވާ ކަންކަމެވެ. ނޫސްވެރިންގެ މަސްއޫލިއްޔަތަކީ ޒިންމާދާރު ކުރުމެވެ. ފާޑުކިޔުމެވެ.\nނޫހަކީ ކިތަންމެ ކުޑަ ނޫހަކަސް އަދި ކިތަންމެ ބޮޑު ނޫހަކަސް ރަޖިސްޓްރީ ކުރަނީ އެއް އިދާރާއެއްގައެވެ. ހިނގަނީ އެއް ގަވާއިދެކެވެ. މިނާން ޖެހެނީ އެއް ނާޅިއަކުންނެވެ. އިހަވަންދޫގައި ހުއްޓުމެއްނެތި ހިންގާ އޮތީ އެއްމެ ނޫހެކެވެ. ކުޑަ ނޫހެކެވެ. މުސާރަހިނގާ މުވައްޒަފުންތަކެއް ތިބިކަމެއް ނުދެނަހުރީމެވެ. ކިޔާތީ އިވެއެވެ. އެއީ އެކަމަށް ޝައުޤުވެރިވާ ބަޔަކު ރަށުގެ ރައްޔިތުންނަށް ހުޅުވާލަދީފައިވާ ޕްލެޓް ފޯމެކެވެ. ކިޔާށެވެ. ލިޔާށެވެ. ލިޔުންތަކަށް ކޮމެންޓް ކުރާށެވެ.\nދެން މިއޮތީ ކުރިން ދައްކަމުންދިޔަ ވާހަކައެވެ. އެކުޑަކުޑަ ނޫސް ހިނގަން ސިޔާސީ ވެރިން ބޭނުން ނުވާވާހަކައެވެ. ސަބަބުތައް ބައިވަރެވެ.\nއަދާކުރަންޖެހޭ ވަޒީފާގެ ގޮތުން މަސައްކަތްކުރަންޖެހެނީ އިންތިހާބީ ވެރިންނާއި ނިކަން ގާތުންނެވެ. އެދުވަހު ބުނާތީ އިވެއެވެ. އެމީހުންނަށް އަހަރެމެންދިން ހުއްދަޔާ އެމީހުން ހިލާފު ވެއްޖެއެވެ. ރަށުގެ ނަން ހަޑިކުރަނީއެވެ. ތިމަންމެންގެ އަބުރު ކަތިލަނީއެވެ. ވީމާ އެމީހުންނަށް ދިން ހުއްދަ ބާތިލްކުރަމާ ހިނގާށެވެ. އަދި ބުނެއެވެ. އެއީ ޑީއާރުޕީގެ އެޖެންޓުން ތަކެކެވެ. އެމީހުންނަށް ހަރަދުކުރަނީ އެމީހުންނެވެ.\nމިއަދު ބުނާތީ އިވެއެވެ. އެއީ ތިމަންމެނާ ޒާތީ ގޮތުން ޖައްސާލައިގެން އުޅޭ ބައެކެވެ. ހަސަދަ ފިލުވަނީއެވެ. އެއީ ވަކިފިކުރަކަށް ގޮސް ހުސްވެފައިވާ ބައެކެވެ. އެމީހުން ތިމަންމެންގެ އަބުރު ކަތިލާފިއެވެ. ރަސްމީގޮތުން އެމީހުންގެ ދުވަސް ދުއްވައިލެވޭނެ މަގެއް ހޯދަމާ ހިނގާށެވެ. އަޑު ކެނޑެން ޖެހެއެވެ. އަޑު ކަނޑުވަން ޖެހެއެވެ.\nކުރީގައިވެސް މިހާރުވެސް ސިޔާސީވެރިންގެ ނެތީ ހިއްވަރެވެ. ރައްޔިތުމީހާ ނުވަތަ ނޫހަކުން ދައްކާ ވާހަކަ އަޑުއަހާ އޭގެން އިބުރަތެއް ހާސިލްކުރުމުގެ ހިއްވަރެވެ. އޭގެ ބަދަލުގައި ކުރަނީ ޖެއްސުމެވެ. ޝަކުވާއެއް ނުވަތަ ނަސޭހަތެއް އަޑުއެހުމީ ނިކަން ދެރަކަމެއްކަމަށް އެމީހުން ދެކެއެވެ.\nހިތާމައަކީ މިކަން ބައެއް ޒުވާނުންނަށް ނުވިސްނޭތީއެވެ. ސިޔާސީ ބެއްމީހުންގެ ސިކުނޑިން ވިސްނާ ބަޔަކަށް އެބައިމީހުން ވެފައިވާތީއެވެ. ހިޔާލު ފާޅުކުރުމަކީ އެހިޔާލު ލިޔުނު މީހާގެ އަބުރާއި ޒާތީ ދިރިއުޅުމާއި ބެހެންޖެހޭ ކަމެއްކަމަށް ބައެއް ޒުވާނުންނަށް ހީވެފައި އޮންނާތީއެވެ. މިކަން ފެންނީ ވަކި ފިކުރެއްގެ ޒުވާނުންގެ ކިބަޔަކުން ނޫނެވެ. ހުރިހާ ފިކުރަކުންނެވެ.\nނޫހެއްގައި ލިޔާއެއްޗެއްގެ ސަބަބުން އަބުރު ގެއްލޭނަމަ ދާންވީ ކޮންތާކަށްކަން ހުރިހާ އެންމެނަށްވެސް އެނގެއެވެ. ދޮގު ވާހަކައެއް ލިޔުމުން ދާންވީ ކޮންތާކަށްކަންވެސް ހަމަ އެނގެއެވެ. އެކަމަކު އޭގެ ބަދަލުގައި ކަމާބެހޭ އިދާރާޔަކުން ޝާއިއުކުރާ ރިޕޯޓެއް ނޫހުގައި ޖެހީމާ އެއީ ދެން ވަރަށް ވިޔާނުދާ ކަމެކެވެ. އެވީދެން ސިޔާސީ މީހާ ވަރުގަދަ ސްޓޭޓަސްއެއް ޖަހާލާށެވެ. އޭނާއަށް ތާއިދުކުރާކުދިންގެ މަސައްކަތަކަށްވާނީ އެލިޔުނު މީހެއްގެ ސޯޓް ބޭލުމެވެ. ޒާތީ ދިރިއުޅުމަށް ފާޑުކިޔުމެވެ.\nވިސްނޭ ޒުވާނުންވެސް ފެނެއެވެ. އެމީހުން ސުވާލުކުރެއެވެ. މުހިންމީ ނޫހެއް އިސްލާހުކުރުން ހެއްޔެވެ؟ ނޫނީ ރައްޔިތުން ދައްކާ ޓެކުސް ފައިސާއިން ބޮޑެތި މުސާރަ ދީގެން ހިންގާ މުއައްސަސާއެއް އިސްލާހުކުރުންހެއްޔެވެ؟\nއަނެއްކަކު ސުވާލުކުރެއެވެ. މުއައްސަސާއަށް ފުލުން ވަނަ ލިބުމުން ޒިންމާ ވާންވީ ނޫސް ހެއްޔެވެ؟ ނޫނީ ރައްޔިތުން ހެއްޔެވެ؟\nއަހަރެން ބުނާނީ މިހެންނެވެ. ފެއިލްވީ ރައްޔިތުންނެވެ. އެކަށީގެންނުވާ ބަޔަކު ރަށް ތަމްސީލްކުރަން ހޮވީ ރައްޔިތުންނެވެ. ފުރަތަމަ ފަހަރު ލިބުނު ފިލާވަޅުން އިބުރަތް ހާސިލް ނުކުރީ ރައްޔިތުންނެވެ. އުއްމީދު ކުރަމެވެ. ތިންވަނަ ފުރުސަތުގެ ބޭނުން ރަނގަޅަށް ހިފާނެ ކަމަށެވެ.\nމިހިސާބުން އަހަރެންގެ ހާސަރު ނިންމާލަމެވެ.\n(ނޯޓް: މިއީ މިނޫހަށް ކިޔުންތެރިޔަކު އީމެއިލް ކޮށްފައިވާ ލިޔުމެކެވެ.)\n↵ އިހަވަންދޫ ކައުންސިލް, ފޭސްބުކް އެޑިކްޓް\nހުސްހެއޮވާހަކަ․ އެކަމަކު އަމާޒްނެތް ލާހޫރޭ ލިޔުމެއް․\nއެއް އަހަރަކު ކައުންސިލަށް އިންތިހާބުވެލީމަ މަތި ހަށިނަގާ ތިމަންނާމެން ވަރެއް ނެތިގެން އުޅުނު ކައުންސިލަރުންނަށް ނޫނެކޭ ބުނާނެ\nމިއަށްވުރެ ފުރިހަމަ ލިޔުމެއް މިނޫހަށް މިއަހަރު އަދީ ނާދޭ․ ވަކިފަރާތަކަށް ނުޖެހި ވިސްނާ މީހަކަށްނޫނީ މިފަދަ ލިޔުމެއް ނުލިޔެވޭނެކަނ ޔަޤީން․\n100 ގެ ލިޔުމެއް․\nމި ލިޔުން ލިޔުނީކާކުކަމެއްނެތް؟؟؟؟؟؟؟؟؟؟؟؟؟؟؟\n– 13 މާރިޗު 201600\nIhusaanu liyunee mi liyun\n– 21 މެއި 201600


BREAKING: Miadhu Ves 153 Meehaku Positive Vejje | Hathaavees\nމިއަދުވެސް 153 މީހަކު ޕޮޒިޓިވްވެއްޖެ\nމާލެ ތެރޭގައި ރެންޑަމް ސާމްޕަލް ނެގުމުގެ މަސައްކަތް ކުރިން ކުރިޔަށް ގެންދިއުމުގެ ތެރެއިން: ފޮޓޯ / ހަތާވީސް\nރާއްޖެއިން މިއަދުވެސް 153 މީހަކު ކޮވިޑް19 އަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކޮށްފައިވާ ޓްވީޓެއްގައި މިރޭ ބުނީ މިއަދު 116 ދިވެހިންނާއި ބަންގްލަދޭޝް 22 މީހަކާއި އިންޑިއާ 11 މީހެއް ކޮވިޑަށް ޕޮޒިޓިވްވި ކަމަށެވެ. މީގެއިތުރުން އިންޑޮނޭޝިއާ މީހަކާއި މިސްރު މީހަކާއި ބްރިޓަން މީހަކާއި ކެންޔާ މީހެއް ވެސް ކޮވިޑަށް ޕޮޒިޓިވްވެފައިވާ ކަމަށެވެ.\nމިއަދު ޕޮޒިޓިވްވި 153 މީހުންގެ ތެރޭގައި މާލެ ސަރަހައްދުން ޕޮޒިޓިވްވީ 148 މީހެކެވެ. ދެން ތިބި މީހުން ޕޮޒިޓިވްވެފައި ވަނީ ރާއްޖޭގެ ފަސް ރަށަކުންނެވެ. މިއަދު ޕޮޒިޓިވްވި މީހުންނާއި އެކުގައި މިހާތަނަށް ކޮވިޑް ޖެހުނު މީހުންގެ ޖުމްލަ އަދަދު ވަނީ 4،446އަށް އަރާފައެވެ.\nމިކަމުގެ ސަބަބުން މިއަދު ސަރުކާރުން ވަނީ ފިޔަވަޅުތައް އިތުރަށް ވަރުގަދަ ކުރުމުގެ މަސައްކަތް ފަށާފައެވެ. އެގޮތުން ރޭގަނޑު 22:00 އިން ފަތިހު 5:00އާ ދެމެދު މާލެ ސަރަހައްދުގައި ކާފިއު އިއުލާން ކުރުމަށް ނިންމާ އެކަން މިއަދު ވަނީ އިއުލާން ކޮށްފައެވެ. އެ ވަގުތުގައި ޓޭކްއަވޭ އަދި ޑެލިވަރީގެ ހިދުމަތް ވެސް ނުލިބޭނެއެވެ.\nPrevious ނަހުލާއާ އަލީ ވަހީދުގެ ފޮޓޯ ޖަހައިގެން އީދު ފާހަގަކުރުމުން ޖޭޕީން ކުށްވެރިކޮށްފި\nNext ކޮވިޑް ޖެހިގެން ހޮސްޕިޓަލުގައި ފަރުވާދޭ މީހުންގެ އަދަދު 105އަށް


Kuryge lava kiun theriyaa Shahubaan kulli gothakah maruvejje\nކުރީގެ ލަވަކިއުންތެރިޔާ ޝަހުބާން\nކުރީގެ ލަވަކިޔުންތެރިޔާ، ތަބައްގޭ މުހައްމަދު ޝަހުބާން ކުއްލިގޮތަކަށް މަރުވެއްޖެ\n27 ސެޕްޓެމްބަރ 2021 - 10:45:34\nކުރީގެ ލަވަކިޔުންތެރިޔާ، ތަބައްގޭ މުހައްމަދު ޝަހުބާން ކުއްލިގޮތަކަށް މަރުވެއްޖެއެވެ.\nޝަހުބާންގެ ކޮއްކޮ އަހުމަދު ޝިޒުވާން ބުނީ، ޝަހުބާން މަރުވީ މަޣްރިބު ނަމާދަށް ދިއުމަށްޓަކައި ވުޟޫކުރަން ފާހާނާއަށް ވަދެ އުޅެނިކޮށް ކަމަށެވެ.\n5:45 ހާއިރު ގާތްގަނޑަކަށް ފާހާނާއަށް ވަތްކަމަށާއި، ދެން ނަސީބު ދިމާކުރި ގޮތުން، މިއޮތް ހުރިހާ ދުވަހު ބޭބެ އެކަނި ހުރެފަ، އިއްޔެ އެ ގޭގަ ހުންނަން (ރަށްޓެހި) މީހަކު އައިކަމަށެވެ. އޭނަ ފާހާނާއަށް ވަންނަން ވެގެން، (ޝަހުބާން ފާހާނައިގައި) ގިނައިރު ވެގެން އޭނަ ދިޔައީ ބޭރުގަ ހުރި މިސްކިތުގެ ފާހާނާއަކަށްކަމަށްވެސް ޝިޒުވާން ބުންޏެވެ.\nޝިޒުވާން ބުނީ ގޭގައި ހުރި ރަހުމަތްތެރިޔާއަށް ޝަހުބާންގެ ހަބަރެއް ނުވެ ގިނައިރު ވެގެން ފޯނުކުރި ކަމަށެވެ. ފާހާނާ ތެރެއިން ފޯނު ރިންގުވާ އަޑު އިވުނު ނަމަވެސް ޖަވާބެއް ނުދޭތީ، ދެން އޭނާ ފަޔާ އެންޑް ރެސްކިއު ސާވިސްއަށް ގުޅީ ކަމަށެވެ.\nއޭގެފަހުން އެމީހުން އައިސް ދޮރު ހަލާކު ކޮށްލައިގެން ވަދެން ޝަހުބާން ހޮސްޕިޓަލަށް ގެންދިއުމުން، މަރުވެފައިވާތާ ދެގަޑިއިރު ވެފައިވާ ކަމަށް ހޮސްޕިޓަލިން ބުނެފައިވާކަމަށެވެ.\nއޭނާ ބުނީ ޝަހުބާން މަރުވުމުގެ ކުރިން، އޭނާއަށް ވަރަށް ބޮޑަށް ރޯގާ ޖެހިފައި ހުރިކަން ފާހަގަ ކުރެވުނު ކަމަށެވެ. އުމުރުން 53 އަހަރުގައި ޝަހުބާން މަރުވި އިރު، ދެ ފިރިހެން ދަރިން އެބަތިއްބެވެ. ޝަހުބާންގެ ކަށުނަމާދު ކުރުން އޮތީ މިއަދު މެންދުރު ނަމާދަށް ފަހުގައެވެ.


Dhiraagu high speed fiber internet ge khidhumai mi faharu...\nވިޔަފާރި - ދިރާގު ފައިބަރ ބްރޯޑްބޭންޑް\nދިރާގު ހައި ސްޕީޑް ފައިބަރ އިންޓަނެޓްގެ ހިދުމަތް މިފަހަރު ތިމަރަފުށްޓަށް\nދިރާގުން ދަނީ ވަރަށް ބާރު މިނުގައި ފައިބަރ ގެ ހިދުމަތް މުޅި ރާއްޖޭއަށް ފުޅާ ކުރުމުގެ މަސައްކަތް ކުރަމުން\nކ. މާލެ 30 ނޮވެންބަރު 2018 | ހުކުރު 20:01 1,880\nދިރާގުގެ ހައިސްޕީޑް ފައިބަރ ބްރޯޑްބޭންޑްގެ ހިދުމަތް ތ. ތިމަރަފުށީގައި ރަސްމީކޮށް އިފްތިތާހްކުރުން - ދިރާގު\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާކޮށް ތަރައްގީކުރުމުގެ ގޮތުން ދިރާގުގެ ހައިސްޕީޑް ފައިބަރ ބްރޯޑްބޭންޑްގެ ހިދުމަތް ތ. ތިމަރަފުށީގައި ރަސްމީކޮށް އިފްތިތާހްކޮށްފިއެވެ.\nދިރާގުން ދަނީ ވަރަށް ބާރު މިނުގައި ފައިބަރ ގެ ހިދުމަތް މުޅި ރާއްޖޭއަށް ފުޅާ ކުރުމުގެ މަސައްކަތް ކުރަމުންނެވެ.\n2016 ވަނަ އަހަރުން ފެށިގެން މިހާތަނަށް ރާއްޖޭގެ އާބާދީގެ %70 އަށް ވަނީ ދިރާގު ހައިސްޕީޑް ފައިބަރ އިންޓަނެޓް ގެ ހިދުމަތް ފޯރުކޮށްދީފައެވެ. އެއީ މާލެ، ވިލިމާލެ އަދި ހުޅުމާލެ ގެ އިތުރުން އެހެން 46 ރަށެކެވެ.\nފައިބަރ ބްރޯޑްބޭންޑަކީ ބްރޯޑްބޭންޑް ޚިދުމަތް ފޯރުކޮށްދިނުމަށް ބޭނުންކުރެވޭ އެންމެ ފަހުގެ ޓެކްނޮލޮޖީ އެވެ. ދިރާގު ފައިބަރ ބްރޯޑްބޭންޑުގެ ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ހަލުވި ސްޕީޑު، 100 އެމްބީޕީއެސް އަދި އެންމެ ބޮޑު އެލަވަންސްކަމުގައިވާ 1ޓީބީގެ ޕެކޭޖް އެކުލެވިގެންވާ ޚިދުމަތެވެ. މިހާރު މި ރަށުގެ ގޭބިސީތަކާއި އަދި ވިޔަފާރިތަކަށް މި ހިދުމަތް ފުރިހަމަޔަށް ލިބެމުންދާނެއެވެ.\nދިރާގުން ވަނީ މި ހިނގާ ނޮވެމްބަރު މަހުގެ ނިޔަލަށް ފިކްސްޑް ބްރޯޑްބޭންޑް ޕްރޮމޯޝަނެއް ވެސް ފަށާފައިއެވެ. މި ޕްރޮމޯޝަނުގައި ގެ އަށް ފައިބަރ ކަނެކްޝަން މުޅިން ހިލޭ ގުޅައިދިނުމުގެ އިތުރުން3މަސްދުވަސް ވަންދެން ނަންގަވާ ކޮންމެ ފައިބަރ ބްރޯޑްބޭންޑް ކަނެކްޝަނަކަށް މަހުފީގެ ގޮތުގައި ދައްކާ އަދަދުން ޕަސެންޓް ޑިސްކައުންޓެއް ލިބޭނެއެވެ.\nދިރާގަކީ ހަލުވިދުވެއްޔެއްގައި ބަދަލުވަމުން އަންނަ ޓެކްނޮލޖީ އާއި ދިރިއުޅުމުގެ ވައްޓަފާޅިއަށް އަންނަ ބަދަލުތަކާ އެއްބާރުމިނެއްގައި ކުރިއަރަމުން އަންނަ ކުންފުންޏެކެވެ. ދިރާގަކީ އަބަދުވެސް ކަސްޓަމަރުންނަށް އަޅާލައި، އިތުބާރުހިފޭ، ފެންވަރު ރަނގަޅު، ފަސޭހަ އަދި މުސްތަޤްބަލާ ރައްޓެހި ހިދުމަތެއް ފޯރުކޮށްދިނުމުގައި އަބަދުވެސް ދެމިއޮންނާނެ ކުންފުންޏެކެވެ.\nމިއީ ތ އަތޮޅުން ދިރާގު ހައި ސްޕީޑް ފައިބަރ ބްރޯޑްބޭންޑްގެ ހިދުމަތް ދެވުނު ދެވަނަ ރަށަށެވެ.


2016 gai Europe ge Championkah Portugal 2016 gai Europe ge Championkah Portugal\n2016 ގައި ޔޫރަޕްގެ ޗެމްޕިއަނަކަށްވީ ޕޯޗްގަލް\nޔޫރަޕްގެ ޗެމްޕިއަންކަން ޕޯޗްގަލް ހޯދުމަކީ މިދިޔަ އަހަރު ފުޓްބޯޅައިގައި ގިނަ ބަޔަކު އެންމެ ހައިރާން ކޮށްލި ކާމިޔާބެވެ. އެއީ މުބާރާތް ކާމިޔާބު ކުރާނެ ކަމަށް ގިނަ ބަޔަކު އަންދާޒާ ކުރި ދެ ޓީމު ތެރޭގައި ޕޯޗުގަލް ނުހިމެނެއެވެ.\nޕޯޗްގަލް ޗެމްޕިއަންކަން ހޯދުމުން ދެ ކަމެއް ހާސިލު ވެއްޖެއެވެ. އެޓީމަށް ބައިނަލްއަގްވާމީ ބޮޑު މުބާރާތެއްގެ ފުރަތަމަ ތަށި ހޯދައިފިއެވެ.. ޕޯޗްގަލްގެ ކެޕްޓަން ކްރިސްޓިއާނޯ ރޮނާލްޑޯ އަށް ގައުމީ ޓީމަށް ކާމިޔަބެއް ހޯދައި ނުދެވޭ ކަމަށް ބުނެ ކިޔާ ފާޑު ކިޔުންތަކަށް ރައްދު ދެވިއްޖެއެވެ.\nފައިނަލުގައި ލިބުނު އަނިޔާއެއް ސަބަބުން ރޮނާލްޑޯ ފައިބަން ޖެހުނަސް ޕޯޗްގަލް މުބާރާތުގެ ފައިނަލަށް ގެންގޮސް ދިނުމުގައި ރޮނާލްޑޯގެ ދައުރު އޮތެވެ.\nއަނެއް ކަމަކީ މުބާރާތުގެ ގޫރޫޕް ސްޓޭޖްގައި ބޮޑެތި ޓީމުތަކުގެ ތެރެއިން އެންމެ އުނދަގޫ ވީ ޕޯޗްގަލް އަށެވެ. މުޅި ޔޫރޯގައި އެންމެން ހައިރާން ކޮށްލި ކުޑަކުޑަ އިއިސްލެންޑްގެ އަތް ދަށުން ސާލާމަތް ވެގެން ޕޯޗްގަލް އަށް ނުދެވުނެވެ.\nނަމަވެސް ނޮކައުޓް މެޗު ތަކުގައި ޕޯޗްގަލް ވަނީ ރަނގަޅު ކުޅުމެއް ދައްކާފައެވެ. ޕޯޗްގަލް އަށް ތަށިވެސް ލިބިއްޖެއެވެ. ރޮނާލްޑޯ އަށް ޓީމަށް ކާމިޔާބު ހޯދައިވެސް ދެވިއްޖެއެވެ. ކުޅުންތެރިޔެއްގެ ހައިސިއްޔަތުން މިހާރު ރޮނާލްޑޯ އަށް ނުލިބި އޮތޯ ވޯލްޑްކަޕް ތަށީގައި އަތްލުމުގެ ފުރުސަތު އެކަންޏެވެ.\nބާސާގެ ރަންޒަމާން ނިމުމަކަށް އައީތަ؟\nސެވިއްޔާ، ސެލްޓިކް އަދި ނަޕޯލީ ޗެމްޕިއަންސް ލީގާ ގަތަށް\nސްޕެއިންގެ ސްޕަ ކަޕް ރެއާލް ކާމިޔާބު ކޮށްފި\n18 އަހަރުގެ އާނޯލްޑްގެ ހިތްވަރަށް ކްލޮޕްގެ ތައުރީފް\nރޮނާލްޑޯއަށް ދިން އަދަބު މާ ބޮޑު، ގޯހެއް އެބައުޅޭ: ޒިދާން


Adhives Hama Hitachi Vareh Neiy, STO in "Hama Hitachi" Namugai Promotioneh\nއަދިވެސް ހަމަ ހިޓާޗީ ވަރެއްނެތް، އެސްޓީއޯއިން ހަމަ ހިޓާޗީ ނަމުގައި ޕްރޮމޯޝަނެއް ފަށައިފި\n22 ޖޫން 2022 - 11:00:59\nމުޅި ރާއްޖެއަށް މަގުބޫލް ބްރޭންޑެއް ކަމުގައިވާ "ހިޓާޗީ" އަށް ހާއްސަ ކޮށްގެން އެސްޓީއޯއިން ހަމަ ހިޓާޗީ ނަމުގައި ޕްރޮމޯޝާނެއް ފަށައިފި އެވެ.\nއޮގަސްޓް 30 ގެ ނިޔަލަށް ކުރިޔައްދާ މި ޕްރޮމޯޝަން އެސްޓީއޯ ޕީޕަލް ޗޮއިސް ގެ އިތުރުން އެސްޓީއޯ ރީޖަނަލް ފިހާރަތަކުގައިވެސް ކުރިޔައްދާނެ އެވެ. އެސްޓިއޯ އިން ހިޓާޗީ ބްރޭންޑް އިންޕޯޓް ކޮށް ވިއްކާތާ 25 އަހަރަށްވުރެ ގިނަދުވަސް ވެފައިވާއިރު މި ބްރޭންޑްކީ ކަސްޓަމަރުންގެ އިތުބާރު ހޯދައިފައިވާ އެއްވަނަ ބްރޭންޑެވެ.\n"ހަމަ ހިޓާޗީ" ޕްރޮމޯޝަންގެ ތެރެއިން ހިޓާޗީ ބްރޭންޑްގެ އައިސްއަލަމާރި، ދޮންނަމެޝިން، އެއާޕިޔުރިފަޔާ، ޓީވީ، ޕަންޕު، ވެކްޔުމްކުލީނާ، ރައިސްކުކާ، އަވަން، އަދި އެއާކޯން ހިމެނޭހެން ގިނަ ޕްރޮޑަކްޓްތަކަކަށް 30 އިންސައްތައާއި ހަމަޔަށް ޑިސްކައުންޓް ލިބޭނެ އެވެ. މީގެއިތުރުން އެއާކޯން އަދި ރެފްރިޖިރޭޓަރު ފަދަ ތަކެތި ގެތަކާ ހަމައަށް ގެންގޮސްދިނުން އަދި އެއާކޮންޑިޝަނަރު ހަރުކުރުމުގެ ހިދުމަތް މުޅިން ހިލޭ ލިބޭނެ ކަމަށްވެސް އެސްޓީއޯއިން ބުނެ އެވެ.\nހަމަ ހިޓާޗީ ޕްރޮމޯޝަންގެ ތެރެއިން ކުރާ ކޮންމެ 1،000 ރުފިޔާގެ ވިޔަފާރިއަކަށް ކޫޕަންއެއް ލިބެ އެވެ. އަދި، މި ކަސްޓަމަރުންގެ ތެރެއިން ކޮންމެ ހަފްތާއަކު ނަސީބުވެރިއެއް ހޮވައި ވަރަށް އަގުހުރި އިނާމުތަކެއް ހަވާލުކުރެވޭނެ ކަމަށްވެސް އެސްޓީއޯއިން ބުނެ އެވެ. އަދި ޕްރޮމޯޝަން ނިމުމުން ހުރިހާ ކަސްޓަމަރުންގެ މެދުގައި ގުރުއަތު ނަގައި ނަސީބުވެރި ތިން ފަރާތެއްހޮވައި، ކޮންމެ ފަރާތަކަށްވެސް 50،000 ރުފިޔާގެ އެސްޓީއޯ ޕީޕަލް ޗޮއިސް ގިފްޓް ވައުޗާއެއް ލިބިލައްވާނެ އެވެ.\nމީގެ އިތުރުން ހަމަ ހިޓާޗީ ޕްރޮމޯޝަންގެ ތެރެއިން ސޯޝަލް މީޑިއާގައި ހިޓާޗީ ޕްރޮޑަކްޓެއްގެ ފޮޓޯ ޕޯސްޓުކޮށްގެން ކޮންމެ ހަފްތާއަކުވެސް ނަސީބުވެރި ފަރާތެއްހޮވައި އެފަރާތަށް ވަރަށް އަގުހުރި އިނާމެއް ލިބޭނެ ކަމަށްވެސް އެސްްޓީއޯއިން ބުނެ އެވެ. މި މުބާރާތުގެ އިތުރު މައުލޫމާތު އެސްޓީއޯ ޕީޕަލްސް ޗޮއިސްގެ ސޯޝަލް މީޑިއާ ޕްލެޓްފޯމް ތަކުން ލިބޭނެ އެވެ.\nއެސްޓީއޯއިން ވަނީ އެ ކުންފުނިން ވިއްކާ ހިޓާޗީ އޭސީގެ ހަ މޮޑެލްއެއްގައި، ކަރަންޓު ބޭނުންވާ މިންވަރު އަންގައިދޭ ދިވެހިން ލިޔެފައިވާ ލޭބަލް ޖަހާފަ އެވެ. މިއީ ކަރަންޓަށް ކުރާ ހޭދަ ކުޑަކުރުމަށް ބާރު އަޅާ، އެންވަޔަރަމަންޓް މިނިސްޓްރީން ފަށާފައިވާ މަސައްކަތެކެވެ. އެސްޓީއޯއަކީ ހަކަތަ ސަމަކާރަ ލޭބަލް ޖަހަން ފެށި ފުރަތަމަ ކުންފުންޏެވެ. އެސްޓީއޯއިން ލޭބަލް ޖެހި އޭސީގެ ތެރޭގައި އާއްމު އޭސީތަކަށްވުރެ 42 އިންސައްތަ ކަރަންޓް މަދުން ބޭނުންކުރާ އެއަ ކޮންޑިޝަންތައް ހިމެނެ އެވެ. ހަކަތަ ސަމަކާރަ ޕްރޮގްރާމްގެ ދަށުން އައިސް އަލަމާރިއާ ދޮންނަ މެޝިންގައިވެސް ލޭބަލް ޖެހުމަށްވަނީ ހަމަޖެހިފަ ކަމަށް އެސްޓީއޯއިން ބުނެ އެވެ.\nދިވެހިންގެ މެދުގައި އިތުބާރު ދަމަހައްޓާފައިވާ ކަރަންޓް ހަރަދު ކުޑަ، ފެންވަރު ރަނގަޅު އޭސީ ނުވަތަ އައިސަލަމާރިއެއް ގަންނަން ވިޔަސް އަދިވެސް ހަމަ ހިޓާޗީ ވަރެއް ނެތެވެ.\nއާ ކޮންޓެއިނާ ބޯޓުގެ މުވައްޒަފުންނަށް ބޮޑެތި މުސާރަތަކެއް\nއެސްޓީއޯގެ މިދިޔަ އަހަރުގެ އާމްދަނީ 11 ބިލިއަނަށްވުރެ އިތުރު\nނުބައި ބޭހެއް ދޫކުރި ފާމަސިސްޓް ކަނޑާލީ ރަނގަޅަށް\nއެސްޓީއޯއިން ހިއްސާގެ ފައިދާގެ ގޮތުގައި 65 ރުފިޔާ